Home മാപ്പിള ലഹള\nഭാരതത്തിന്റെ ചരിത്രനിര്‍മ്മിതിക്ക് ഒരു പ്രത്യേകതയുണ്ട്. ഓരോ കാലഘട്ടത്തില്, പ്രത്യേകിച്ച് ഇരുപതാം നൂറ്റാണ്ടില്, പ്രതിലോമകരമായി അപനിര്‍മ്മിക്കപ്പെട്ട ചരിത്രമെന്ന നിലയില്‍ക്കൂടി ഭാരതത്തിന്റെ ചരിത്രരചനക്ക് ഒരു സ്ഥാനമുണ്ട്. ഇങ്ങനെയൊരു ഗതികേട് ലോകത്ത് മറ്റൊരു രാഷ്ട്രവും അഭിമുഖീകരിച്ചിട്ടില്ല.\n1917ലെ കമ്മ്യൂണിസ്റ്റ് വിപ്ലവത്തിന് ശേഷമുള്ള സോവിയറ്റ് യൂണിയന് ഒരിക്കലും മഹത്തായ സോവിയറ്റ് പാരമ്പര്യത്തോട് അനീതി കാണിച്ചിട്ടില്ല. എണ്‍പതുകളുടെ ഒടുക്കം വരെ, സോവിയറ്റ് യൂണിയന്റെ പ്രചാരണത്തിനുവേണ്ടി കമ്മ്യൂണിസ്റ്റ്പാര്‍ട്ടികളിലൂടെ കേരളത്തില് ലഭ്യമായിരുന്ന ‘സോവിയറ്റ് നാട്’, ‘സോവിയറ്റ് സമീക്ഷ’ തുടങ്ങിയ പ്രസിദ്ധീകരണങ്ങളില് മഹാനായ പീറ്റര് ചക്രവര്‍ത്തിയെക്കുറിച്ചും സോവിയറ്റ് പാരമ്പര്യങ്ങളെക്കുറിച്ചുമൊക്കെ ധാരാളം ലേഖനങ്ങള് വന്നിരുന്നു. ഹിറ്റ്‌ലറുടെ നാസിപ്പടയുടെ മുമ്പില് വന് പരാജയം കണ്‍മുമ്പില് കണ്ട സേനയെ സ്റ്റാലിന് ഉത്തേജിപ്പിച്ചത് തൊഴിലാളി വര്‍ഗ്ഗ സര്‍വ്വാധിപത്യം പറഞ്ഞുകൊണ്ടായിരുന്നില്ല, പകരം മഹത്തായ സോവിയറ്റ് ദേശീയതയെ വാഴ്ത്തിക്കൊണ്ടായിരുന്നു.\nകമ്മ്യുണിസ്റ്റ് പ്രസ്ഥാനങ്ങള് ഭരിച്ച എല്ലാ രാജ്യങ്ങളിലും ഏതാണ്ടിതൊക്കെതെന്നയായിരുന്നു അവസ്ഥ. ഒരു രാജ്യത്തും അവര് സ്വന്തം പാരമ്പര്യത്തെ തള്ളിപ്പറയുകയോ ചരിത്രത്തെ വളച്ചൊടിക്കുകയോ ചെയ്തിട്ടില്ല.\nഎന്നാല് ഭാരതത്തിലെ കമ്മ്യൂണിസ്റ്റ് പ്രസ്ഥാനങ്ങള് ഇവിടെ, നമ്മുടെ ചരിത്രത്തോട് ചെയ്തത് നേര് വിപരീതമായിട്ടായിരുന്നു. അറുപതുകളുടെ അവസാനം സ്ഥാപിക്കപ്പെട്ട ജവഹര്‍ലാല് നെഹ്രു സര്‍വ്വകലാശാല, ഭാരത ചരിത്ര ഗവേഷണ കൗണ്‍സില് എന്നിവയിലൂടെ നൈതികതയുടെ എല്ലാ അതിരുകളും ലംഘിച്ചുകൊണ്ട് കമ്മ്യൂണിസ്റ്റ് ചരിത്രകാരന്മാരും ഇന്ദിരാഗാന്ധിയുടെ കോണ്‍ഗ്രസ്സും കൂടി ഭാരതത്തിന്റെ ചരിത്രത്തെ വളച്ചൊടിക്കുക മാത്രമല്ല, നമ്മുടെ തലമുറകളെ ഭീകരമായി വഴിതെറ്റിക്കുക കൂടി ചെയ്തു.\nഅങ്ങനെയാണ് മുഗള് സാമ്രാജ്യത്തെ പഠിച്ച തലമുറകള് മറാത്താ സാമ്രാജ്യത്തെ പഠിക്കാതിരുന്നത്. താജ്മഹലിന്റെയും കുത്തബ്മീനാറിന്റെയും ചരിത്രം പഠിച്ച നമ്മള് കൊണാര്‍ക്കും തഞ്ചാവൂര് ബൃഹദീശ്വര ക്ഷേത്രവും പരിചയപ്പെടാതിരുന്നത്. അങ്ങനെയാണ് ചരിത്രാതീത കാലം മുതലുള്ള ഭാരതത്തിന്റെ ചരിത്രം തമസ്‌കരിക്കപ്പെട്ട്, ആര്യാധിനിവേശവാദം സിലബസ്സുകളില് സ്ഥാനം പിടിച്ചത്.\nഈ ചരിത്ര അപനിര്‍മ്മിതിയുടെ ഫലമായി ടിപ്പു സ്വാതന്ത്ര്യസമര നായകനായി. ഭഗവാന് ഗിദ്വാനി എഴുതിയ The Sword of Tipu Sultan എന്ന സാങ്കല്‍പിക നോവലിനെ ഈ വാദക്കാര് സമര്‍ത്ഥമായി ഉപയോഗിച്ചു. ആ പുസ്തകം ആസൂത്രിതമായി ഭാരതത്തിലെ ധാരാളം സര്‍വ്വകലാശാലകളില് പാഠപുസ്തകമായി. ടിപ്പുവിനെ ബ്രിട്ടീഷുകാരോട് പൊരുതിയ ധീരദേശാഭിമാനിയായും ക്ഷേത്രങ്ങള്‍ക്ക് സംഭാവന നല്‍കിയ മതേതര വാദിയായുമൊക്കെ ചിത്രീകരിച്ച നോവല് മലബാറിലെ ഹിന്ദുവിന്റെ ആത്മാഭിമാനത്തെ ചോദ്യംചെയ്യുന്നതായിരുന്നു. ഈ നോവല് പിന്നീട് ദൂരദര്‍ശനില് സീരിയല് ആവുകയും ചെയ്തു. ടിപ്പുവിന്റെ അതിക്രമങ്ങളെ മുഴുവന് തമസ്‌കരിച്ച് വെള്ളപൂശുന്നതിന് സ്വീകരിച്ച മാര്‍ഗ്ഗങ്ങള് തന്നെയാണ് മാപ്പിളലഹളയെ മഹത്വവല്‍ക്കരിക്കാനും ഉപയോഗിക്കുന്നത്.\nഅതുപോലെയൊന്നാണ് ഏറെ ആഘോഷിക്കപ്പെട്ട മഹാത്മാ ഗാന്ധിയുടെ ‘ബയോ പിക്’ ആയ റിച്ചാര്‍ഡ് ആറ്റന് ബറോ സംവിധാനം ചെയ്ത ‘ഗാന്ധി’ സിനിമ. ഗാന്ധിജിയെ മുന്നില് നിര്‍ത്തി, നെഹ്രുവിനെയും അതിലൂടെ നെഹ്രു കുടുംബത്തെയും മഹത്വ വല്‍ക്കരിക്കാനുള്ള ശ്രമം ആ സിനിമയില് ഉടനീളം കാണാന് കഴിയും. നേതാജി സുഭാഷ് ചന്ദ്രബോസ്, ബാലഗംഗാധര തിലകന്, ഭഗത് സിംഗ്, വീര സവര്‍ക്കര് തുടങ്ങിയ ആ കാലഘട്ടത്തിലെ മഹാപുരുഷന്‍മാരെ മുഴുവന് തമസ്‌കരിച്ചാണ് ഭാരത സര്‍ക്കാര് സ്‌പോണ്‍സര് ചെയ്ത ‘ഗാന്ധി’ സിനിമ വെള്ളിത്തിരയില് എത്തിയത്.\nഅതായത് സിനിമയിലൂടെ, ഗവേഷണപുസ്തകങ്ങളിലൂടെ, നോവലുകളിലൂടെ, നാടകങ്ങളിലൂടെ ഒക്കെ ചരിത്രത്തെ അപനിര്‍മ്മിക്കുന്ന ഒരു ആസൂത്രിത പ്രക്രിയ ഇവിടെ, പ്രത്യേകിച്ച് കേരളത്തില് തുടങ്ങിയിട്ട് പതിറ്റാണ്ടുകള് കഴിഞ്ഞു. ഈ പശ്ചാത്തലത്തില് ആണ് ആഷിക് അബു പ്രഖ്യാപിച്ച, പ്രിഥ്വീരാജ് നായകനാകുന്ന ‘വാരിയംകുന്നന്’ ദേശസ്‌നേഹികളുടെ രൂക്ഷമായ പ്രതികരണത്തിന് കാരണമാകുന്നതിനെ വിലയിരുത്തേണ്ടത്. ആരായിരുന്നു വാരിയന് കുന്നത്ത് കുഞ്ഞഹമ്മദു ഹാജി എന്നത്, പ്രക്ഷുബ്ധമായ സമകാലീന കാലത്ത് ചര്‍ച്ചാ വിഷയമാകുന്നതും അതുകൊണ്ടാണ്.\n1884 ലായിരുന്നു ഈ മനുഷ്യന്റെ ജനനം എന്ന് രേഖകള് പറയുന്നു. 1895 ലെ കുപ്രസിദ്ധമായ മണ്ണാര്‍ക്കാട് ലഹളയിലെ പങ്കിനെ തുടര്‍ന്നു ഇദ്ദേഹത്തിന്റെ പിതാവിനെ അറസ്റ്റ് ചെയ്യുകയും ആന്തമാനിലേക്ക് അയക്കുകയും ചെയ്തു. കുഞ്ഞഹമ്മദിനെ 1909ല് മെക്കയിലേക്ക് നാടുകടത്തി എന്നാണ് പ്രചരിപ്പിക്കപ്പെടുന്നത്. ഇതൊരു ആസൂത്രിതമായ കള്ള പ്രചാരണമാണ്.\nസാധാരണഗതിയില് നാടുകടത്തുന്നത് സ്വന്തം അധീനതയിലുള്ള വിദൂര ദേശങ്ങളിലേക്കാണല്ലോ. മക്ക ഒരിക്കലും ബ്രിട്ടീഷ് സാമ്രാജ്യത്തിന്റെ ഭാഗമായിരുന്നില്ല എന്ന് മാത്രമല്ല, നാടുകടത്താന് ആന്‍ഡമാന് പോലെയുള്ള പ്രദേശമുള്ളപ്പോള് എന്തിനു മെക്ക എന്ന ചോദ്യം ഉയരുന്നു. അതുമല്ല, ഇയാളെ നാടുകടത്തിയതായി ബ്രിട്ടീഷ് രേഖകളില് ഒന്നുമില്ല. മാത്രമല്ല, നാടുകടത്തപ്പെട്ട വ്യക്തി വെറും ആറുകൊല്ലത്തിനുശേഷം തിരിച്ചുവരാന് ബ്രിട്ടീഷ് ഭരണകൂടം അനുവദിച്ചു എന്നതും അവിശ്വസനീയമാണ്. പക്ഷേ, പരമ്പരാഗതമായിത്തന്നെ കുറ്റവാളി കുടുംബത്തിലെ അംഗം, കുറ്റകൃത്യങ്ങളില് വ്യാപൃതനായിരുന്ന, ജന്മനാ കുറ്റവാളിയായ കുഞ്ഞഹമ്മദ് അധികൃതരുടെ നോട്ടപ്പുള്ളി ആയിരുന്നു എന്നത് സത്യമാണ്. കുറച്ചുകാലത്തേക്ക് നാടുവിട്ടുപോകാന് അയാള് തീരുമാനിക്കുന്നത് അങ്ങനെയാണ്.\nലഹളകളിലെ കൊള്ളയെയും കൊള്ളിവെയ്പ്പിനെയും തുടര്‍ന്ന് ഇദ്ദേഹം നാടുവിട്ടു പോയി കോഴിക്കോടിനടുത്ത മുക്കത്ത് താമസിച്ചു എന്നൊരു വാദമുണ്ട്. എന്നാല് അല്ല, സാക്ഷാല് മക്കത്തേക്ക് തന്നെ കടന്നിരുന്നു എന്ന വാദമാണ് വിശ്വസനീയം എന്ന് തോന്നുന്നു. അവിടെ കച്ചവടക്കാരെയും യാത്രക്കാരെയും കൊള്ളയടിക്കുന്ന ഒരു സംഘത്തില് ധാരാളം മാപ്പിളമാര് ഉണ്ടായിരുന്നു. കുഞ്ഞഹമ്മദ് അതില് ചേര്‍ന്നിരുന്നു എന്നും ചില ചരിത്രകാരന്മാര് എഴുതിയിട്ടുണ്ട്. ആറു വര്‍ഷത്തിനു ശേഷം ഹാജിയാരായി മടങ്ങിവന്ന അയാള് അധികൃതരുടെ മുന്നില് നല്ല കുട്ടിയായി, ഒരു കാളവണ്ടിക്കാരനായി അടങ്ങി ജീവിച്ചു. ലഹളയുടെ നേതാവ് ആലി മുസ്ലിയാരുടെ അയല്‍പക്കത്തായിരുന്നു കുഞ്ഞഹമ്മദ് ഹാജി താമസിച്ചിരുന്നത് എങ്കിലും, കലാപത്തിന്റെ തയ്യാറെടുപ്പുകളിലോ ആയുധ സംഭരണത്തിലൊ ഒന്നും അയാളുടെ പേരില്ല. പോലീസിന്റെ നോട്ടപ്പുള്ളി, അധികൃതര്‍ക്ക് കൊടുത്ത ഉറപ്പ് എല്ലാമായിരുന്നു അതിന്റെ കാരണം.\n1924ല് ആര്.എച്ച്.ഹിച്ച് കോക്ക് എഴുതിയ Peasant Revolt in Malabar ല് പറയുന്നു. ‘മൊയ്തീന് കുട്ടിഹാജിയുടെ മകന് വാരിയന് കുന്നത്ത് ചക്കിപ്പറമ്പന് കുഞ്ഞഹമ്മദ് ഹാജിയുടെ ചെയ്തികളെക്കുറിച്ച് പറയാം. 1883ല് ജനിച്ച ഇയാള് വെട്ടിക്കാട്ടിരി അംശത്തിലെ വള്ളുവനാട് സ്വദേശിയാണ്. തുവ്വൂരിലെ സമ്പന്നരായ മാപ്പിളമാരില് പെട്ട പാറവെട്ടി കുടുംബത്തിലെ അംഗമായ അവര്‍ക്ക് അവിടെ ധാരാളം ഭൂസ്വത്തുക്കളുണ്ട്. ഇവരുടെ ഏതാണ്ട് എല്ലാ ബന്ധുക്കളെയും 1894 ലെ ലഹളയില് പങ്കെടുത്തതിനു വെടിവെച്ചു കൊല്ലുകയോ നാടുകടത്തുകയോ ചെയ്തിട്ടുണ്ട്. ഇയാളുടെ പിതാവിനെ ജീവപര്യന്തം നാടുകടത്തിയതാണ്. 1909 ല് പാണ്ടിക്കാട് ചന്തയില് വന്ന പാലക്കാട്ടെ മൂത്തന്മാരുടെ സ്വര്‍ണ്ണം കൊള്ളയടിച്ച വലിയൊരു സംഭവമുണ്ടായി. അതേ കാലത്ത് മഞ്ചേരിക്കും പാണ്ടിക്കാടിനും ഇടക്ക് വെച്ച് തപാല് തീവണ്ടി കൊള്ളയടിച്ച സംഭവത്തിലും ഇയാള് ഉള്‍പ്പെട്ടിട്ടുണ്ട്.’ (Peasant Revolt in Malabar RH Hichcock).\nകൊള്ളമുതലുകള് പങ്കുവെക്കുന്നതിലുള്ള തര്‍ക്കം വാരിയന്‍കുന്നത്ത് കുടുംബത്തില് വ്യാപകമായിരുന്നു. അതിനാല് തന്നെ കുഞ്ഞഹമ്മദ് ഹാജിക്ക് മാപ്പിളമാരില് തന്നെ ശത്രുക്കള് ഏറെയുണ്ടായിരുന്നു. ഇങ്ങനെ സ്വസമുദായത്തിലെ ശത്രുക്കളെ ലഹളക്കാലത്ത് ഇയാള് വകവരുതിയിട്ടുണ്ട്. അതാണ് വാരിയന്‍കുന്നന് ഹിന്ദുക്കളെ മാത്രമല്ല മാപ്പിളമാരെയും കൊന്നിട്ടുണ്ട്. അതുകൊണ്ട് അയാള് ഹിന്ദുക്കളുടെ മാത്രം ശത്രുവായിരുന്നു എന്ന് പറയുന്നത് ശരിയല്ല എന്ന രീതിയില് പ്രചരിപ്പിക്കുന്നത്.\n‘1894 മുതല് വാരിയന് കുന്നന് കുടുംബത്തിലെ പ്രശ്‌നങ്ങള് മുതലെടുത്ത് മറ്റു മാപ്പിളമാര് ഇവരുടെ സ്വത്തുക്കള് കൈവശപ്പെടുത്തിയിരുന്നു. തിരിച്ചെത്തിയ കുഞ്ഞഹമ്മദ് ഹാജിക്ക് ഇക്കാരണത്താല് തന്നെ വിരോധികളും ഉണ്ടായിരുന്നു.’\n‘മെക്കയിലേക്ക് ഒളിച്ചോടിപ്പോയ ഇയാളുടെ അവിടുത്തെ ചെയ്തികളെപ്പറ്റി അറിയില്ലങ്കിലും ജിദ്ദയില് നിന്നുള്ള തീര്‍ഥാടകരെ കൊള്ളയടിക്കുന്ന സംഘത്തില് ഏറനാട്ടില് നിന്നുള്ള മാപ്പിളമാര് ഉണ്ടാകാറുണ്ട്. തിരിച്ചെത്തിയ ഇയാള് കര്‍ശന നിരീക്ഷണത്തിലായിരുന്നു. എന്തായാലും ആറു വര്‍ഷത്തോളം കുറ്റം പറയാനില്ലാത്ത ജീവിതമായിരുന്നു.’\nജിഹാദികളിലും കമ്മ്യൂണിസ്റ്റുകളിലും ഉള്ള പൊതുസ്വഭാവങ്ങളിലൊന്ന്ആള്‍ക്കൂട്ടത്തിലും ഏറ്റവും സുരക്ഷിതമായ അവസ്ഥയിലും കാണിക്കുന്ന പരാക്രമങ്ങള് ആണ്. അങ്ങനെയുള്ള ആള്‍ക്കൂട്ട ബലത്തില് അവര് ക്രൂരതയുടെ പര്യായങ്ങള് ആയിരിക്കും. പെട്ടെന്നുള്ള ആക്രമണത്തില് തല്‍ക്കാലിക മുന്‍കൈ കിട്ടുകയും ബ്രിട്ടീഷ് ഓഫീസര്‍മാര് അടക്കം പോലീസുകാര് കൊല്ലപ്പെടുകയും ചെയ്തതോടെ കുഞ്ഞഹമ്മദ് ഹാജിയുടെ ഉള്ളിലെ അടക്കി കിടത്തിയിരുന്ന ക്രിമിനല് സടകുടഞ്ഞെഴുന്നേറ്റു. പിന്നീടുള്ള നാല് മാസങ്ങളില് ഏറനാട് കണ്ടത്, രാജ്യത്തിന്റെ ചരിത്രത്തിലെ രക്തം മരവിച്ചുപോകുന്ന കൊടും ക്രൂരതയുടെ ചിത്രങ്ങളാണ്.\nമാധവന് നായര് എഴുതുന്നു: ‘പൂക്കോട്ടൂര് യുദ്ധത്തിനു മുമ്പ്, സുമാര് 3000-ഓളം മാപ്പിളമാര് യുദ്ധത്തിനു തയ്യാറായി. കുഞ്ഞഹമ്മദാജിക്കും സംഘത്തിനും ആളയച്ച് കിട്ടാവുന്നിടത്തോളം ആയുധങ്ങള് അവര് ശേഖരിച്ചു.ആ പ്രദേശത്തെ ഹിന്ദുക്കളെ കിട്ടിയേടത്തോളം മുഹമ്മദീയരാക്കി.’\nഗോപാലന് നായര് എഴുതുന്നു: ‘ആഗസ്റ്റ് 20 മുതല് 31 വരയുള്ള പത്ത് ദിവസങ്ങളില് ഹൈന്ദവര് മാപ്പിള കലാപകാരികള്‍ക്ക് മുന്‍പില് നിസ്സഹായരായി കിടന്നു. ഓരോ ഹിന്ദു കുടുംബത്തിനും അത് കദനകഥ ആയിരുന്നു. ഓരോ സര്‍ക്കാര് കെട്ടിടവും ഓരോ അമ്പലവും തകര്‍ക്കപ്പെട്ടു.'(1921 മാപ്പിള ലഹള, ആര്യസമാജം, വെള്ളിനേഴി )\nഗോപാലന് നായര് തുടരുന്നു: ‘കുപ്രസിദ്ധി നേടിയ മറ്റൊരു തങ്ങളായിരുന്നു ചെമ്പ്രശ്ശേരി ഇമ്പിച്ചിക്കോയ തങ്ങള്. തുവ്വൂരിനും കരുവാരക്കുണ്ടിനും മദ്ധ്യേ ഒരു തരിശു കുന്നിന് ചെരിവില് സമീപ ഗ്രാമങ്ങളില് നിന്നുള്ള നാലായിരത്തോളം അനുയായികളുടെ നടുവിലായിരുന്നു അയാള് കോടതി കൂടിയത്. നാല്‍പതില്‍പരം ഹിന്ദുക്കള് കൈകള് പിന്നില് കെട്ടിയ അവസ്ഥയില് തങ്ങളുടെ മുമ്പില് ഹാജരാക്കപ്പെട്ടു. പട്ടാളക്കാര്‍ക്ക് പാലും ഇളനീരും നല്‍കി എന്നതായിരുന്നു ആരോപണം. ഇവരില് 38 പേര്‍ക്ക് വധശിക്ഷ വിധിക്കപ്പെട്ടു. അവിടുത്തെ കിണറ്റുവക്കത്ത് ഒരു പാറമേല് ഇരുന്നുകൊണ്ട് വിധിനടത്തലിനു അയാള് സാക്ഷ്യം വഹിച്ചു. പ്രതികളുടെ കഴുത്തുവെട്ടി കിണറ്റിലേക്ക് തള്ളിയിടുകയായിരുന്നു. 38 പേരെ കൊലചെയ്തു.തങ്ങള്‍ക്ക് പൂര്‍വ്വ വൈരാഗ്യമുണ്ടായിരുന്ന ഒരു വിമുക്ത ഹെഡ് കോണ്‍സ്റ്റബിളിന്റെ തല രണ്ടു പകുതിയായി അറുത്തു കിണറ്റിലിടുകയായിരുന്നു. പാലക്കാംതൊട്ടി അവ്വോക്കര് മുസ്ലിയാര് ചെമ്പ്രശ്ശേരി തങ്ങളെപ്പോലെ ഹിന്ദുക്കളെ കൊന്നു കിണറ്റില് തള്ളുന്നതില് ആഹ്ലാദിച്ച മറ്റൊരു കലാപ നേതാവായിരുന്നു. (1921 മാപ്പിള ലഹള, ആര്യസമാജം, വെള്ളിനേഴി, പേജ് 87 )\nഇങ്ങനെ, മാധവന് നായര്, ശ്രീധരമേനോന്, കെ.പി.കേശവമേനോന്, സര്.സി.ശങ്കരന് നായര്, മഹാത്മാ ഗാന്ധി, ആനി ബസന്റ്, രവീന്ദ്ര നാഥ് ടാഗോര് തുടങ്ങിയ എണ്ണം പറഞ്ഞ മഹാ വ്യക്തികളൊക്കെ ഒരേ സ്വരത്തില് നെഞ്ചുപൊട്ടി പറഞ്ഞ ചരിത്ര വസ്തുതകളാണ് മാപ്പിള ലഹളയില് ഹിന്ദുക്കളോടു കാട്ടിയ സമാനതകളില്ലാത്ത ക്രൂരതകള്. അതിന്റെ നായകനായിരുന്നു ഇന്ന് രാജ്യദ്രോഹികളുടെ ഹീറോയായ വാരിയന്‍കുന്നത്ത് കുഞ്ഞഹമ്മദ് ഹാജി.\nമാപ്പിള ലഹളയില് ഏറ്റവുമധികം ആഘോഷിക്കപ്പെട്ട ഒന്നാണല്ലോ വാഗണ് ട്രാജഡി. ട്രെയിനില് കോയമ്പത്തൂരേക്ക് കൊണ്ടുപോയ മാപ്പിള കലാപകാരികള് ട്രെയിന് കമ്പാര്‍ട്ട്‌മെന്റില് തിങ്ങിനിറഞ്ഞു ശ്വാസം മുട്ടി കൊല്ലപ്പെട്ട സംഭവം എക്കാലത്തെയും ഘോരകൃത്യങ്ങളില് ഒന്നുതന്നെയാണെന്നതില് സംശയമില്ല. പക്ഷേ, സമാനമായതോ, അതിലും ഘോരമായതോ ആയ തുവ്വൂര് കിണര് എന്തുകൊണ്ട് പില്‍ക്കാല ചരിത്രരചയിതാക്കള് കുഴിച്ചുമൂടാന് ശ്രമിച്ചു എന്നിടത്താണ് ചരിത്ര അപനിര്‍മ്മിതിയെക്കുറിച്ചുള്ള പൊള്ളുന്ന ചോദ്യങ്ങള് ഉയരുന്നത്. ചെമ്പ്രശ്ശേരി തങ്ങളുടെ നേതൃത്വത്തില് നേരിട്ട് നടന്ന ഈ ക്രൂരതയില് കുഞ്ഞഹമ്മദ് ഹാജിക്ക് പങ്കില്ല എന്നതാണ് ചിലര് ഉയര്‍ത്തുന്ന വാദം.\nലഹളക്കാലത്ത് ഉടനീളം ചെമ്പ്രശ്ശേരി തങ്ങളും കുഞ്ഞഹമ്മദ് ഹാജിയും പലക്കാംതൊട്ടി അവ്വോക്കര് മുസ്ലിയാരും ഒരേ കൈയും മനസ്സുമായി തീയും കാറ്റും പോലെയാണ് കലാപത്തെ നയിച്ചിരുന്നത്. കുഞ്ഞഹമ്മദ് ഹാജിയുടെ സ്വാധീനത്തില് തന്നെയാണ് ചെമ്പ്രശ്ശേരി തങ്ങള് കലാപ നേതൃത്വത്തിലേക്ക് ഇറങ്ങുന്നത് തന്നെ. മാത്രവുമല്ല, കുഞ്ഞഹമ്മദ് ഹാജി തുവ്വൂര് സ്വദേശിയുമാണ്. യാഥാര്‍ത്ഥ്യങ്ങള് ഇതായിരിക്കെ തുവ്വൂര് സംഭവത്തില് അയാള്‍ക്ക് പങ്കില്ല എന്ന് പറയുന്നതില് യാതൊരു കഴമ്പുമില്ല.\nആഗസ്റ്റ് 27 നാണ് കുഞ്ഞഹമ്മദ് ഹാജിയുടെ നേതൃത്വത്തില് മഞ്ചേരിയിലെ നമ്പൂതിരി ബാങ്ക് കൊള്ളയടിക്കപ്പെടുന്നത്. പൊതുജനങ്ങളുടെ കണ്ണില് പൊടിയിടാന്, പണയപ്പണ്ടങ്ങള് ഉടമസ്ഥര്‍ക്ക് മടക്കി കൊടുത്തെങ്കിലും അപ്പോള് അവിടെയുണ്ടായിരുന്ന ലക്ഷക്കണക്കിന് രൂപ പൂര്‍ണ്ണമായി കവര്‍ച്ച ചെയ്തു. അതുപോലെ ഹജൂര് കച്ചേരി കയ്യേറി മുഴുവന് രേഖകളും തീയിട്ടു നശിപ്പിച്ചതോടെ ഹിന്ദുക്കളില് നിന്നും കൈയ്യേറിയ ഭൂമിയും സ്വത്തുക്കളുമൊന്നും ഒരിക്കലും തിരിച്ചു കിട്ടാത്ത അവസ്ഥയുമായി. ലഹളക്കു ശേഷം മടങ്ങിയെത്തിയ ഹിന്ദുക്കള്‍ക്ക് കാണാന് കഴിഞ്ഞത് അവരുടെ വീടുകളും കൃഷിഭൂമിയും എല്ലാം നഷ്ടമായ കാഴ്ചയാണ്. അവകാശപ്പെടാന് ഒരു രേഖയും, ജീവന് കയ്യിലെടുത്ത് ഓടിപ്പോയ അവരുടെ പക്കലോ സര്‍ക്കാരിന്റെ പക്കലോ ഉണ്ടായിരുന്നില്ല.\nഏതു കാലഘട്ടത്തിലെയും ഇസ്ലാമിക അധിനിവേശങ്ങളുടെ ഏറ്റവും വലിയ പ്രേരണാസ്രോതസ്സ് എന്ന് പറയുന്നത് കൊള്ളയടിക്കാനും ബലാല്‍സംഗം ചെയ്യാനുമുള്ള അവസരങ്ങളാണ്. ലോകത്തെവിടെയും നടന്ന, ഇപ്പോഴും നടക്കുന്ന ഇസ്ലാമിക ഭീകര ആധിപത്യങ്ങളില് നമുക്കിത് കാണാന് കഴിയും. 1947 ഒക്ടോബറില് കാശ്മീര് ആക്രമിച്ചു കയറിയ അഫ്ഘാന് ഗോത്രവര്‍ഗ്ഗ സൈനികര്‍ക്ക് പാകിസ്ഥാന് നല്‍കിയ വാഗ്ദാനവും ഇത് തന്നെയായിരുന്നു. ഈ ജന്മവാസന കാരണം, വരുന്ന വഴിയെല്ലാം കൊള്ളയടിച്ചും മാനഭംഗം ചെയ്തും നഷ്ടപ്പെടുത്തിയ സമയത്തിലൂടെയാണ് ഭാരത സൈന്യം ശ്രീനഗറില് പറന്നിറങ്ങിയതും ശേഷിച്ച കാശ്മീരിനെ രക്ഷിച്ചതും.\nതാലിബാന്റെ കാലത്ത് അഫ്ഗാനിസ്ഥാനിലെ അവസ്ഥ എന്തായിരുന്നു? ഐ എസ്സിന്റെ അധീനതയിലുണ്ടായിരുന്ന സിറിയയിലെ അവസ്ഥ എന്താണ്? നമ്മുടെ മുമ്പില് സമകാലിക ചരിത്രം നിവര്‍ത്തിയിടുന്ന നേര്‍ക്കാഴ്ചകള് ആണിത്.\nഇതില് നിന്നും ഒട്ടും വ്യത്യസ്തമായിരുന്നില്ല വാരിയന്‍കുന്നത്ത് കുഞ്ഞഹമ്മദ് ഹാജി എന്ന ക്രിമിനല് നേതാവ് ആധിപത്യം പുലര്‍ത്തിയ നാല് മാസത്തെ ഏറനാട് വള്ളുവനാട് താലൂക്കുകളും. അതിക്രമങ്ങളായാലും അന്യമത വിരോധമായാലും കൊള്ളയായാലും കൊള്ളിവെയ്പ്പയാലും ബലാല്‍സംഗമായാലും അങ്ങനെ ഏതു മാനദണ്ഡത്തില് അളന്നാലും വാരിയന്‍കുന്നത്ത് കുഞ്ഞഹമ്മദ് ഹാജി എന്ന മനുഷ്യനെ മധ്യകാല മതാന്ധതയുടെ പ്രതിരൂപമായി മാത്രമേ കാണാന് കഴിയൂ.\nലഹളയില് ഉണ്ടായ അക്രമങ്ങള്‍ക്ക് കുഞ്ഞഹമ്മദ് ഹാജിയെ കുറ്റം പറയരുത് എന്ന രീതിയിലുള്ള വാദങ്ങളാണ് ഇപ്പോള് ഉയരുന്നത്. അറുപത്തേഴു ലക്ഷം ജൂതരെ ഇഞ്ചിഞ്ചായി കൊന്നുകളഞ്ഞ രണ്ടാം ലോകമഹായുദ്ധത്തിലെ ഹോളോക്കൊസ്റ്റില് ഹിറ്റ്‌ലര് നേരിട്ട് പങ്കെടുത്തിട്ടില്ല. ലക്ഷക്കണക്കിന് നിരപരാധികളെയും സ്വന്തം പാര്‍ട്ടി സഖാക്കളെയും കൊന്നുകളഞ്ഞ സ്റ്റാലിന്റെ വാഴ്ചക്കാലത്ത് അദ്ദേഹം നേരിട്ട് കൊലപാതകം നടത്തിയിട്ടില്ല.അതുപോലെ കുഞ്ഞഹമ്മദ് ഹാജിയുടെ നേതൃത്വത്തില് നടന്ന മലബാറിലെ കൂട്ടക്കുരുതിയുടെ മുഴുവന് ഉത്തരവാദിത്വവും നായകനായ ഈ കൊടും ക്രിമിനലിന് തന്നെയാണ് എന്ന് നമ്മോടു പറയുന്നത് ചരിത്ര രേഖകളും മഹാന്മാരുടെ വാക്കുകളുമാണ്.\nകേരളചരിത്രത്തിലെ ഏറ്റവും ഭീകരമായ ഈ വംശഹത്യയെ ആണ് ഇപ്പോള് ആസൂത്രിതമായി വെള്ളപൂശിക്കൊണ്ടിരിക്കുന്നത്. വാരിയന് കുന്നന് സ്ഥാപിച്ച രാജ്യം അല്-ദൌളയും ഭരണം ഇസ്ലാമിക മതനിയമങ്ങള് മാത്രം അനുസരിച്ചും ആയിരുന്നു എന്നത് വിദഗ്ദ്ധമായി മറച്ചുകൊണ്ട് അയാള് ബ്രിട്ടീഷുകാര്‍ക്കെതിരെ മലയാള രാജ്യം സ്ഥാപിച്ചു എന്ന രീതിയിലാണ് പ്രചരണം കൊഴുക്കുന്നത്. ഇങ്ങനെയൊരു കാര്യം ഈ ലഹളയെ വെള്ള പൂശാന് ശ്രമിച്ച കെ.എന്.പണിക്കരെപ്പോലുള്ളവര് പോലും പറഞ്ഞിട്ടില്ല.\nഒന്നോര്‍ക്കണം. ഈ കലാപത്തിനു നൂറു കൊല്ലത്തെ പഴക്കമേയുള്ളൂ. നേരിട്ട് സാക്ഷ്യം വഹിച്ചവരും അനുഭവിച്ചവരും അടുത്തകാലം വരെ പച്ച ജീവനോടെ നമ്മുടെയിടയില് ഉണ്ടായിരുന്നു. എല്ലാ സംഭവങ്ങളും അതീവ കൃത്യതയോടെ രേഖപ്പെടുത്തപ്പെട്ടിരുന്നു.എല്ലാ ചരിത്ര അവശിഷ്ടങ്ങളും എല്ലാ ഭീകരതയോടെയും നിലനില്‍ക്കുന്നു. പകല്‍പോലെ വ്യക്തമായ, തികച്ചും ഏകപക്ഷീയമായ ഒരു രാക്ഷസീയതയുടെ നാള്‍വഴികളെയാണ് സ്വാതന്ത്ര്യസമരമെന്നു വെള്ളപൂശി, വ്യഭിചരിക്കുന്നത്. അതിനു നെടുനായകത്വം വഹിച്ച ഒരു രാക്ഷസനെയാണ് മാനവികതയുടെ പ്രതിരൂപമാക്കുന്നത്.\nതുടക്കത്തില് പറഞ്ഞതുപോലെ, അപനിര്‍മ്മിക്കപ്പെടുന്ന ചരിത്രരചന എന്ന ഗതികേട് ലോകത്തില് ഭാരതത്തിനു മാത്രമാണുള്ളത്. എന്നാല് അത് രൂക്ഷമായി ചോദ്യംചെയ്യപ്പെടുന്നു എന്നത് സമകാലിക ഭാരതത്തിനു ലഭിക്കുന്ന ഏറ്റവും വലിയ അനുഗ്രഹവുമാണ്.\nഇറങ്ങാന് പോകുന്ന ഒരു സിനിമയെ ഒരു കലാരൂപമായി മാത്രം കണ്ടാല് പോരെ, കലാകാരന്റെ ആവിഷ്‌കാരസ്വാതന്ത്ര്യത്തെ ചോദ്യം ചെയ്യുന്നത് ശരിയാണോ എന്ന ചോദ്യങ്ങള് ഉയരുന്നുണ്ട്. കലയെ കലയായി മാത്രം സ്വീകരിച്ച് ആസ്വദിക്കുന്ന ഒരു സമൂഹമല്ല നമ്മുടേത്. ഓരോ കലാരൂപത്തിനും ജനമനസ്സുകളില് വന് സ്വാധീനം ചെലുത്താനും അത് മനോഭാവത്തെ തന്നെ മാറ്റിമറിക്കാനും കാരണമാകുന്നതിന് ചരിത്രത്തില് തെളിവുകള് ധാരാളമുണ്ട്. അതിലൊന്നാണ് ആദ്യം സൂചിപ്പിച്ച ഭഗവാന് ഗിദ്വാനിയുടെ നോവല്. ഈ മനഃശാസ്ത്രം ഏറ്റവും നന്നായി ദുരുപയോഗം ചെയ്തുകൊണ്ടാണ് കമ്മ്യൂണിസ്റ്റുകള് കേരളത്തില് വളര്‍ന്നതും നമ്മുടെ ചരിത്രത്തെ അപ്പാടെ തട്ടിയെടുക്കാന് ശ്രമിക്കുന്നതും. ചാന്നാര് ലഹളയും ക്ഷേത്രപ്രവേശനവും പന്തിഭോജനവും ഒക്കെ അവര് സ്വന്തമാക്കാന് ശ്രമിക്കുന്നത് നമ്മള് കാണുന്നുണ്ടല്ലോ.\nകെ.കെ.എന് കുറുപ്പ്, കെ.എന്.പണിക്കര് തുടങ്ങി കെ.ടി. ജലീല് വരെയുള്ളവരുടെ നീണ്ടനിര അക്കാദമിക് രംഗത്ത് മാപ്പിള ലഹളയെ വെളുപ്പിച്ചെടുക്കാന് നടത്തുന്ന പ്രയത്‌നങ്ങള്‍ക്ക് ഒരുപാട് പതിറ്റാണ്ടുകളുടെ പഴക്കമുണ്ട്. മാപ്പിള ലഹളയെ കാര്‍ഷിക വിപ്ലവമായും സ്വാതന്ത്ര്യസമരമായുമൊക്കെയുള്ള ആട്ടിന് തോലുകള് അണിയിച്ച് ചരിത്ര പഠ്യപദ്ധതികളിലേക്ക് ഇടിച്ചുകയറ്റുന്നതില് അവര് ഒരു പരിധിവരെ വിജയിച്ചിട്ടുമുണ്ട്. ആ അജണ്ടയുടെ ഭാഗമായിത്തന്നെയാണ് ഇപ്പോള് കെഇഎന് കുഞ്ഞഹമ്മദും കെ. കുഞ്ഞിക്കണ്ണനെയും പോലുള്ള ഇടതുപക്ഷ സൈദ്ധാന്തികര് രംഗത്ത് വന്നിരിക്കുന്നത്. ആഷിക് അബുവിന്റെ വാരിയംകുന്നന്റെ ആശയവും മറ്റൊന്നല്ല എന്ന് മനസ്സിലാക്കാന് ഒരു അക്കാദമിക ബുദ്ധിജീവിയുമാകേണ്ട. ബുദ്ധിപരമായ സത്യസന്ധതയും അത്യാവശ്യം ചരിത്രബോധവും മാത്രം മതി.\nബ്രിട്ടീഷ് ഭരണകാലത്ത് സാമൂഹ്യവിരുദ്ധതക്കും കുറ്റകൃത്യങ്ങള്‍ക്കുമെല്ലാം ഒരുപാട് പേര് ശിക്ഷിക്കപ്പെടുകയും കൊല്ലപ്പെടുകയുമൊക്കെ ചെയ്തിട്ടുണ്ട്. അവരെയെല്ലാം കൊണ്ടുവന്നു സ്വാതന്ത്ര്യസമരത്തിന്റ ആലയില് കെട്ടാനുള്ള ശ്രമമാണ് ഇപ്പോള് നടക്കുന്നത്. ബ്രിട്ടീഷ് വിരുദ്ധത എന്ന ഒറ്റ കാരണം പറഞ്ഞു ഖിലാഫത്തിനെ ഒപ്പം കൂട്ടിയ മഹാത്മാഗാന്ധി ചെയ്ത ചരിത്ര വിഡ്ഢിത്തത്തിനു ഏറ്റവും വലിയ വില കൊടുക്കേണ്ടി വന്നത് മലബാറിലെ ഹിന്ദു ജനതയാണ്. ആ വിഡ്ഢിത്തത്തിന്റെ ചീഞ്ഞുനാറിയ അവശിഷ്ടം പുതുതലമുറയുടെ വായില് തിരുകാനുള്ള ഇപ്പോഴത്തെ ശ്രമത്തിന്റെ ഭാഗമാണ് ആഷിക് അബുവിന്റ വാരിയംകുന്നന്.\nഅതുകൊണ്ടുതന്നെയാണ് ആഷിക് അബുവിന്റെ ഈ സിനിമാ സംരംഭം രൂക്ഷമായ പ്രതികരണങ്ങള്‍ക്ക് വിധേയമാകുന്നത്. വെറുമൊരു സിനിമ എന്ന ഉദ്ദേശ്യമല്ല അയാള്‍ക്കുള്ളത് എന്നത് വ്യക്തമായിരിക്കെ വെറുമൊരു സിനിമയെ കാണുന്ന രീതിയില് ഈ പ്രവൃത്തിയെ കാണാന് ചരിത്രബോധമുള്ള പൊതുസമൂഹം തയ്യാറല്ല.\nതുടക്കം മുതല് അപനിര്‍മ്മിക്കപ്പെട്ട ഒരു വംശഹത്യയുടെ ചരിത്രത്തെ ഇഴകീറി പരിശോധിക്കാനും യാഥാര്‍ത്ഥ്യങ്ങള് ചര്‍ച്ച ചെയ്യാനും തെറ്റിദ്ധാരണകള് അകറ്റാനും ലഭിച്ച സുവര്‍ണ്ണവസരമെന്ന നിലയില് ഈ വിവാദത്തെ ക്രിയാത്മകമായി സമീപിക്കേണ്ടത് ഓരോ ദേശസ്‌നേഹിയുടെയും ധര്‍മ്മമാണ്.\n1. മലബാര് കലാപം-കെ.മാധവന് നായര്\n2. മാപ്പിള ലഹള, സത്യവും മിഥ്യയും- തിരൂര് ദിനേശ്\n3. ഖിലാഫത്ത് സ്മരണകള്- മോഴിക്കുന്നത്ത് ബ്രഹ്മദത്തന് നമ്പൂതിരിപ്പാട്\n4. Malabar Mutiny 1921 സി.ഗോപാലന് നായര്\n5. Peasent Revolt in Malabar – RH Hichcock\n6. 1921 പാഠവും പൊരുളും ഡോ.ദീപേഷ് വി.കെ.\n7. മലബാര് ജിഹാദ്-രാമചന്ദ്രന്\n8. മനോജ് ബ്രൈറ്റ് -ലേഖനങ്ങള്\n9. ഡോ.സി.ഐ.ഐസക് ”\n10. തിരൂര് ദിനേശ് ”\nTags: FEATUREDമഹാത്മാ ഗാന്ധിMappila RiotsMalabarmalabar riotsമാപ്പിളവാരിയംകുന്നന്‍കുഞ്ഞഹമ്മദ് ഹാജിMappila LahalaVaiamkunnanഹിച്ച് കോക്ക്Hichcockമാധവന് നായര്‍ആനി ബസന്റ്രവീന്ദ്ര നാഥ് ടാഗോര്\nവാരിയംകുന്നന് ഐഎസ്സിനേക്കാള് ഭീകരന്-എ.പി. അഹമ്മദ്


അമ്മയെ പോലെ മകളും സുന്ദരി തന്നെ..!!😍👌 അനൗഷ്കയ്ക്കും ആദ്വിക്കിനുമൊപ്പം ശാലിനിയും അജിത്തും...😍🔥 - Jobs in Dubai\nഅമ്മയെ പോലെ മകളും സുന്ദരി തന്നെ..!!😍👌 അനൗഷ്കയ്ക്കും ആദ്വിക്കിനുമൊപ്പം ശാലിനിയും അജിത്തും...😍🔥\nസൗത്ത് ഇന്ത്യൻ സിനിമാ ലോകത്തെ മികച്ച താരദമ്പതികളാണ് അജിത്തും ശാലിനിയും. അഭിനയം കൊണ്ട് ഇന്നും സിനിമാ ലോകം കയ്യടക്കികൊണ്ടിരിക്കുന്ന നടനാണ് അജിത്ത്. താരത്തിന്റെ പുതിയ ചിത്രമായ ‘വലിമൈ’ ബോക്സോഫിസിൽ ഹിറ്റായി തിയേറ്ററുകളിൽ മുന്നേറുകയാണ് ഇപ്പോഴും. സിനിമയ്ക്ക് പുറത്തും ധാരാളം ആരാധകരുള്ള താരദമ്പതിമാരാണ് അജിത്തും ശാലിനിയും.\nസോഷ്യൽ മീഡിയയിൽ തീരെ സജീവമല്ലാത്ത ഇരുവരുടെയും ഓരോ വിശേഷങ്ങൾക്കായി ഏറെ കാത്തിരിക്കുന്നവരാണ് ഇരുവരുടെയും ആരാധകർ. ഇരുവർക്കും രണ്ട് മക്കൾ ആണ് ഉള്ളത് അനൗഷ്കയും, ആദ്വിക്കും. കഴിഞ്ഞ ദിവസമായിരുന്നു മകൻ ആദ്വിക്കിന്റെ പിറന്നാൾ ദിനം. നിരവധി ആരാധകരാണ് താര പുത്രന് പിറന്നാൾ ആശംസകൾ നേർന്ന് രംഗത്തെത്തിയിരുന്നത്. പിറന്നാൾ ആഘോഷത്തിന്റെ ചിത്രങ്ങളും വിഡിയോയുമെല്ലാമാണ് സോഷ്യൽ മീഡിയയിൽ വൈറലായി മാറിയിരിക്കുന്നത്.


Republic Day-യിൽ കർഷകർ ഇന്ത്യയെ വീണ്ടെടുക്കുകയാണെന്ന് പ്രശാന്ത് ഭൂഷൺ\nby Blive News January 26, 2021, 5:08 am 1.1k Views\nറിപ്പബ്ലിക് ദിനത്തിൽ കർഷകർ ഇന്ത്യയെ വീണ്ടെടുക്കുകയാണെന്ന് പ്രമുഖ അഭിഭാഷകനും ആക്റ്റിവിസ്റ്റുമായ പ്രശാന്ത് ഭൂഷൺ. കിസാൻ റിപ്പബ്ലിക് റാലിയെ പിന്തുണച്ചു കൊണ്ടുള്ള തൻ്റെ ട്വിറ്റർ സന്ദേശത്തിലാണ് മഹത്തായ റിപ്പബ്ലിക് ദിനത്തിൽ ഇന്ത്യൻ കർഷകർ രാജ്യത്തെ വീണ്ടെടുക്കുകയാണെന്ന് പ്രശാന്ത് ഭൂഷൺ കുറിച്ചത്. Republic Day\nസർക്കാരിൻ്റെ ഔദ്യോഗിക റിപ്പബ്ലിക് ദിന പരേഡിനെ മറികടക്കുന്നതാവും കർഷകരുടെ ട്രാക്റ്റർ റാലി. അക്കാര്യത്തിൽ സന്ദേഹങ്ങൾ ഇല്ല. മഹത്തായ ഈ ദിനത്തിൽ ഒരു തിരിഞ്ഞു നടത്തം ആവശ്യമാണ്. ഉജ്ജ്വലമായ സ്വാതന്ത്ര്യ സമര പോരാട്ടങ്ങളെ നമുക്കപ്പോൾ കാണാനാവും. എണ്ണമറ്റ ധീരന്മാരാണ് സ്വാതന്ത്ര്യ സമര മുന്നേറ്റത്തിൽ പങ്കെടുത്തതും രാഷ്ട്രത്തിനു വേണ്ടി ജീവൻ ബലികഴിച്ചതും. മഹത്തായ ഭരണഘടനയോടെ ഒരു റിപ്പബ്ലിക് നിലവിൽ\nവന്നത് അതിൻ്റെ ഫലമായാണ്. ബ്രിട്ടീഷുകാരുടെ പക്ഷം ചേർന്ന് രാജ്യത്തെ വഞ്ചിച്ചവരുടെ പിന്മുറക്കാരാണ് ഇന്ന് രാജ്യം ഭരിക്കുന്നത്. സ്വാതന്ത്ര്യ സമരം ഉയർത്തിപ്പിടിച്ച മൂല്യങ്ങളെല്ലാം കനത്ത വെല്ലുവിളികൾ നേരിടുകയാണെന്ന് പ്രശാന്ത് ഭൂഷൺ കുറിച്ചു.\nട്വീറ്റിന് താഴെ അനുകൂലിച്ചും പ്രതികൂലിച്ചും ഒട്ടേറെ പ്രതികരണങ്ങൾ വന്നിട്ടുണ്ട്. വലിയ വ്യക്തിത്വങ്ങൾ എന്ന് കരുതുന്നവരുടെ വൃത്തികെട്ട ട്വീറ്റുകൾ കാണേണ്ടി വരുന്നതാണ് മഹത്തായ ഈ ദിനത്തിലെ സങ്കടകരമായ കാര്യമെന്ന് ഒരാൾ അഭിപ്രായപ്പെട്ടു. ഭൂഷൻ്റെ ട്വീറ്റിൽ വൃത്തികേടൊന്നും ഇല്ലെന്നും അദ്ദേഹം സത്യമാണ് പറഞ്ഞതെന്നും യാഥാർഥ്യം എല്ലാവർക്കും കണ്ടറിയാവുന്നതാണെന്നും പറഞ്ഞ് സവർക്കറുടെ മാപ്പപേക്ഷ അറ്റാച്ച് ചെയ്താണ് അത്തരം കമൻ്റുകൾക്ക് ചിലർ മറുപടി കൊടുക്കുന്നത്. റിപ്പബ്ലിക് ദിനത്തിലെങ്കിലും സംഘികളോട് അല്പം ദയ കാണിച്ചു കൂടേ തുടങ്ങിയ രസികൻ കമൻ്റുകളും ഉണ്ട്. രാജ്യത്തെ ഒറ്റിക്കൊടുത്ത സവർക്കറും രാഷ്ട്രപിതാവിനെ നിഗ്രഹിച്ച ഗോഡ്സേയുമാണ് സംഘികളുടെ മുൻഗാമികൾ എന്നും സംഘികളുടെ ഭരണം രാജ്യത്തിന് അപമാനകരമാണെന്നും ഒരാൾ അഭിപ്രായപ്പെട്ടു. ഇന്ത്യൻ റിപ്പബ്ലിക് സ്ഥാപിച്ചത് സംഘി ഭീരുക്കളല്ലെന്നും സവർക്കറുടെ പിന്മുറക്കാർക്ക് അതിനെ സംരക്ഷിക്കാനാവില്ലെന്നും രൂക്ഷമായി പ്രതികരിക്കുന്നവരും ഉണ്ട്. എന്തായാലും രാജ്യം ആദരിക്കുന്ന അഭിഭാഷകൻ്റെ റിപ്പബ്ലിക് ദിന ട്വീറ്റ് ഇതിനോടകം വൈറലായിട്ടുണ്ട്.\nPrevious article കിസാൻ റിപ്പബ്ലിക് പരേഡ്: സിൻഘു അതിർത്തിയിൽ ബാരിക്കേഡുകൾ തകർത്ത് കർഷകർ\nNext article മോദി സർക്കാർ, യെദിയൂരപ്പ സർക്കാർ വിശേഷണങ്ങൾക്കെതിരെ ഹർജി, റിട്ട് നൽകാനാവില്ലെന്ന് കർണാടക ഹൈക്കോടതി


2019-08-17 03:37:29am |\nഎടക്കര: പോത്തുകല്ലില് ചേർന്ന ദുരിതാശ്വാസ പ്രവര്‍ത്തന സര്‍വകക്ഷി യോഗത്തില് പ്രസംഗത്തിനിടെ പി.വി. അന്‍വര് എം.എല്.എ വിതുമ്പിക്കരഞ്ഞു. കവളപ്പാറയിലെ മണ്ണിടിച്ചിലില്‍നിന്ന് രക്ഷപ്പെട്ടവരുടെയും ദുരിതത്തിലായവരുടെയും അവസ്ഥ വിവരിക്കുന്നതിനിടെയാണ് എം.എല്.എ കരഞ്ഞത്.\nപി.വി. അബ്ദുല് വഹാബ് എം.പി ആശ്വസിപ്പിക്കാന് ശ്രമിച്ചെങ്കിലും ആദ്യം പ്രസംഗം പൂര്‍ത്തിയാക്കാനായില്ല. പിന്നീട്, യോഗാവസാനമാണ് എം.എല്.എ സംസാരിച്ചത്. റീ ബില്‍ഡ് നിലമ്പൂരുമായി എല്ലാവരും സഹകരിക്കണമെന്നും അദ്ദേഹം പറഞ്ഞു. റീ ബില്‍ഡ് നിലമ്പൂരിലേക്ക് വ്യക്തിപരമായി 10 ലക്ഷം രൂപയും എം.എല്.എ വാഗ്ദാനം ചെയ്തു. അതേസമയം പാരിസ്ഥിതിക നിയമങ്ങൾ ലംഘിച്ചുള്ള കേസുകളിൽ പ്രതിസ്ഥാനത്തുള്ള അൻവറിൻെറ കരച്ചിലിനെതിരെ സാമൂഹിക മാധ്യമങ്ങളിൽ വിമർശവും ഉയർന്നു.\nകവളപ്പാറയിലെയും പാതാറിലെയും ഭൂമി സര്‍ക്കാര് ഏറ്റെടുത്ത് പകരം നല്‍കും -മന്ത്രി കെ.ടി. ജലീല്\nഎടക്കര: മണ്ണിടിഞ്ഞ് ദുരന്തമുണ്ടായ കവളപ്പാറയിലെയും പാതാറിലെയും ഭൂമി സര്‍ക്കാര് ഏറ്റെടുത്ത് പകരം മറ്റു ഭൂമി നല്‍കുമെന്ന് മന്ത്രി കെ.ടി. ജലീല്. വീടും ഭൂമിയും നഷ്ടപ്പെട്ടവര്‍ക്ക് സംസ്ഥാന സര്‍ക്കാര് നല്‍കുന്ന 10 ലക്ഷത്തോടൊപ്പം സന്നദ്ധസേവകരുടെ തുക കൂടി ഉള്‍പ്പെടുത്തിയാണ് പുനരധിവാസം സാധ്യമാക്കുകയെന്നും മന്ത്രി പറഞ്ഞു. പോത്തുകല് ബസ് സ്റ്റാന്‍ഡില് പി.വി. അന്‍വര് എം.എല്.എ വിളിച്ച ദുരിതാശ്വാസ പ്രവര്‍ത്തന സര്‍വകക്ഷി യോഗത്തില് സംസാരിക്കുകയായിരുന്നു മന്ത്രി.\nവീട് നഷ്ടമായവര്‍ക്ക് നാല് ലക്ഷം രൂപ നല്‍കും. ചെങ്കല്ലുകള്‍ക്ക് പകരം പ്രീ ഫാബ് വീടുകള്‍ക്കാണ് സര്‍ക്കാര് മുന്‍ഗണന നല്‍കുക. ദുരിതാശ്വാസ പ്രവര്‍ത്തനത്തില് ഉദ്യോഗസ്ഥര് കൂടുതല് കാര്യക്ഷമമായി പ്രവര്‍ത്തിച്ച് ആനുകൂല്യങ്ങള് വേഗത്തിലും കൃത്യമായും എത്തിക്കണം. അര്‍ഹതയുള്ളവരെ വിട്ടുപോകരുത്. എന്നാല്, അനര്‍ഹര് ഉള്‍പ്പെടാതിരിക്കുകയും വേണം.\nമുഖ്യമന്ത്രിയുടെ ദുരിതാശ്വാസ നിധി സുതാര്യമായ ഒന്നാണ്. തെറ്റിദ്ധാരണ പരത്തുന്നവരെ കണ്ടെത്തി നടപടിയെടുക്കുമെന്നും മന്ത്രി പറഞ്ഞു. പി.വി. അബ്ദുല് വഹാബ് എം.പി, പി.വി. അന്‍വര് എം.എല്.എ, നിലമ്പൂര് േബ്ലാക്ക് പഞ്ചായത്ത് പ്രസിഡൻറ് പി.പി. സുഗതന്, മലപ്പുറം എസ്.പി യു. അബ്ദുല് കരീം, ബത്തേരി രൂപതാധ്യക്ഷന് ഡോ. ജോസഫ് മാര് തോമസ് മെത്രാപ്പോലീത്ത, പീപ്പിള്‍സ് ഫൗണ്ടേഷൻ ചെയര്‍മാന് പി. മുജീബ് റഹ്മാൻ, അലവിക്കുട്ടി ഫൈസി, ജമാല് മാസ്റ്റര്, ഫാറൂഖ്, ഫാ. ജോസ്, സജി ചാക്കോ, തോമസ്, വിവിധ രാഷ്ര്ടീയ പാര്‍ട്ടികളെ പ്രതിനിധീകരിച്ച് സി.ആര്. പ്രകാശ്, ഉബൈദ് കാക്കീരി, രാജഗോപാല്, അശോകന്, പൊന്നച്ചന് എന്നിവര് സംസാരിച്ചു. പോത്തുകല് പഞ്ചായത്ത് പ്രസിഡൻറ് സി. കരുണാകരന് പിള്ള സ്വാഗതവും സ്റ്റാന്‍ഡിങ് കമ്മിറ്റി ചെയര്‍പേഴ്സൻ ഉമൈമത്ത് നന്ദിയും പറഞ്ഞു.\nകഴിഞ്ഞ പ്രളയത്തില് ഒന്നായ നമ്മളെ ശബരിമല വിഷയം അകറ്റി -പി.വി. അബ്ദുല് വഹാബ് എം.പി\nഎടക്കര: കഴിഞ്ഞ പ്രളയത്തെ ഒറ്റക്കെട്ടായി നേരിട്ട കേരളജനത ശബരിമല വിഷയത്തോടെ ഭിന്നിച്ചതായി പി.വി. അബ്ദുല് വഹാബ് എം.പി. നാടിെൻറ വീണ്ടെടുപ്പിന് ‘സേവ് പോത്തുകല്’ പദ്ധതി കൊണ്ടുവരണം. സന്‍സദ് ആദര്‍ശ് പദ്ധതിയിലൂടെ മികച്ച കാര്യങ്ങള് നടപ്പാക്കും. കേന്ദ്ര-സംസ്ഥാന-തദ്ദേശ സ്ഥാപനങ്ങള് ഒത്തൊരുമിച്ച് പ്രവര്‍ത്തിക്കണം. എം.പി എന്ന നിലയില് പോത്തുകല്ലിന് പ്രത്യേക ഫണ്ട് അനുവദിക്കുമെന്നും അദ്ദേഹം കൂട്ടിച്ചേര്‍ത്തു.


പ്രസവവേദനയെക്കാള് ഭീകരം, ഭക്ഷണമിറക്കാന് കഴിയുന്നില്ല; പരിശോധനയില് കണ്ടെത്തിയത്...\nThiruvananthapuram, First Published 8, Nov 2019, 9:31 AM\nഅതിഭയങ്കരമായ അടിവയറുവേദനയും ഭക്ഷണം പോലും കഴിക്കാന് പറ്റാത്ത അവസ്ഥയെയും തുടര്‍ന്നാണ് നാല്‍പത്തിമൂന്നുകാരി ഇമ കോര്‍കോറണ് ഡോക്ടറെ കാണാന് തീരുമാനിച്ചത്.\nബ്രിട്ടീഷ് വനിതയായ ഇമയ്ക്ക് ഉത്കണ്ഠയാണെന്നാണ് ഡോക്ടര്‍മാര് ആദ്യം പറഞ്ഞത്. ഇമയില് തെറ്റായ രോഗനിര്‍ണ്ണയം പല തവണ നടത്തി. ഒടുവില് നടത്തിയ പരിശോധനയിലാണ് ഇമയുടെ അണ്ഡാശയത്തനകത്ത് ഭീമാകാരിയായ ഒരു മുഴ വളരുന്നുണ്ടെന്ന് ഡോക്ടര്‍മാര് കണ്ടെത്തിയത്. ഒരു ഫുഡ് ബോളിന്‍റെ അത്രയും വലുപ്പത്തിലുളള മുഴയാണ് ഇമയുടെ വയറിനുളളില് ഉണ്ടായിരുന്നത്. വേദന കാരണം ഇമയ്ക്ക് ഭക്ഷണം പോലും കഴിക്കാന് പറ്റാത്ത അവസ്ഥയായിരുന്നു.\nപ്രസവവേദനയെക്കാള് ഭീകരമായ അവസ്ഥയായിരുന്നും എന്നും ഇമ പറയുന്നു. വയറിന് കുറുകെ ചെറിയ വീക്കം തന്‍റെ ശ്രദ്ധയില്‍പ്പെട്ടിരുന്നു. വേദന ഒട്ടും സഹിക്കാന് പറ്റാത്ത സാഹചര്യമായപ്പോഴാണ് ഡോക്ടറെ കാണാന് തീരുമാനിച്ചതെന്നും ഇമ പറയുന്നു. തുടര്‍ന്നാണ് അണ്ഡാശയത്തനകത്ത് ഒരു മുഴ കണ്ടെത്തിയത്. കോശങ്ങള് ഉളള മുഴയായിരുന്നു അത്. ഭ്രൂണാവസ്ഥയിലുള്ളതായിരുന്നുവെന്ന് ഡോക്ടര്‍മാര് ഇമയെ അറിയിച്ചു. തുടര്‍ത്ത് ശസ്ത്രക്രിയയിലൂടെയാണ് ഇവ നീക്കം ചെയ്തത്.\nLast Updated 8, Nov 2019, 9:31 AM\ndoctors foundacyst\nfootball sized cyst\nവെറ്ററിനറി സർജൻ ഇന്റർവ്യൂ 28 ലേക്ക് മാറ്റി; സ്ഥലത്തിലും സമയത്തിലും മാറ്റമില്ല\nകടിച്ചു തൂങ്ങണോ എന്ന് ഐസക്ക് തീരുമാനിക്കണം; ധനമന്ത്രിയെ സിപിഎം ഒറ്റപ്പെടുത്തുന്നുവെന്ന് മുല്ലപ്പള്ളി


ഭിക്ഷ ചോദിച്ച പെണ്കുട്ടിയെ അവഗണിച്ച് കരീന..വിമര്ശനവുമായി ആരാധകര്\nദേവാലയത്തില് നിന്ന് ഇറങ്ങി വരുമ്പോള് ഭിക്ഷ ചോദിച്ച പെണ്‍കുട്ടിയെ ശ്രദ്ധിക്കാതെ പോയ കരീന കപൂറിന് സാമൂഹ്യമാധ്യമങ്ങളില് വിമര്‍ശനം. ബാന്ദ്രയിലെ മൗണ്ട് മേരി ദേവാലയത്തിൽ ദർശനം നടത്തി മടങ്ങുമ്പോഴാണ് സംഭവം.\nപെണ്‍കുട്ടി കരീനയെ പിടിച്ച് ഭിക്ഷ ചോദിക്കുകയായിരുന്നു. എന്നാല് കരീന അത് വക വയ്‍ക്കാതെ പോകുകയായിരുന്നു. ഇത് വൻ വിമര്‍ശനത്തിനാണ് കാരണമാക്കിയത്. പള്ളിയില് നിന്ന് ഇറങ്ങിയ കരീന കാറിന് അടുത്തേയ്‍ക്ക് പോകുകയായിരുന്നു. മകൻ തൈമൂറും ഒപ്പമുണ്ടായിരുന്നു. അതിനിടയില് ഒരു പെണ്‍കുട്ടി കരീനയെ പിടിച്ച് ഭിക്ഷ ചോദിച്ചു. കരീന അത് ശ്രദ്ധിച്ചില്ല. പൊലീസ് ഉദ്യോഗസ്ഥ പെണ്‍കുട്ടിയെ പിടിച്ചുമാറ്റുകയും ചെയ്‍തു\nPrevious നടന് കലാഭവന് മണിയുടെ മരണം കൊലപാതകമല്ലെന്ന് സിബിഐ. റിപ്പോര്ട്ട് കോടതിക്ക് കൈമാറി.\nNext ഇന്ത്യൻ ചലച്ചിത്ര മേഖലയിലെ പരമോന്നത ബഹുമതിയായ ദാദാസാഹേബ് ഫാൽക്കെ അവാർഡ് അമിതാഭ് ബച്ചൻ ഏറ്റു വാങ്ങി


ജോലി വാഗ്ദാനം ചെയ്ത് തട്ടിപ്പ്; സരിത നായരുടെ കൂട്ടാളി സിപിഐ നേതാവ് രതീഷ് അറസ്റ്റിൽ\nApr 17, 2021, 12:15 pm IST\nതിരുവനന്തപുരം: ജോലി വാഗ്ദാനം ചെയ്ത് തട്ടിപ്പ് നടത്തിയ കേസിൽ സരിത എസ് നായരുടെ കൂട്ടാളിയായ സിപിഐ നേതാവ് അറസ്റ്റിൽ. സിപിഐ പഞ്ചായത്തംഗമായ ആനാവൂര് കോട്ടയക്കല് പാലിയോട് വാറുവിളാകത്ത് പുത്തന്‍വീട്ടില് ടി രതീഷ് ആണ് അറസ്റ്റിലായത്. ഇയാളാണ് കേസിലെ ഒന്നാം പ്രതി.\nതൊഴില് തട്ടിപ്പില് സരിതാ നായര്‍ക്കും പങ്കുണ്ടെന്ന് അറസ്റ്റിലായ രതീഷ് പോലീസിനു മൊഴി നല്‍കി. ജോലി വാഗ്ദാനം ചെയ്ത് താന് ആറു പേരില് നിന്ന് 25 ലക്ഷം രൂപ വാങ്ങിയിരുന്നുവെന്ന് ഇയാൾ സമ്മതിച്ചു. നെയ്യാറ്റിന്‍കര പോലീസ് അറസ്റ്റ് ചെയ്ത ഇയാളെ ഇന്ന് കോടതിയില് ഹാജരാക്കും.\nതലശേരിയില് 12 കിലോ കഞ്ചാവുമായി താമരശേരി സ്വദേശികളായ ജാനിസ് മജീദ്, അന്‍സാര് മുജീബ് എന്നിവർ പിടിയില്\nകണ്ണൂരിൽ ഗോഡൗണില് സൂക്ഷിച്ച 2500 കിലോ നിരോധിത പുകയില പിടിച്ചെടുത്തു; മട്ടന്നൂര് സ്വദേശി അബ്ദുള് റഷീദടക്കം രണ്ടുപേർ അറസ്റ്റിൽ\nകെടിഡിസി, ബെവ്കോ എന്നിവിടങ്ങളില് ജോലി വാഗ്ദാനം ചെയ്ത് പത്തോളം യുവാക്കളില് നിന്ന് 25 ലക്ഷത്തോളം രൂപ തട്ടിയെന്നായിരുന്നു കേസ്. ഒന്നാം പ്രതി രതീഷും രണ്ടാം പ്രതി ഷാജു പാലിയോടും ചേര്‍ന്നാണ് ജോലി വാഗ്ദാനം ചെയ്ത് പണം തട്ടിയത്. തട്ടിയെടുത്ത തുക ഷാജു പാലിയോട് വഴി സരിത നായര്‍ക്ക് കൈമാറിയതായും ഇയാള് അറിയിച്ചു. പാലിയോട് ഷാജുവുമായി സരിതാ നായര്‍ക്ക് ബന്ധമുള്ളതായും രതീഷ് പൊലീസിനോട് പറഞ്ഞു.\nTags: cpiarrestsaritha s nairJob FraudT Ratheesh


സ്കൂളുകളും കോളജുകളും ഇന്ന് വീണ്ടും തുറക്കും; അധ്യയനം വൈകിട്ട് വരെ; വിദ്യാഭ്യാസവകുപ്പിന്റെ ഉന്നതതല യോഗം ഇന്ന് - MALAYORAM FLASH\nHome / Latest News / സ്കൂളുകളും കോളജുകളും ഇന്ന് വീണ്ടും തുറക്കും; അധ്യയനം വൈകിട്ട് വരെ; വിദ്യാഭ്യാസവകുപ്പിന്റെ ഉന്നതതല യോഗം ഇന്ന്\nസ്കൂളുകളും കോളജുകളും ഇന്ന് വീണ്ടും തുറക്കും; അധ്യയനം വൈകിട്ട് വരെ; വിദ്യാഭ്യാസവകുപ്പിന്റെ ഉന്നതതല യോഗം ഇന്ന്\nNews Room 6:30 PM Kerala, Latest News\nസംസ്ഥാനത്തെ സ്‌കൂളുകളും കോളജുകളും ഇന്ന് വീണ്ടും തുറക്കും. 10,11,12 ക്ലാസുകൾക്ക് ഇന്ന് മുതൽ വൈകിട്ട് വരെയാണ് ക്ലാസുകൾ.പരീക്ഷയ്ക്ക് മുൻപ് പാഠഭാഗങ്ങൾ തീർക്കാൻ ലക്ഷ്യമിട്ടാണ് സമയം കൂട്ടിയത്. 1 മുതൽ9വരെയുള്ള ക്ലാസുകൾ 14 മുതൽ തുറക്കുന്നതും ക്ലാസുകൾ വൈകിട്ട് വരെയാക്കുന്നതും ചർച്ച ചെയ്യാൻ വിദ്യാഭ്യാസവകുപ്പ് ഇന്ന് ഉന്നതതല യോഗം ചേരും.\nഒന്ന് മുതല് ഒമ്പതു വരെ ക്ലാസ്സുകള്, ക്രഷുകള്, കിന്‍ഡര് ഗാര്‍ട്ടനുകള് തുടങ്ങിയവ ഫെബ്രുവരി 14 മുതല് ആരംഭിക്കാന് മുഖ്യമന്ത്രി പിണറായി വിജയന്‍റെ അധ്യക്ഷതയില് ചേര്‍ന്ന കൊവിഡ് അവലോകന യോഗത്തില് തീരുമാനമായിരുന്നു.\nസ്കൂളുകളും കോളജുകളും ഇന്ന് വീണ്ടും തുറക്കും; അധ്യയനം വൈകിട്ട് വരെ; വിദ്യാഭ്യാസവകുപ്പിന്റെ ഉന്നതതല യോഗം ഇന്ന് Reviewed by News Room on 6:30 PM Rating: 5


ഋതു - കഥയുടെ വസന്തം: അര്‍ഥമില്ലാതെ പെയ്യുന്ന മഴകള്\nAugust 05, 2010 KS Binu\nഅമ്പലമുറ്റത്ത് മഴ കനത്ത് പെയ്യുന്നു. മൂടല് മഞ്ഞ് പോലെ മൂടിക്കെട്ടിപ്പെയ്യുന്ന മഴയില് ആനക്കൊട്ടിലിനുമപ്പുറം ദൂരെ അമ്പലക്കുളവും അതിനുമപ്പുറം പരന്ന് കിടക്കുന്ന നെല്‍പാടവും പിന്നെ കറുത്ത ആകാശവും കണ്ണടയില്ലാത്ത വൃദ്ധന്റെ കാഴ്ച പോലെ അവ്യക്തമാണ്. പാടത്തിന് നടുവിലൂടെയുള്ള തീവണ്ടിപ്പാളത്തില്‍ക്കൂടി മഴയില് കുതിര്‍ന്ന് പാഞ്ഞുപോവുന്ന തീവണ്ടിയുടെ ചൂളം വിളി മഴയുടെ സംഗീതത്തില് അലിഞ്ഞ് ഇല്ലാതാവുന്നത് ശ്രദ്ധിച്ച് കണ്ണന് ദേവസ്വം ഓഫീസിന്റെ തിണ്ണയിലുള്ള കസേരയിലിരുന്നു. ഒന്നും ചെയ്യാനില്ലാത്തപ്പോള് മഴയിലേക്ക് മനസ്സ് നട്ട് ഇങ്ങനെ ചാരി ഇരിക്കുന്നത് എപ്പോഴായാലും ഒരു സുഖമുള്ള ഏര്‍പ്പാടാണ്; പ്രത്യേകിച്ചും ഒരുപാട് ജോലികള് ചെയ്ത് ക്ഷീണിച്ചിരിക്കുമ്പോള്.\nഒരുമണിക്കൂറോളമാവുന്നു ഈ ഇരിപ്പ് തുടങ്ങിയിട്ട്. എത്രമണി ആയിക്കാണും..?? മൂന്നോ അതോ മൂന്നരയോ..?? നാരകപ്പറമ്പിലെ രാജപ്പന് നായര് മഴ തുടങ്ങിയപ്പോള് പോയതാണ്. ഏതായാലും മഴ വരുന്നതിന് മുന്‍പേ കാര്യങ്ങളെല്ലാം ഭംഗിയായി നടന്നു എന്നും പറ‍ഞ്ഞ് ആശ്വാസത്തിന്റെ ഒരു നെടിയ നിശ്വാസവുമായാണ് അയാള് പോയത്. രാജപ്പന് നായരുടെ ഇളയ മകളുടെ കല്യാണമായിരുന്നു ഇന്ന്. ഇന്നലെ വരെ കുട്ടിപ്പാവാടയുമിട്ട് ഒരു കൊച്ചുപെണ്‍കുട്ടിയായി നടന്നതാണ് സൗമ്യ; കണ്ണന് ഓര്‍ത്തു. എത്ര പെട്ടെന്നാണ് പെണ്‍കുട്ടികള് വളരുന്നത്. "സൗമ്യേടെ കല്യാണമാണ് കണ്ണാ, നിന്നെ ഏല്‍പ്പിക്കുകയാണ് എല്ലാ കാര്യങ്ങളും.. നീ വേണം ഈ കല്യാണം നോക്കി നടത്താന്." എന്ന് രാജപ്പന് നായര് വന്ന് പറഞ്ഞപ്പോള് യാഥാര്‍ഥ്യം പറഞ്ഞാല് കണ്ണന് ആശ്ചര്യപ്പെട്ട് പോയി. ഒരു സ്ക്കൂള്‍കുട്ടിയെപ്പോലെ തോന്നിക്കുന്ന അവളെ ഒരു കല്യാണപ്പെണ്ണായി സങ്കല്‍പ്പിക്കുവാന് തന്നെ കഴിഞ്ഞില്ല കണ്ണന്. കാലരഥത്തിന്റെ ചക്രങ്ങള്‍ക്ക് ഇത്രയും വേഗത അനാവശ്യമാണെന്ന് അയാള്‍ക്ക് തോന്നി. ജീവിതം ഒരു അന്തോം കുന്തോമില്ലാതെ പാഞ്ഞ് പോവുന്നു. എന്തെങ്കിലും ഓര്‍ത്തുവെയ്ക്കാന് പറ്റിയ സംഭവങ്ങളാവട്ടെ വിരളവും. ജീവിതം ശൂന്യമായി ഓടി തീരുന്ന ഒരു സിനിമാറീലുപോലെ.\nഇന്ന്, ഔദ്യോഗികജീവിതത്തിലെ നാലു വര്‍ഷങ്ങള്‍ക്കിപ്പുറം തിരക്കുകള് ജീവിതചര്യയുടെ ഭാഗമായിരിക്കുന്നു. കല്യാണങ്ങളും ഉത്സവങ്ങളും ഇപ്പോള് പുതുമ തീരെയില്ലാത്ത, തികച്ചും സാധാരണമായ സംഭവങ്ങള് ആയി മാറിയിരിക്കുന്നു. നാലു വര്‍ഷങ്ങള്‍ക്കിടയില് എത്രയോ താലികെട്ടുകള് കണ്ടിരിക്കുന്നു. സദ്യ ഉണ്ണുവാനുള്ള ആര്‍ത്തി പിടിച്ച തിരക്കുകള്, യാത്രയാവുന്ന പെണ്ണിന്റെ കണ്ണീര്‍ത്തുള്ളികള്, അത് കണ്ടുനില്‍ക്കുന്ന വരന്റെ നിസ്സംഗത, മകളെ സുരക്ഷിതമായ കൈകളില് ഏല്‍പ്പിച്ച മാതാപിതാക്കളുടെ ആനന്ദനിശ്വാസങ്ങള്, അങ്ങനെ അങ്ങനെ എത്രയോ ഭാവങ്ങളുടെ ആവര്‍ത്തനങ്ങള് കണ്മുന്നിലൂടെ കടന്ന് പോയിരിക്കുന്നു.\nതിരക്കുകളെല്ലാം ഒതുക്കി, ദേഹണ്ഡക്കാരെ പണം കൊടുത്ത് പിരിച്ച് വിട്ട്, ദേവസ്വത്തിലെ സാധനസാമഗ്രികള് എല്ലാം തിരിച്ചേല്‍പ്പിച്ച്, കണക്കുകള് എല്ലാം തീര്‍ത്തിട്ടൊടുവില് യാത്ര പറയുമ്പോള് രാജപ്പന് നായരുടെ കണ്ണുകളിലും ഉത്തരവാദിത്വങ്ങളെല്ലാം ഇറക്കിവെച്ച് സ്വാതന്ത്ര്യം പ്രഖ്യാപിച്ച ഒരു പിതാവിന്റെ ആനന്ദാതിരേകം ഉണ്ടായിരുന്നു. ആകെ ഉള്ള രണ്ട് പെണ്‍കുട്ടികളുടെയും വിവാഹം അയാള് ആഗ്രഹിച്ചതുപോലെ നല്ല നിലയില് കഴിഞ്ഞിരിക്കുന്നു. രണ്ടുമക്കളും സുഖമായി നല്ല രണ്ട് കുടുംബങ്ങളിലേക്ക് യാത്രയായിരിക്കുന്നു. ഇനി സ്വസ്ഥം, സമാധാനം. അതിന്റെ എല്ലാ നിര്‍വൃതിയോടും കൂടിയാണ് അയാള് പോയത്. "മഴയ്ക്ക് മുന്‍പ് വീട് പറ്റണം. എന്നിട്ട് ഒന്നു സുഖമായി ഉറങ്ങണം" എന്ന് പറഞ്ഞുകൊണ്ട് കല്ലും മണ്ണും ചുമന്ന് ശുഷ്കിച്ചുപോയ ശരീരവുമായി ആ മനുഷ്യന് ദേവസ്വം ഓഫീസിന്റെ മുന്‍പില് നിന്ന് നടന്ന് പോവുന്നത് നോക്കി നിന്നപ്പോള് ജീവിതത്തിന് എന്തൊക്കെയോ അര്‍ഥങ്ങള് ഉണ്ടാവുന്നു എന്ന് കണ്ണനു തോന്നി. ആ ചാരിതാര്‍ഥ്യത്തോടെ കസേരയിലേക്ക് ചാരിയതാണ്. ചന്നം പിന്നം മഴ തൂവി തുടങ്ങിയിരുന്നു അപ്പോള്.\nമഴ ഇപ്പോഴും തിമിര്‍ത്ത് പെയ്യുകയാണ്. ഇന്നിനി മഴ തോരില്ലേ.? കണ്ണന് അതിശയിച്ചു. കാലം തെറ്റിപ്പെയ്ത മഴയാണ്. എന്നിട്ടും തുള്ളിക്കൊരു കുടം പോലെ പെയ്യുവാന് തുടങ്ങിയിട്ട് മണിക്കൂര് ഒന്ന് കഴിഞ്ഞിരിക്കുന്നു. ഒരു പക്ഷേ രാജപ്പന് നായരെന്ന പിതാവിന്റെ ആത്മനിര്‍വൃതിയായിരിക്കാം നിര്‍ത്താതെ പെയ്യുന്ന ഈ മഴ എന്ന് കണ്ണനു തോന്നി. അമ്പലത്തിന്റെ കവാടത്തിലേക്ക് അവസാനിക്കുന്ന റോഡിന്റെ അരികത്തുള്ള ശശിയമ്മാവന്റെ കടയുടെ തിണ്ണയിലെ ചെറിയ ബെഞ്ചില് ആരോ രണ്ട് പേര് കൂനിക്കൂടിയിരിക്കുന്നത് അവ്യക്തമായി അയാള് കണ്ടു. ജോലിക്ക് പോവാന് കഴിയാത്ത ആരൊക്കെയോ സമയം കളയുവാന് വന്നിരിക്കുകയാണ്. അമ്പലത്തിന്റെ സമീപത്ത് അങ്ങിനെ ചിലര് ഉണ്ട്. ഒരു ജോലിക്കും പോവാന് താല്‍പര്യം ഇല്ലാത്തവര്. തങ്ങളുടെ ഭാര്യമാര് ചെരുപ്പിന്റെ വള്ളി വെട്ടിയും ഫോട്ടോസ്റ്റാറ്റ് കടയില് ജോലിക്ക് നിന്നും ഉണ്ടാക്കുന്ന തുഛമായ വരുമാനം കൊണ്ട് കഴിയുന്നവര്. എന്താണ് ഇവര് ഇങ്ങനെ ആയിപ്പോയത്.? അങ്ങോട്ട് തന്നെ നോക്കിക്കൊണ്ട് കണ്ണന് ആലോചിച്ചിരുന്നു. മഴ ശമിച്ചു തുടങ്ങിയിരുന്നു. അങ്ങനെ ഇരിക്കുമ്പോഴാണ് ടാറ് പൊളിഞ്ഞ റോഡില്‍ക്കൂടി ഒരു ഓട്ടോറിക്ഷ ആടിയുലഞ്ഞ് വന്ന് അമ്പലത്തിന്റെ കവാടത്തില് നിര്‍ത്തിയത്. ഒരു നിമിഷം. ആരോ ഒരാള് ഓട്ടോയില് നിന്ന് മഴയുടെ ചാറ്റലിലേക്ക് ഇറങ്ങി. ആരാണെന്ന് വ്യക്തമാവുന്നില്ല. "ആരാണ് ഈ സമയത്ത്.? തൊഴുവാന് വന്നതാണോ.? പക്ഷേ നട തുറക്കുവാന് സമയം ആയിട്ടില്ലല്ലോ. അതിനിനിയുമുണ്ട് രണ്ട് മണിക്കൂറോളം. പിന്നെ ആരാണ്.? എന്തിനാണ്?" കണ്ണന് ഒരു ഊഹവും കിട്ടിയില്ല.\n"ഇളംകാവ് ദേവസ്വം..??" അയാള് ചോദ്യം പാതിവഴിയില് നിര്‍ത്തി.\n"എന്റെ പേര് രാധാകൃഷ്ണന്. കൊല്ലത്തുനിന്ന് വരികയാണ്."\n"ഇങ്ങോട്ടിരിക്കൂ." കസേര മുന്‍പിലേക്ക് നീക്കിയിട്ട് കണ്ണന് പെട്ടെന്ന് ആതിഥ്യമര്യാദ കാട്ടി.\nഅയാള് സാവധാനം കസേരയിലേക്ക് അമര്‍ന്നു. ജോലിക്കു വേണ്ടി ഇന്റര്‍വ്യൂ ബോര്‍ഡിന്റെ മുന്‍പില് ഇരിക്കുന്ന ഉദ്യോഗാര്‍ഥിയുടേത് പോലുള്ള ഒരു വിമ്മിട്ടം അയാളുടെ ശരീരഭാഷയില് നിന്ന് വ്യക്തമായിരുന്നു. അയാളുടെ പരിഭ്രമവും ആ അപരിചിതമായ സാഹചര്യവും തന്റെ മനസ്സില് അകാരണമായ ഒരു അസ്വസ്ഥത പടര്‍ത്തുന്നത് കണ്ണനറിഞ്ഞു. "എന്തിനാണ് ഇയാള് ഇത്ര ദൂരത്ത് നിന്ന് ഇവിടെ വന്നത്.? എന്ത് പറയുവാനാണ് ഇയാള് ഇത്രയധികം ബുദ്ധിമുട്ടുന്നത്.?" കണ്ണന് അയാളെ തന്നെ നോക്കിക്കൊണ്ട് തന്റെ കസേരയിലേക്ക് ഇരുന്നു. മഴ അപ്പോഴേക്കും ഏതാണ്ട് പൂര്‍ണ്ണമായി ശമിച്ചിരുന്നു.\nഎന്റെ മകളുടെ വിവാഹം.. ഈ അമ്പലത്തില് വെച്ച് മൂന്നു മാസങ്ങള്‍ക്ക് മുന്‍പ് നടന്നു എന്ന് ഞാനറിഞ്ഞു..." അയാള് ഒരു നിമിഷം നിര്‍ത്തി.\n"അത് സത്യമാണോ എന്ന് അറിയാനാണ്.." അയാളുടെ ശബ്ദത്തിന് നേര്‍ത്ത വിറയല് ഉള്ളതായി കണ്ണന് തോന്നി.\nകണ്ണന് മിഴിച്ചിരുന്നു. അയാള്‍ക്ക് ആദ്യം ഒന്നും മനസ്സിലായില്ല. "എന്താണ് ഇയാള് പറയുന്നത്.? സ്വന്തം മകളുടെ കല്യാണം സത്യമാണോ എന്ന് ഒരാള് അന്യനൊരാളോട് അന്വേഷിക്കുന്നു. എന്താണ് യഥാര്‍ത്ഥത്തില് നടക്കുന്നത്.?" കണ്ണന് ബുദ്ധിമാന്ദ്യം സംഭവിച്ചവനെ പോലെ ഇരുന്നു.\n"കഴിഞ്ഞ ഡിസംബര് ഇരുപത്തിയെട്ടിന് നടന്നു എന്നാണ് എനിക്ക് ലഭിച്ച വിവരം. അത് സത്യമാണോ അല്ലയോ എന്ന് ഒന്ന് ഉറപ്പ് വരുത്തുവാനാണ്." പറഞ്ഞ് നിര്‍ത്തുമ്പോള് അയാള് ഒരു ആസ്ത്മാ രോഗിയേപ്പോലെ കിതയ്ക്കുന്നുണ്ടായിരുന്നു.\n"ഒറ്റ മോളാണ്. ബാംഗ്ലൂര് നേഴ്സിംഗിന് പഠിക്കുകയാണ്. ഇവിടെ ചങ്ങനാശേരിയില് ഉള്ള ഒരു പയ്യനുമായി ഇഷ്ടത്തിലായിരുന്നു. കഴിഞ്ഞ തവണ ക്രിസ്മസിന്റെ അവധിക്ക് വന്ന് തിരിച്ച് പോവുന്ന വഴി അവള് ഇവിടെ ഇറങ്ങി, ആ പയ്യനുമായി ഈ അമ്പലത്തില് വന്ന് താലി കെട്ടി എന്നാണ് അറിയാന് കഴിഞ്ഞത്." അയാള് നിര്‍ത്തിയിട്ട് ശ്വാസമെടുത്തു. ആ തണുപ്പത്തും അയാളെ വിയര്‍ക്കുന്നതുപോലെ തോന്നി.\nപെട്ടെന്ന് കണ്ണന് ഒരു അപകടം മണത്തു. "ദേവീ, ഇതൊരു തൊല്ലയാവുന്ന ലക്ഷണമാണല്ലോ..!" അയാള് മനസ്സില് പറഞ്ഞു. "കെട്ടിക്കൊണ്ട് പോയിട്ട് അവന് ഇനി അവളെ അപകടപ്പെടുത്തുകയോ മറ്റോ ചെയ്തിട്ടുണ്ടെങ്കില്..!!" കണ്ണന് ഉള്ളില് ഞെട്ടി. "നമുക്ക് സമാധാനക്കേടുണ്ടാക്കാന് ഓരോ മാരണങ്ങള് വലിഞ്ഞ് കേറി വന്നോളും. പ്രേമം മൂത്ത് മുന്‍പിന് നോക്കാതെ ഓരോ പെണ്‍പിള്ളേര് എടുത്തുചാടും. വല്ലോം സംഭവിച്ചാല് പിന്നെ നമുക്കാണ് കിടക്കപ്പൊറുതിയില്ലത്തത്. ഇതുങ്ങളെയൊക്കെ വളര്‍ത്തി വിടുന്ന തന്തയേം തള്ളയേം പറഞ്ഞാല് മതിയല്ലോ." കണ്ണന് പെട്ടെന്ന് മുന്‍പിലിരിക്കുന്ന മനുഷ്യനോട് ഈര്‍ഷ്യ തോന്നി.\n"അതിപ്പോ..." എങ്ങനെ തുടങ്ങണം എന്ന് കണ്ണന് ആശയക്കുഴപ്പം തോന്നി.\n"ഇവിടെ ഒരു പാട് കല്യാണങ്ങള് നടക്കുന്നതാണ്. സാധാരണ കല്യാണങ്ങളും പ്രേമവിവാഹങ്ങളുമൊക്കെ. പ്രായപൂര്‍ത്തിയായതിന്റെ രേഖകള് ഉണ്ടെങ്കില് കല്യാണം നടത്തിക്കൊടുക്കാന് ദേവസ്വം ബാദ്ധ്യസ്ഥരാണ്. പക്ഷേ അത് നിയമപരമാവണമെങ്കില് പഞ്ചായത്തില് രജിസ്റ്റര് ചെയ്യണം. എങ്കിലേ കല്യാണം സാധുവാകൂ. പഞ്ചായത്തില് ചെന്ന് ഒന്ന് അന്വേഷിക്കുന്നതാവും നല്ലത്." കണ്ണന് അയാളെ എത്രയും വേഗം ഒഴിവാക്കുവാന് ആഗ്രഹിച്ചു.\n"ഞാന് പഞ്ചായത്തില് പോയിരുന്നു. അവിടെ രജിസ്റ്റര് ചെയ്തിരിക്കുന്നത് ഇവിടെ വെച്ച് താലികെട്ടി എന്നാണ്." രാധാകൃഷ്ണന് പറഞ്ഞു.\nഅയാളെ ഒഴിവാക്കാന് ഒരു പിടിവള്ളി കിട്ടിയതിന്റെ സന്തോഷം തോന്നി കണ്ണന്. " അവിടെ രജിസ്റ്റര് ചെയ്തിട്ടുണ്ടെങ്കില് പിന്നെ പറഞ്ഞിട്ടു കാര്യമില്ല. അമ്പലത്തിലെ ചടങ്ങ് പേരിനുമാത്രമാണ്. എന്തെങ്കിലും ബോധിപ്പിക്കുവാനുണ്ടെങ്കില് പഞ്ചായത്തില് ബോധിപ്പിച്ചാല് മതി."\n"അതല്ല. കല്യാണം നടന്നു എന്ന് അവരു പറഞ്ഞു. താലികെട്ടിയത് ഇവിടെ വെച്ചാണെന്നും അവരു പറഞ്ഞു. എന്റെ ഒരു മനസ്സമാധാനത്തിന്, അവസാനമായൊരു തീര്‍ച്ചപ്പെടുത്തലിന്, വന്നതാണ്. അതിന്റെ രേഖകള് എനിക്കൊന്ന് കണ്ടാല് കൊള്ളാമെന്നുണ്ട്." ദയനീയമായ ഒരു ഭാവം അയാളുടെ മുഖത്ത് ഉണ്ടായിരുന്നു. അത് കണ്ണനെ കൂടുതല് കൂടുതല് അസ്വസ്ഥനാക്കിക്കൊണ്ടിരുന്നു.\nമനസ്സില് തികട്ടി വന്ന ഈര്‍ഷ്യ ഉള്ളില് ഒതുക്കുവാന് കണ്ണന് ശ്രമിച്ചെങ്കിലും സാധിച്ചില്ല. ആ വെറുപ്പ് ഒരു കള്ളമായാണ് പുറത്ത് വന്നത്; "അങ്ങനെ ചോദിച്ചാല്... ഡിസംബറിലെ രജിസ്റ്ററൊന്നും ഇവിടെ ഇല്ല. പഴയ റെക്കോഡുകളെല്ലാം ദേവസ്വം സെക്രട്ടറിയുടെ കൈയ്യിലാണ്. സെക്രട്ടറി ഇവിടെ ഇല്ലല്ലോ."\n"സാരമില്ല. ഞാന് വെയിറ്റ് ചെയ്യാം. എപ്പോഴാണ് സെക്രട്ടറി വരിക.?" അയാള് ചോദിച്ചു,\n"സന്ധ്യയാവും." കണ്ണന് വര്‍ദ്ധിച്ച അനിഷ്ടത്തോടെ പറഞ്ഞു. "കൃത്യസമയം പറയാന് പറ്റില്ല."\n"ആയ്ക്കോട്ടെ. സെക്രട്ടറി വരുന്നതുവരെ ഇവിടെ ഇരിക്കാമല്ലോ അല്ലേ..?" രധാകൃഷ്ണന് ആ ചോദ്യത്തിന് മറുപടി ആഗ്രഹിച്ചില്ല. അയാള് കസേരയിലേക്ക് ചാഞ്ഞു.\nസമയം കടന്നുപോവുന്നു. ഓരോ ജോലി ചെയ്ത് നടക്കുമ്പോഴും കണ്ണന് ദേവസ്വം തിണ്ണയിലേക്ക് ഇടയ്ക്കിടെ നോക്കിക്കൊണ്ടിരുന്നു. ആ മനുഷ്യന് അവിടെ തന്നെയുണ്ട്. തന്റെ നേര്‍ക്കാണ് അയാളുടെ നോട്ടമത്രയും എന്നത് കണ്ണനെ അസ്വസ്ഥനാക്കി. അയാളുടെ സാമീപ്യം ഒഴിവാക്കുവാന് വേണ്ടി മാത്രം ഇല്ലാത്ത ജോലിത്തിരക്കുകള് അഭിനയിച്ച് കണ്ണന് അമ്പലപ്പറമ്പിലൂടെ അങ്ങോട്ടുമിങ്ങോട്ടും വെറുതെ ചുറ്റിത്തിരിഞ്ഞു. പക്ഷേ അയാളുടെ ശ്രദ്ധ മുഴുവന് ഓഫീസിന്റെ തിണ്ണയില് ഇരിക്കുന്ന മനുഷ്യനിലേക്കായിരുന്നു. ആ ദൈന്യമാര്‍ന്ന കണ്ണുകള് തന്റെ പുറകെ നടന്ന് തന്നെ കൊത്തിവലിക്കുന്നതായി കണ്ണന് തോന്നി. സമയം കഴിയുന്തോറും അയാളുടെ മനസ്സ് കൂടുതല് കൂടുതല് അസ്വസ്ഥമായിക്കൊണ്ടിരുന്നു. ആ മനുഷ്യനോടു തന്റെയുള്ളില് ആദ്യം തോന്നിയ വെറുപ്പ് അലിഞ്ഞ് ഇല്ലാതായിരിക്കുന്നതായി കണ്ണന് തിരിച്ചറിഞ്ഞു. പകരം അയാളോട് വല്ലാത്തൊരു അനുകമ്പ തന്റെയുള്ളില് വളര്‍ന്ന് വരുന്നു. അതില് പക്ഷേ കണ്ണന് ആശ്ചര്യപ്പെട്ടില്ല. ആ മനുഷ്യനെ കുറിച്ചുള്ള ചിന്ത അത്രമേല് കണ്ണനെ മഥിച്ചിരുന്നു. അയാളോടുള്ള സഹതാപം തന്റെയുള്ളില് ഒരു നീറ്റലായി പടരുന്നത് അയാളറിഞ്ഞു. മക്കളെപ്പറ്റി അച്ഛനമ്മമാര് നെയ്തുകൂട്ടുന്ന സ്വപ്നങ്ങളെപ്പറ്റിയും അവരുടെ വേവലാതികളെപറ്റിയുമൊക്കെ അയാള് ഗാഢമായി ചിന്തിച്ചു. പെട്ടെന്ന് അയാള്‍ക്ക് സ്വന്തം അച്ഛന്റെ ഓര്‍മ്മ വീണ്ടും മനസ്സിലേക്ക് കടന്നു വന്നു. ആനക്കൊട്ടിലിലെ തടിമേശമേല് ചാരി അയാള് കുറെ നിമിഷങ്ങള് ദേവസ്വം ഓഫീസിലേക്ക് തന്നെ നോക്കി നിന്നു. നിമിഷങ്ങള് കടന്നുപോകുംതോറും താന് കീഴടങ്ങുകയാണെന്ന് കണ്ണന് ബോദ്ധ്യപ്പെട്ടു. അയാള് ഓഫീസിന്റെ തിണ്ണയിലേക്ക് നടന്നു.\n"ഞാനൊന്ന് നോക്കട്ടെ. ഇനി പുതിയ രെജിസ്റ്ററിലെങ്ങാനും ഉണ്ടോ എന്ന്. തീര്‍ച്ച പറയുവാനൊന്നും പറ്റില്ല. എങ്കിലും നമുക്ക് നോക്കാം." ആദ്യത്തെ അനിഷ്ടത്തിന് പകരം കണ്ണന്റെ ശബ്ദത്തില് അലിവ് പടര്‍ന്നിരുന്നു. അത് ആ അവസ്ഥയില് രാധാകൃഷ്ണന് അര്‍ഹിക്കുകയും ചെയ്തിരുന്നു.\n"കല്യാണം കഴിഞ്ഞിട്ട് മൂന്ന് മാസമായല്ലോ. ഇത്ര നാളും അറിഞ്ഞില്ലേ..??" രജിസ്റ്ററുകള് വെച്ചിരുന്ന ഷെല്‍ഫ് തുറക്കുമ്പോള് കണ്ണന് ചോദിച്ചു.\n"താലികെട്ട് കഴിഞ്ഞിട്ട് അവള് ബാംഗ്ലൂര്‍ക്ക് പോയി. ആ പയ്യന് ഇവിടെ ചങ്ങനാശേരി ടൗണില് എന്തോ കടയിലാണ് ജോലിയെന്നാണ് അറിയാന് കഴിഞ്ഞത്. ഇപ്പോള് മോള്‍ക്ക് നല്ലൊരു കല്യാണാലോചന വന്നു. അപ്പോഴാണ് അവള് കാര്യം പറയുന്നത്. ഞങ്ങള് പറഞ്ഞ് ഒരു വിധം അവളുടെ മനസ്സ് മാറ്റിയെടുത്തു. പക്ഷേ കല്യാണം രെജിസ്റ്റര് ചെയ്തത് കൊണ്ട് ഒന്നും മേലാത്ത അവസ്ഥയിലാണ്. അവള്‍ക്കിപ്പോള് ആ ചെക്കനേ വേണ്ട. പക്ഷേ അവന് ഒഴിഞ്ഞ് പോവുന്നുമില്ല. എന്ത് ചെയ്യണമെന്ന് ഒരു രൂപവുമില്ല." ഇനി ഒരു വാക്കുകൂടി പറയേണ്ടി വന്നാല് ആ മനുഷ്യന് കരഞ്ഞ് പോവുമെന്ന് കണ്ണന് തോന്നി. അയാള്‍ക്ക് അതിയായ വിഷമം തോന്നി.\n"എന്താ മോളുടെ പേര്.?" രജിസ്റ്റര് ബുക്ക് തുറക്കുമ്പോള് അയാള് പരിഭ്രമത്തോടെ ചോദിച്ചു.\n"പയ്യന്റെ പേര് രാജേഷ്." പറയുമ്പോള് രാധാകൃഷ്ണന് വല്ലാതെ വികാരാധീനനായിരുന്നു.\nകണ്ണന് തന്റെ ഹൃദയം ഏത് നിമിഷവും ശരീരത്തിനു പുറത്ത് ചാടും എന്ന് തോന്നി. ആ മനുഷ്യനേക്കാള് ഇപ്പോള് ആകാംക്ഷയും വേദനയും അനുഭവിക്കുന്നത് താനാണോ എന്ന് അയാള് അല്‍ഭുതപ്പെട്ടു. വിറയ്ക്കുന്ന വിരലുകളോടെ അയാള് പേജിലൂടെ കണ്ണോടിച്ചു.\nഅയാള് മുഖമുയര്‍ത്തി രാധാകൃഷ്ണന്റെ മുഖത്തേക്ക് നോക്കി. ഹൃദയസ്തംഭനം സംഭവിച്ചുകൊണ്ടിരിക്കുന്ന ഒരു ഹൃദ്രോഗിയേപ്പോലെ തോന്നിച്ചു ആ മനുഷ്യന്. ആകാംക്ഷ അടക്കുവാനാവാതെ അയാളുടെ മുഖം പോലും ഇപ്പോള് പലപല കഷ്ണങ്ങളായി പൊട്ടിത്തെറിച്ചേക്കും എന്ന് കണ്ണന് തോന്നി. കണ്ണന്റെ നിരാശമായ മുഖത്തേക്ക് നോക്കിയ മാത്രയില് അയാള്‍ക്ക് നേരത്തെ തന്നെ ഉറപ്പായിരുന്ന ആ സത്യം അന്ത്യവിധി പോലെ ഒന്ന് കൂടി ബോധ്യമായി.\nകണ്ണന് ഒന്നും മിണ്ടാതെ ആ രജിസ്റ്റര് ഉയര്‍ത്തി രാധാകൃഷ്ണനെ കാണിച്ചു. രാധാകൃഷ്ണന് ആ പേജിലേക്ക് തന്നെ ഒരു നിമിഷം നോക്കി നിന്നു. അപ്പോള് ഒരു പ്രതിമയാണയാളെന്ന് കണ്ണന് തോന്നി. പെട്ടെന്ന് അയാളുടെ മുഖത്ത് മുറുകി നിന്നിരുന്ന പേശികള് അയഞ്ഞു. പകരം ഏതൊരു മനുഷ്യനെയും ആത്മഹത്യയ്ക്ക് പ്രേരിപ്പിക്കുവാന് പര്യാപ്തമായ, കൊടിയ ഒരു നിരാശ ആ മുഖത്ത് പടര്‍ന്നു. കണ്ണന് അയാളെ ആ ഭാവത്തോടെ കാണുവാനുള്ള ഉള്‍ക്കരുത്ത് ഉണ്ടായിരുന്നില്ല. അയാള് തന്റെ ദൃഷ്ടി ജനലില് കൂടി വെളിയിലേക്ക് പായിച്ചു.\nരാധാകൃഷ്ണന് ദൂരെ വളവില് നടന്ന് മറയുമ്പോള് വീണ്ടും മഴ ചാറാന് തുടങ്ങിയിരുന്നു. പക്ഷേ ഇത്തവണ ആ മഴയുടെ അര്‍ഥമെന്തെന്ന് കണ്ണന് മനസ്സിലായില്ല.\nLabels: story, കഥ, കേരളം, ചെറുകഥ, പ്രണയം, മലയാളം, വിവാഹം\nകുറേ നാളുകളായി പല കാരണങ്ങളാല് ബ്ലോഗുകളൊന്നും എഴുതാന് സാധിക്കുന്നില്ല.. പക്ഷേ ഇടയ്ക്കെങ്കിലും ഒരു സാന്നിധ്യം അറിയിക്കാതിരിക്കുന്നത് ശരിയുമല്ലല്ലോ. ഈ കഥ മാസങ്ങള്‍ക്ക് മുന്‍പ് ഒന്ന് രണ്ട് അന്യ വെബ്സൈറ്റുകളില് പ്രസിദ്ധീകരിച്ചിട്ടുണ്ടെങ്കിലും ഋതുവില് ആദ്യമായാണ്. അതുകൊണ്ട് തന്നെ ഇത് വായിക്കാത്ത ഒരുപാട് ഋതു ഫോളോവേഴ്സ് ഉണ്ടെന്ന വിശ്വാസത്തില് അവര്‍ക്ക് വേണ്ടി ഞാനിത് ഇവിടെ പ്രസിദ്ധീകരിക്കുന്നു..\nനാലു പെൺകുട്ടികളുടെ അച്ഛനാണു ഞാൻ.കഥ വായിച്ചപ്പോൾ നെഞ്ചിലെ നെരിപ്പോടിൽ വേദനയുടെ ഒരു ആളൽ.ഈ പോസ്റ്റ് എന്നെ വല്ലാതെ ചിന്തിപ്പിച്ചു.\nമക്കള് മാതാപിതാക്കളുടെ പ്രതീക്ഷയാണ് ..,എന്നാല് നിര്‍ഭാഗ്യവശാല് ചിലപോഴൊക്കെ ആ പ്രതീക്ഷ കൈവിട്ടു പോകുന്നു ..,തിരിച്ചു പിടിക്കാന് കഴിയാത്ത ദൂരങ്ങളിലേക്ക് .\nഈ കഥ ഒരു പിതാവിന്റെ വേദനയില് ചാലിച്ചെഴുതിയതില് വളരെ സന്തോഷം .\nരാധാകൃഷ്ണന്റെ ഹൃദയ വേദന പലര്‍ക്കും ഒരു തിരിച്ചറിവ് ആകട്ടെ .\nനന്നായി എഴുതി ..,ഭാവുകങ്ങള്.\nനന്നായ് എഴുതി. അഭിനന്ദനങള്. എവിടെയോ മറഞ്ഞ ബാല്യത്തെ ഈ മഴ ഓര്‍മ്മപ്പെടുത്തുന്നു.\nതൊട്ടു മുന്‍പത്തെ കഥ കഴിഞ്ഞു 48Hrs കഴിഞ്ഞേ ഋതുവില് കഥ പോസ്റ്റ് ചെയ്യാവൂ എന്ന നിബന്ധന താന്കള് പാലിച്ചു കാണുന്നില്ല.പലപ്പോഴായി പലരോടും അഡ്മിന് മെയിലിലൂടെയും കമന്ടിലൂടെയും അറിയിക്കുന്ന കാര്യമാണിത്.എല്ലാ കഥാകൃത്തുക്കളും വളരെയധികം ശ്രദ്ധിക്കേണ്ട ഒരു കാര്യമാണിതെന്നു വ്യക്തമായി തന്നെ അഡ്മിന് എല്ലാവരെയും അറിയിച്ചിട്ടുണ്ട്.നിയമ പ്രകാരം ഈ കഥ ഡിലീറ്റ് ചെയ്യപ്പെടെണ്ടതാണ്.ഇനി മുതല് ദയവായി ശ്രദ്ധിക്കുമല്ലോ??\nreallyaagood story.congrats.\nമക്കള് മാതാപിതാക്കളുടെ പ്രതീക്ഷയാണ് ..,എന്നാല് നിര്‍ഭാഗ്യവശാല് ചിലപോഴൊക്കെ ആ പ്രതീക്ഷ കൈവിട്ടു പോകുന്നു ..,തിരിച്ചു പിടിക്കാന് കഴിയാത്ത ദൂരങ്ങളിലേക്ക്\nകഥ വായിച്ച എല്ലാ സഹൃദയര്‍ക്കും നന്ദി..\nപ്രിയപ്പെട്ട ഋതു അഡ്മിനിസ്ട്രേറ്റര്,\nക്ഷമിക്കണം. ആ നിയമം ഞാന് ശ്രദ്ധിച്ചിരുന്നില്ല. ഋതു തുടങ്ങിയ കാലത്തെ പോസ്റ്റ് ചെയ്യുമ്പോളുള്ള നിയമങ്ങള് തന്നെയാണ് എന്ന് കരുതി ബ്ലോഗ് പോസ്റ്റ് ചെയ്യുന്നതിന് മുന്‍പുള്ള കുറിപ്പ് ശ്രദ്ധിക്കാതെ പോയതാണ് പ്രശ്നമായത്.. അംഗങ്ങളുടെ എണ്ണം കൂടിയ ശേഷം വന്ന നിയമങ്ങള് താങ്കള് ഇപ്പോള് പറയുമ്പോഴാണ് അറിയുന്നത്. കുറേ നാളുകളായി തിരക്കുകള് മൂലം ഋതുവില് വരുവാനോ ബ്ലോഗെഴുതുവാനോ സാധിക്കാതിരുന്നത് കാരണം പുതിയതായി വന്ന മാറ്റങ്ങള് അറിഞ്ഞിരുന്നില്ല. ഇനി മുതല് ശ്രദ്ധിക്കുന്നതായിരിക്കും. ഈ വിവരം ശ്രദ്ധയില് പെടുത്തിയതിന് നന്ദി..\nതാങ്കളുടെ കഥ മനോഹരമായിരിക്കുന്നു. ഒരച്ഛന് അല്ല എങ്കിലും വിവാഹപ്രായമെത്തിയ കുഞ്ഞനുത്തിയെ കുറിച്ചു ചിലപ്പോഴെല്ലാം നെഞ്ചില് നെരിപ്പോട് എരിയാറുണ്ട്. എങ്കിലും ഒത്തിരി നല്ല പ്രതീക്ഷകളും വിശ്വാസങ്ങളും ആണല്ലോ നമ്മുടെയൊക്കെ ജീവിതം മുന്നോട്ടു നയിക്കുന്നത്.


bigg boss malayalam season 4: suchithra and lakshmi priya insulted blesslee in morning task - Malayalam Filmibeat\n| Published: Thursday, May 26, 2022, 12:20 [IST]\nബിഗ് ബോസ് മലയാളം സീസൺ ഫോറിൽ മത്സരം ആവേശകരമായി മുന്നോട്ട് പോവുകയാണ്. വീട്ടിൽ അവശേഷിക്കുന്ന പന്ത്രണ്ട് പേരും കപ്പിനായുളള പൊരിഞ്ഞ പോരാട്ടത്തിലാണ്. ഓരോ ടാസ്ക്ക് കഴിയുമ്പോഴും മത്സരാർഥികൾ തമ്മിൽ തമ്മിലുള്ള പോരാട്ട വീര്യം എത്രത്തോളമാണെന്നത് വ്യക്തമാണ്.\nബിഗ് ബോസ് എല്ലാ ദിവസവും മത്സരാർഥികൾക്ക് രാവിലെ ചെറിയ രീതിയിലുള്ള ടാസ്ക്കുകൾ നൽകാറുണ്ട്. അത്തരത്തിൽ ഇത്തവണ മോണിങ് ടാസ്ക്ക് ലഭിച്ചത് സുചിത്ര ലക്ഷ്മിപ്രിയ എന്നിവർക്കാണ്.\nചിലർ താമശ രീതിയിൽ മോണിങ് ടാസ്ക്കുകൾ കൊണ്ടുപോകുമ്പോൾ മറ്റുള്ളവർ വ്യക്തിഹത്യ നടത്താനുള്ള മാർഗമായും മോണിങ് ടാസ്ക്കുകൾ ഉപയോഗിക്കാറുണ്ട്.\nAlso Read: 'ഞാൻ ഇനി ക്യാപ്റ്റനായാൽ അടിവസ്ത്രം വരെ മറ്റുള്ളവരെക്കൊണ്ട് കഴുകിപ്പിക്കും'; ജാസ്മിൻ പറയുന്നു!\nഇത്തവണത്തെ മോണിങ് ടാസ്ക്ക് ഭക്ഷ്യ വസ്തുക്കളുമായി മത്സരാർഥികളുടെ സ്വഭാവത്തെ താരതമ്യപ്പെടുത്തുകയും അതിനുള്ള കാരണം വിശദീകരിക്കുകയും ചെയ്യുക എന്നതായിരുന്നു. ലക്ഷ്മിപ്രിയയും സുചിത്രയുമാണ് ടാസ്ക്കിൽ പങ്കെടുത്തത്.\nമറ്റുള്ളവർ അവരുടെ കാഴ്ചപ്പാടുകൾ കേൾക്കുകയാണ് ചെയ്തത്. വീട്ടിലെ ആളുകളുടെ സ്വഭാവത്തെ കുറിച്ച് സംസാരിച്ചപ്പോൾ ബ്ലെസ്ലിയുടേത് ചീഞ്ഞ മത്തിക്ക് സമമാണെന്നാണ് സുചിത്രയും ലക്ഷ്മിപ്രിയയും പറഞ്ഞത്.\n'മത്തിക്ക് ഒരുപാട് ഗുണങ്ങളുണ്ട്. കുരുമുളകൊക്കെ തേച്ച് വറുത്തെടുത്താൽ മത്തിയെ വെല്ലാൻ മറ്റൊന്നുമില്ല. പക്ഷെ മത്തി ചീഞ്ഞാൽ പിന്നെ ഒന്നിനും കൊള്ളില്ല. അത്തരം മത്തി ഫ്രിഡ്ജിൽ പോലും സൂക്ഷിക്കുന്നതിന് പരിതിയുണ്ട്.'\nAlso Read: അവൾ പോയതോടെ ജീവിതത്തിലെ വെളിച്ചം ഇല്ലാതെയായി'; നടി രേഖ മോഹന്റെ ഓർമയിൽ ഭർത്താവ്!\n'ബിഗ് ബോസ് വീട്ടിലെ ആ മത്തി ബ്ലെസ്ലിയാണ്. മൂന്ന് ദിവസം മുമ്പ് വന്ന മത്തിയാണെന്നും ചീഞ്ഞ് തുടങ്ങിയിട്ടുണ്ടെന്നുമാണ്' സുചിത്രയും ലക്ഷ്മിപ്രിയയും പറഞ്ഞത്. തന്നെ ചീഞ്ഞ മത്തിയോട് ഉപമിച്ചതിൽ പക്ഷെ ബ്ലെസ്ലിക്ക് പരാതിയുണ്ടായിരുന്നില്ല.\nബ്ലെസ്ലിയെ തരംതാഴ്ത്തി സുചിത്ര സംസാരിച്ചതിനാൽ മത്തി തനിക്ക് ഇഷ്ടമുള്ള വസ്തുവാണെന്ന് അറിയിച്ച് ധന്യ മേരി വർഗീസ് രംഗത്തെത്തി. ശേഷം റോൺസൺ വിൻസന്റിനെ പടവലത്തോടാണ് സുചിത്രയും ലക്ഷ്മിപ്രിയയും ചേർന്ന് ഉപമിച്ചത്.\nബുദ്ധിയുടെ കാര്യത്തിലും ഗുണത്തിന്റെ കാര്യത്തിലും മുകളിൽ നിന്ന് താഴോട്ട് വളരുന്ന പടവലം പോലെയാണ് റോൺസൺ എന്നാണ് ഇരുവരും പറഞ്ഞത്. എല്ലാവർക്കും അവരവരുടെ ഇഷ്ടത്തിന് ഉപയോഗിക്കാൻ സാധിക്കുമെന്നും ലക്ഷ്മിപ്രിയയും സുചിത്രയും പറഞ്ഞു.\nപിന്നീട് മറ്റൊരു മത്സരാർഥിയായി വിനയ് മാധവിനെ മത്തങ്ങയോടും ഉപമിച്ചു. കുട്ടി അഖിൽ ഒന്നും കളയാൻ ഇല്ലാത്ത ചക്കയ്ക്ക് സമമാണെന്നാണ് ശേഷം സുചിത്രയും ലക്ഷ്മിപ്രിയയും പറഞ്ഞത്. ദിൽഷ തുടുത്ത കാരറ്റ് പോലെയാണെന്നും ഇരുവരും പറഞ്ഞു.\nമുഖത്ത് നോക്കി പറയാൻ കഴിയാത്ത കാര്യങ്ങൾ ഇത്തരം ടാസ്ക്കുകളിലൂടെയും ചില സമയങ്ങളിൽ മത്സരാർഥികൾ പറയാറുണ്ട്. ഓരോ ദിവസം കഴിയുന്തോറും നാലാം സീസണിന്റെ ഫിനാലെ വേദിയോട് അടുത്തുകൊണ്ടിരിക്കുകയാണ് മത്സരാർഥികൾ.\nഈ ആഴ്ചയും സംഭവബഹുലമായിരുന്നതിനാൽ മോഹൻലാൽ വരുന്ന വീക്കെൻഡ് എപ്പിസോഡ് കാണാനുള്ള കാത്തിരിപ്പിലാണ് പ്രേക്ഷകർ.\nറോബിന്റെ പിടിവള്ളി ദിൽഷയുടെ കയ്യിൽ, അവർ കെട്ടണം | Bigg Boss Malayalam Akhil | #Interview | FilmiBeat\nഅതേസമയം ഈ ആഴ്ച ഒരാൾകൂടി ബിഗ് ബോസ് വീടിനോട് വിടപറഞ്ഞേക്കും. സൂരജ്, അഖിൽ, വിനയ്, സുചിത്ര എന്നിവരാണ് എലിമിനേഷൻ പട്ടികയിലുള്ളത്. നാണയവേട്ട എന്നതായിരുന്നു ഇത്തവണത്തെ വീക്കിലി ടാസ്ക്ക്.\nടാസ്ക്കിൽ വൻ തർക്കങ്ങളാണ് അരങ്ങേറിയത്. കനത്ത പോരാട്ടമായിരുന്നു മത്സരാർഥികൾ തമ്മിൽ വീട്ടിൽ കാഴ്ചവച്ചത്. ബ്ലെസ്ലിയാണ് ഇപ്പോൾ ബിഗ് ബോസ് വീട്ടിലെ ക്യാപ്റ്റൻ. ബ്ലെസ്ലിയുടെ ക്യാപ്റ്റൻസ് ഇഷ്ടപ്പെടാത്തവർ അത് പരമാവധി കുളമാക്കാനുള്ള ശ്രമങ്ങളും നടത്തുന്നുണ്ട്.\nകൂടാതെ ജാസ്മിൻ-റോബിൻ എന്നിവർ തമ്മിലുള്ള ശത്രുതയും കൂടി വരികയാണ്. ജാസ്മിൻ വീട്ടിൽ ടാർഗെറ്റ് ചെയ്യുന്ന ഒരേയൊരാൾ റോബിൻ മാത്രമാണ്. എന്നാൽ വീടിന് പുറത്ത് ഏറ്റവും കൂടുതൽ ആരാധകരുള്ളത് റോബിനാണ്.\n'എന്നെ പുറത്താക്കി റോൺസൺ 95 ദിവസം നിന്നു, ഞാനും റോൺസണും വാഴകൃഷി ചെയ്യാൻ പോവുകയാണ്'; നവീൻ\nഎനിക്ക് 100 ദിവസം അവിടെ നിന്ന് കിട്ടേണ്ടത് കിട്ടി, ഇനി വിവാഹം, മനസ് തുറന്ന് ബിഗ് ബോസ് താരം ബ്ലെസ്ലി\nbigg boss malayalam season 4: suchithra and lakshmi priya insulted blesslee in morning task\nStory first published: Thursday, May 26, 2022, 12:20 [IST]\n'തലനാരിഴയുടെ വ്യത്യാസത്തിൽ ട്രെയിൻ ഇടിച്ചില്ല, ഷൂട്ടിങിനിടയിൽ മരണത്തെ മുഖാമുഖം കണ്ടു'; സരിത പറയുന്നു!


Crime Archives - Page 97 of 153 - FalconPost - Malayalam News Portal\nഅയാള് അവളോട് അത്താഴം ഉണ്ടാക്കാന് പറഞ്ഞു; അവള് കേട്ടില്ല;...\nന്യൂഡല്‍ഹി: അത്താഴമുണ്ടാക്കുന്ന തര്‍ക്കത്തെ തുടര്‍ന്ന് യുവതി കാമുകനെ കൊലപ്പെടുത്തി. ദക്ഷിണ പശ്ചിമ ഡല്‍ഹിയിലെ ഉത്തം നഗറില് ശനിയാഴ്ച വൈകുന്നേരമാണ് സംഭവം. ഇസു (30) എന്ന നൈജീരിയന് പൗരനാണ് കൊല്ലപ്പെട്ടത്. ഇയാളുടെ ശരീരത്തില് ഒന്നിലധികം...\nജനനേന്ദ്രിയം മുറിച്ച കേസ്: സ്വാമി ഗംഗേശാനന്ദക്ക് ജാമ്യം\nകൊച്ചി: പെൺകുട്ടിയെ ആക്രമിച്ച കേസിൽ സ്വാമി ഗംഗേശാനന്ദക്ക് ഹൈക്കോടതി ജാമ്യം അനുവദിച്ചു. പോലീസ് കുറ്റപത്രം സമർപ്പിക്കാത്തതിനാലും, 90 ദിവസത്തെ റിമാൻഡ് കാലാവധി പൂർത്തിയായ സാഹചര്യത്തിലുമാണ് ഹൈക്കോടതി സ്വാഭാവിക ജാമ്യം അനുവദിച്ചത്. മെയ് 19നാണ്...\nവരാപ്പുഴ പീഡനം; വിചാരണ പൂര്‍ത്തിയായ ആദ്യ കേസില് ശോഭാ...\nകൊച്ചി: കുപ്രസിദ്ധമായ വരാപ്പുഴപീഡനക്കേസുകളില് വിചാരണ പൂര്‍ത്തിയായ ആദ്യകേസില് ശോഭാ ജോണ്, കേണല് ജയരാജന് നായര് എന്നിവര് കുറ്റക്കാരാണെന്ന് കോടതി വിധിച്ചു. കേസില് പ്രതിയായിരുന്ന ശോഭാ ജോണിന്റെ ഡ്രൈവര് അനില്, പീഡിപ്പിക്കപ്പെട്ട പെണ്‍കുട്ടിയുടെ സഹോദരി...\nമരുന്ന് വാങ്ങാൻ ഭർത്താവിനെ പുറത്തേക്ക് പറഞ്ഞുവിട്ടു; പിന്നെ പുകയിട്ട്...\nകാസർഗോഡ്: ദുർമന്ത്രവാദികളുടേയും വ്യാജസിദ്ധന്മാരുടേയും നാടാണ് കാസർഗോഡ്. അനുഭവങ്ങൾ എത്രയുണ്ടായാലും അവരുടെ ചൂഷണത്തിന് ഇരയാകുന്നവർ കാസർഗോഡൻ ഗ്രാമങ്ങളിൽ ഇന്നും സുലഭം. ഇത്തരം ഒരു സംഭവത്തിൽ ജീവനൊടുക്കേണ്ടി വന്നിരിക്കയാണ് കാഞ്ഞങ്ങാട് അവിക്കരയിലെ തൻസീറയെന്ന ടീന. ഭർതൃമതിയായ...\nഎന് ഐ എ യുടെ എതിര്‍പ്പ് ഫലിച്ചില്ല; ലഫ്.കേണൽ...\nന്യൂഡൽഹി∙ 2008ലെ മാലെഗാവ് സ്ഫോടനക്കേസിൽ ലഫ്.കേണൽ ശ്രീകാന്ത് പുരോഹിതിന് ജാമ്യം. കഴിഞ്ഞ ഒൻപതു വർഷമായി ജയിലിലായിരുന്നു പുരോഹിത്. അതേസമയം, ജാമ്യാപേക്ഷയെ എൻഐഎ എതിർത്തു. ബോംബെ ഹൈക്കോടതി പുരോഹിതിന്റെ ജാമ്യ ഹർജി തള്ളിയിരുന്നു. ഇതേത്തുടർന്നാണ്...\nപിതാവ് വഴക്ക് പറഞ്ഞതിൽ മനംനൊന്ത് ഒമ്പതാം ക്ലാസ്സ് വിദ്യാർത്ഥി...\nപെരുമ്പാവൂർ:പിതാവ് വഴക്ക് പറഞ്ഞതിൽ മനംനൊന്ത് 9-ാം ക്ലാസ്സ് വിദ്യാർത്ഥി തൂങ്ങി മരിച്ചു. കോടനാട് കൊടിവേലിപ്പടി കൂടാലപ്പാട്ട് കൊമ്പനാൽ കനകന്റെ മകൻ ജിത്തുവാണ്13) ഇന്ന് ഉച്ചയോടെ വീടിനടുത്തെ ഷെഡിൽ തൂങ്ങിമരിച്ചത്. രാവിലെ 10-നും 12നും...\n‘അവളെന്റെ രാജകുമാരിയായിരുന്നു സാര്’..! ആ പോലീസുകാരന് പതിനഞ്ചുകാരിയെ അതിക്രൂരമായി...\nലക്നൗ∙ ഉത്തര്‍പ്രദേശില് പതിനഞ്ചുകാരിയെ പൊലീസ് കോണ്‍സ്റ്റബിൾ ക്രൂരമായി മാനഭംഗപ്പെടുത്തി. കിഴക്കന് ഉത്തര്‍പ്രദേശിലെ ബലിയ ജില്ലയില് പൊലീസ് ഔട്ട്പോസ്റ്റിൽവച്ചു വെള്ളിയാഴ്ച രാത്രിയാണു സംഭവം. വിവരമറിഞ്ഞ പെണ്‍കുട്ടിയുടെ പിതാവ് ഹൃദയാഘാതം വന്നു മരിച്ചു. സർവീസിൽനിന്നു സസ്പെൻഡ്...\nഅയാള് അവളുമായി നിരന്തരം സ്ത്രീധനത്തെ ചൊല്ലി കലഹമായിരുന്നു; ചോദിച്ചതൊന്നും...\nന്യൂഡല്‍ഹി: ഭര്‍ത്താവും ബന്ധുക്കളും ചേര്‍ന്ന് യുവതിയെ തീകൊളുത്തി കൊന്നു. സ്ത്രീധന പീഡനമാണെന്നു സംശയം. ന്യൂഡല്‍ഹിയിലെ വികാസ്പുരി സ്വദേശിനി പര്‍വിന്ദര് കൗര്(24) ആണു കൊല്ലപ്പെട്ടത്. ഭര്‍ത്താവ് ഗുര്‍ചരണ് സിങ്ങും ബന്ധുക്കളും ചേര്‍ന്നാണ് പര്‍വിന്ദറിനെ മണ്ണണ്ണയൊഴിച്ച്...\nജോലി ഒഴിവുണ്ടെന്ന് പറഞ്ഞ് അയാള് അവളെ വീട്ടിലേക്ക് വിളിച്ച്...\nമുംബൈ: പീഡനശ്രമം തടയാന് അയല്‍വാസിയായ യുവാവിന്റെ ലിംഗം മുറിച്ച് 20കാരി പെണ്‍കുട്ടി. പെണ്‍കുട്ടിയുടെ പരാതിയില് 24 കാരനായ ഷംസീര് ഷെയ്ഖ് എന്ന യുവാവിനെ അറസ്റ്റ് ചെയ്തു. സ്വാതന്ത്ര്യദിനത്തില് മുംബൈയിലാണ് സംഭവം. ഒരു ജോലി ഒഴിവുണ്ടെന്നും...\nകുന്ദമംഗലത്ത് പ്രായപൂർത്തിയാകാത്ത സഹോദരിമാരെ പിതാവും പീഡിപ്പിച്ചു; 13 കാരിയായ...\nകോഴിക്കോട്: കുന്ദമംഗലത്ത് പ്രായപൂർത്തിയാകാത്ത സഹോദരിമാരെ പീഡിപ്പിച്ച കേസിൽ പിതാവും പ്രതി. പിതാവ് ഉൾപ്പെടെ പത്തു പേർ വർഷങ്ങളായി തന്നെ പീഡിപ്പിച്ചെന്നാണ് 13-ഉം 16-ഉം വയസുള്ള പെൺകുട്ടികളുടെ മൊഴി. സംഭവത്തിൽ പെൺകുട്ടികളുടെ പിതാവും സി.പി.എം...\nഅന്തർദ്ദേശീയ മയക്കുമരുന്ന് സംഘത്തലവൻ കുഴൽപണവുമായി മലപ്പുറത്ത് അറസ്റ്റിൽ\nമലപ്പുറം: അന്തർദേശീയ മയക്കുമരുന്ന് മാഫിയസംഘ തലവൻ കുഴൽപണവുമായി അറസ്റ്റിൽ. കൊണ്ടോട്ടി മാലാപറമ്പിൽ, കൗങ്ങിൻ തോട്ടത്തിൽ (കെ.ടി) മുഹമ്മദ് (32) ആണ് 12 ലക്ഷം രൂപയുമായി ഇന്നലെ പൂക്കോട്ടുംപാടം പൊലീസിന്റെ അറസ്റ്റിലായത്. പെരിന്തൽമണ്ണ ഡിവൈ.എസ്‌പി....\nപിടിയിലാകും മുന്‍പ് അയാള് പറഞ്ഞു; “എക്കാലത്തും ഞാന് നിങ്ങളെ...\nബെയ്ജിങ്: കൊലപാതകിയായ എഴുത്തുകാരനെക്കുറിച്ചുള്ള പുസ്തകം എഴുത്തിക്കൊണ്ടിരുന്ന ചൈനീസ് എഴുത്തുകാരന് കൊലക്കേസിൽ അറസ്റ്റിലായി നിരവധി പുരസ്‌കാരങ്ങള് നേടിയിട്ടുള്ള ചൈനീസ് ക്രൈം നോവലിസ്റ്റായ ലിയു യോംഗ്ബിലോയാണ് 1995ല് നടത്തിയ നാല് കൊലപാതകങ്ങളുടെ പേരില് അറസ്റ്റിലായത്. കഴിഞ്ഞ...


maradona-death-police-have-reportedly-charged-case-against-doctor-reports | മരണത്തിലും വിവാദം വിട്ടൊഴിയാതെ ഡീഗോ മറഡോണ; മരണകാരണം ഡോക്‌ടറുടെ അനാസ്ഥയെന്നും സമഗ്ര അന്വേഷണം വേണമെന്നും ബന്ധുക്കൾ; കുടുംബഡോക്ടറുടെ വീട്ടിൽ പൊലീസ് റെയ്ഡ് നടത്തിയതായും റിപ്പോർട്ടുകൾ; പിതൃത്വം സ്ഥാപിച്ചെടുക്കാനും നിയമപോരാട്ടം - MarunadanMalayalee.com\nNovember 29, 202010:25 PM IST Permalink\nബ്യൂണസ് ഐറിസ്: ഡീഗോ മറഡോണയുടെ മരണത്തിൽ സമഗ്ര അന്വേഷണം അന്വേഷണം വേണമെന്ന് ആവശ്യപ്പെട്ട് മക്കൾ രംഗത്തെത്തിയതിന് പിന്നാലെ ഡോക്‌ടറുടെ ആശുപത്രിയിലും വീട്ടിലും പൊലീസ് റെയ്‌ഡ് നടന്നതായി അർജൻറൈൻ മാധ്യമങ്ങൾ റിപ്പോർട്ട് ചെയ്യുന്നു. മറഡോണയെ ആശുപത്രിയിലേക്ക് മാറ്റുന്നത് മനഃപൂർവം വൈകിച്ചെന്നാണ് ബന്ധുക്കളുടെ ആരോപണം. പൊലീസ് ബന്ധുക്കളുടെ മൊഴി രേഖപ്പെടുത്തി. മറഡോണയുടെ കുടുംബഡോക്ടറുടെ വീട്ടിൽ റെയ്ഡ് നടത്തിയതാണ് റിപ്പോർട്ടുകൾ. ഡോക്ടർക്കെതിരെ മനഃപൂർവമല്ലാത്ത നരഹത്യയ്ക്കാണ് കേസ് എടുത്തിരിക്കുന്നത്.\nഹൃദയാഘാതത്തെ തുടർന്ന് നവംബർ 25നാണ് 60 വയസുകാരനായ മറഡോണ അന്തരിച്ചത്. രണ്ടാഴ്‌ച്ചയ്ക്ക് മുമ്പ് അദ്ദേഹം തലച്ചോറിലെ ശസ്ത്രക്രിയക്ക് ശേഷം ആശുപത്രി വിട്ടിരുന്നു. ഇതിഹാസ താരം സുഖംപ്രാപിച്ചുവരുന്നു എന്ന റിപ്പോർട്ടുകൾക്കിടെയാണ് ഫുട്ബോൾ ലോകത്തെ കണ്ണീരിലാഴ്‌ത്തി മരണ വാർത്ത അപ്രതീക്ഷിതമായി പുറത്തുവന്നത്. അതിനിടെ മറഡോണയുടെ മകൻ എന്നവകാശപ്പെട്ട് രംഗത്തെത്തിയ കൗമാരക്കാരൻ, മറഡോണയുടെ മൃതശരീരം പുറത്തെടുത്ത് ഡിഎൻഎ ടെസ്റ്റിന് വിധേയമാക്കണമെന്നും ആവശ്യപ്പെട്ടിരുന്നു.\nസാന്റിയാഗോ ലാറ എന്ന 19കാരനാണ് തന്റെ പിതാവ് മറഡോണയാണെന്ന് അവകാശവാദവുമായി എത്തിയത്. തന്റെ പിതൃത്വം തെളിയിക്കാൻ ഫുട്ബോൾ ഇതിഹാസത്തിന്റെ ശരീരം പുറത്തെടുത്ത് ഡിഎൻ‌എ പരിശോധനയ്ക്ക് വിധേയമാക്കണം എന്നാണ് ഇയാളുടെ ആവശ്യം. ഡീഗോ മറഡോണയുടെ സംസ്‌കരത്തിന് പിന്നാലെ, 24 മണിക്കൂറിനുള്ളിൽ അപ്പീൽ നൽകാൻ സാന്റിയാഗോ ലാറ തന്റെ അഭിഭാഷകനോട് നിർദ്ദേശിച്ചു.\nമറഡോണയുടെ പോസ്റ്റ്‌മോർട്ടം, ഡി‌എൻ‌എ ഫലങ്ങൾ, മൃതദേഹം പുറത്തെടുക്കൽ എന്നിവ ആവശ്യപ്പെട്ട് സാന്റിയാഗോയുടെ ജന്മനഗരമായ ലാ പ്ലാറ്റയിലെ ഒരു കുടുംബ കോടതിയിൽ രേഖാമൂലം അപേക്ഷ നൽകിയിരിക്കുകയാണ്. അർജന്റീനിയൻ ടിവിയിൽ തന്റെ ആവശ്യം ഉന്നയിച്ച വാർത്ത വന്നതിന് പിന്നാലെയാണ് 19കാരൻ കോടതിയെ സമീപിച്ചത്. തന്റെ യഥാർത്ഥ പിതാവിനെ കണ്ടെത്താൻ 2014 ൽ വെറും 13 വയസ്സുള്ളപ്പോൾ സാന്റിയാഗോ ആരംഭിച്ച ശ്രമങ്ങളുടെ തുടർച്ചയായാണ് ഇത് വിലയിരുത്തപ്പെടുന്നത്.\nഈ കൗമാരക്കാരന്റെ മാതാവ് ഒരു ഹോട്ടലിൽ വെയ്ട്രസ് ആയിരുന്നു. അവർ തന്റെ ഇരുപത്തിമൂന്നാം വയസ്സിൽ അർബുദം ബാധിച്ച് മരിച്ചതോടെ, അവരുടെ കാമുകനായിരുന്നു ലാറയെ വളർത്തിയിരുന്നത്. മറഡോണയുമായുള്ള രൂപ സാദൃശ്യമാണ് ഇക്കാര്യത്തിന് ഏറ്റവും വലിയ തെളിവായി ഇയാൾ പറയുന്നത്. ഒരു ഡി എൻ എ പരിശോധനക്ക് ശ്രമിച്ചെങ്കിലും അത് നടത്താനായില്ല എന്നും ഈ കൗമാരക്കാരൻ പറഞ്ഞു. രക്തപരിശോധനയിൽ പിതൃത്വം തെളിയിച്ചാൽ ലാറയുടെ പിതൃത്വം മറഡോണ ഏറ്റെടുക്കുമെന്ന് മറഡോണയുടെ വക്കീൽ മാസങ്ങൾക്ക് മുൻപ് വ്യക്തമാക്കിയിരുന്നു.\nഫുട്ബോൾ ഇതിഹാസത്തിന്റെ മരണത്തോടെ മറ്റൊരു മറഡോണ ഇലവൻ യുദ്ധം ആരംഭിക്കുകയാണ്. നിയമപരമായി അംഗീകരിച്ച അഞ്ച് മക്കളും അതല്ലാതുള്ള മറ്റ് ആറുപേരും തമ്മിൽ തമ്മിൽ സ്വത്തം തർക്കം ഉയർന്ന് വരികയാണ്. അടുത്തയിടെ 23 വയസ്സുള്ള ഒരു അർജന്റീനിയൻ യുവതി, മറഡോണയാണ് തന്റെ പിതാവെന്ന് അവകാശപ്പെട്ടുവന്നപ്പോൾ, മറഡോണയുടെ തന്നെ മറ്റൊരു പുത്രി പറഞ്ഞത്, ഇനി മറഡോണയ്ക്ക് സ്വന്തമായി ഒരു ഫുട്ബോൾ ടീം ഉണ്ടാക്കാമെന്നായിരുന്നു. ആ യുവതിയോടെ, മറഡോണയുടെ മക്കൾ എന്ന് അവകാശവാദം ഉന്നയിക്കുന്നവരുടെ എണ്ണം 11 ആയിരുന്നു.\nമുൻഭാര്യയായ ക്ലോഡിയ വില്ലാഫെനെ, ദീർഘകാലം ഒരുമിച്ചു കഴിഞ്ഞ വെറോണിക്ക ഒജേഡ എന്നിവർ ഉൾപ്പടെ നാല് വ്യത്യസ്ത സ്ത്രീകളിൽ ജനിച്ച രണ്ട് പുത്രന്മാരേയും മൂന്ന് പുത്രിമാരേയും മറഡോണ അംഗീകരിച്ചിരുന്നു. ക്യുബയിലെ ഒരു സ്ത്രീ, തന്റെ മൂന്നു മക്കളുടെ പിതാവ് മറഡോണയാണെന്ന അവകാശവാദം ഉയർത്തി മുന്നോട്ട് വന്നിരുന്നു. അതിനുശേഷമാണ് അർജന്റീനിയൻ യുവതിയായ മഗാലി ഗിൽ താൻ മറഡോണയുടെ പുത്രിയാണെന്ന അവകാശവാദവുമായി മുന്നോട്ടുവന്നത്. മറഡോണ തന്നെ അംഗീകരിക്കുകയാണെങ്കിൽ, തന്റെ കുഞ്ഞു മകൾക്ക് ഒരു അപ്പൂപ്പനെ ലഭിക്കും എന്നാൺ' ഒരു ടി വി താരം കൂടിയായ ഈ യുവതി അന്നുപറഞ്ഞത്.\nമറഡോണയുമായുള്ള ബന്ധം തെളിയിക്കുന്നതിനായി അവർ ഒരു നിയമ പോരാട്ടം കഴിഞ്ഞ ഏപ്രിലിൽ ആരംഭിച്ചതായാണ് റിപ്പോർട്ടുകൾ പറയുന്നത്. പ്രസവിച്ച ഉടനെ മാതാവ് ഉപേക്ഷിച്ച ഈ യുവതിയെ ആരോ ദത്തെടുത്തു വളർത്തുകയായിരുന്നു. പ്രായപൂർത്തിയായതിനു ശേഷമാണ് തന്നെ വളർത്തുന്നവർ തന്റെ യഥാർത്ഥ മാതാപിതാക്കളല്ലെന്ന് തിരിച്ചറിഞ്ഞതും, മറഡോണയാണ് തന്റെ പിതാവെന്ന് മനസ്സിലാക്കുന്നതും എന്നാണ് ഇവരെ കുറിച്ച് ഫീച്ചർ തയ്യാറാക്കിയ ഒരു മാധ്യമ പ്രവർത്തകൻ പറഞ്ഞത്.\nകഴിഞ്ഞ ഫെബ്രുവരിയിലാണ് ഈ യുവതി നിശബ്ദത ഭേദിച്ച് പുറത്തുവന്നതും പിതൃത്വം തെളിയിക്കാൻ ഡി എൻ എ ടെസ്റ്റുൾപ്പടെയുള്ള കാര്യങ്ങൾക്ക് തയ്യാറാകണമെന്ന് മറഡോണയോട് ആവശ്യപ്പെട്ടതും. തന്നെ ഉപേക്ഷിച്ചു പോയ അമ്മ, 2019 ലാണ് പിന്നീട് താനുമായി ബന്ധപ്പെടുന്നതെന്നും അപ്പോഴാണ് തന്റെ പിതാവ് ആരെന്ന് വെളിപ്പെടുത്തിയത് എന്നുമായിരുന്നു ആ യുവതി പറഞ്ഞത്.\nഒരു മയക്കുമരുന്ന് കേസുമായി ബന്ധപ്പെട്ട് ക്യുബയിൽ എത്തിയ സമയത്താണ് മറഡോണ അവിടെയുള്ള മൂന്ന് കുട്ടികൾക്ക് ജന്മം നൽകുന്നത്. 2000 ൽ ആയിരുന്നു ഇത്. പിന്നീട് ഫിഡൽ കാസ്ട്രോയുടെ ശവസംസ്‌കാര ചടങ്ങിൽ പങ്കെടുക്കാൻ മറഡോണ ക്യുബയിൽ എത്തിയപ്പോൾ ഈ മൂന്ന് മക്കളും വന്ന് മറഡോണയെ കണ്ടിരുന്നതായി മറഡോണയുടെ അഭിഭാഷകൻ പറഞ്ഞു. ഒരു ഇറ്റാലിയൻ മോഡലുമായുള്ള അവിഹിതത്തിൽ ജനിച്ച മകൻ ഡീഗോ ജൂനിയറിനേയും മറ്റൊരു മകളായ ക്രിസ്റ്റിന സിനാഗ്രയേയും മറഡോണ അംഗീകരിച്ചത് ഏതാനും വർഷങ്ങൾക്ക് മുൻപ് മാത്രമാണ്. തന്റെ മുൻ ഭാര്യയിൽ മറഡോണയ്ക്ക് 32 ഉം 30 വയസ്സുള്ള രണ്ട് പെൺമക്കളുണ്ട്. കൂടാതെ മുൻ കാമുകിയായ വെറോണിക്ക ഒജേഡയിൽ ഏഴുവയസ്സുകാരനായ ഒരു മകനും.\nമറഡോണയുടെ പിന്തുടർച്ചയ്ക്കായി ഇനി നിയമയുദ്ധം\nമാറഡോണയുടേത് ത്രില്ലർ സിനിമയെപ്പോലുള്ള സംഭവ ബഹുലമായ ജീവിതം\nരഞ്ജിനി മറഡോണയുടെ കാമുകിയെന്ന് മലയാളി പറഞ്ഞ സംഭവം ഇങ്ങനെ\nമറഡോണയുടെ ജാരസന്തതികൾ രംഗത്തിറങ്ങിയതോടെ സ്വത്തിനു വേണ്ടി പിടിവലി തുടങ്ങി


സജീദ് ഖാലിദ് /ലേഖനം\n2014 ആഗസ്റ്റ് 21-ന് കേരളം സുപ്രധാനമായ ഒരു പ്രഖ്യാപനത്തിന് അപ്രതീക്ഷിതമായി സാക്ഷ്യം വഹിക്കേണ്ടിവന്നു. അതിന് തൊട്ടു മുമ്പ് വരെ ഭരണക്കാരെ സംബന്ധിച്ചേടത്തോളം നടപ്പാക്കാനാവാത്തത് എന്ന് എഴുതിത്തള്ളിയിരുന്ന മദ്യനിരോധനം 10 വര്‍ഷത്തിനുള്ളില് ഘട്ടം ഘട്ടമായി നടപ്പാക്കുമെന്നു കേരള മുഖ്യമന്ത്രി ഉമ്മന് ചാണ്ടി യു.ഡി.എഫ് യോഗത്തില് പ്രഖ്യാപിക്കുന്നു. വിവാദത്തില് അടഞ്ഞു കിടക്കുന്ന 418 ബാറുകള് ഇനി തുറക്കില്ലെന്നും ബാക്കിയുള്ള 312 ബാറുകളും പൂട്ടുമെന്നും ബിവറേജസ് ഔട്ട്‌ലെറ്റുകളടക്കം എല്ലാ മദ്യശാലകളും പ്രതിവര്‍ഷം 10 ശതമാനം കുറച്ച്‌കൊണ്ടുവന്ന് 10 വര്‍ഷം കൊണ്ട് കേരളത്തിലെ5സ്റ്റാര് ഹോട്ടലുകളില് ഒഴികെ മദ്യനിരോധനം നടപ്പാക്കുമെന്നുമായിരുന്നു മുഖ്യമന്ത്രിയുടെ പ്രഖ്യാപനം. അതിന് തലേദിവസവും കോണ്‍ഗ്രസ്സിന്റെ വക്താവ് എം.എം ഹസ്സനടക്കമുള്ളവര് മദ്യനിരോധനത്തിന്റെ അപ്രായോഗികതയെപ്പറ്റി വാചാലരാവുകയായിരുന്നു. ഒറ്റ രാത്രികൊണ്ട് ഒരു പുതിയ മദ്യ നയം - അതും വിപ്ലവാത്മകമായ നയം - പ്രഖ്യാപിക്കാന് ഉമ്മന് ചാണ്ടിക്കും കേരള സര്‍ക്കാരിനും കഴിഞ്ഞത് എങ്ങനെയെന്ന് അത്ഭുതം കൂറുകയാണ് കേരളം.\nഐക്യ കേരളത്തിലുണ്ടായിരുന്ന സമ്പൂര്‍ണ മദ്യ നിരോധനം 1964-ലെ ഇ.എം.എസ് സര്‍ക്കാര് എടുത്തു കളഞ്ഞതിന് ശേഷം മദ്യം കേരളത്തിലെ ഏത് കോണിലും സുലഭമായിത്തീര്‍ന്നു. ആദ്യ കാലങ്ങളില് കള്ളും ചാരായവുമാണ് സര്‍വ സാധാരണയായി വിതരണം ചെയ്യപ്പെട്ടിരുന്നത്. ആ കാലയളവില് തന്നെ കേരളത്തില് മദ്യനിരോധന പ്രസ്ഥാനങ്ങള് ദുര്‍ബലമായെങ്കിലും ആരംഭിച്ചിരുന്നു. 1996-ലെ പൊതു തെരഞ്ഞെടുപ്പിന് തൊട്ടു മുമ്പ് എ.കെ. ആന്റണി ചാരായം നിരോധിച്ചതോടെ ഇന്ത്യന് നിര്‍മിത വിദേശമദ്യത്തിന് പ്രിയമേറി. അതുവരെ സമ്പന്നരായ ആളുകള് ബാറുകളില് പോയി മദ്യപിച്ചിരുന്നിടത്തേക്ക് സാധാരണക്കാരും കൂലിത്തൊഴിലാളികളും ഒഴുകി. ചാരായം നിരോധിച്ചെങ്കിലും, 1996ലെ പൊതു തെരഞ്ഞെടുപ്പില് മറ്റ് നിരവധി പ്രതികൂല ഘടകങ്ങളെ തരണം ചെയ്യാന് കഴിയാതിരുന്നതിനാല് എ.കെ ആന്റണി നേതൃത്വം നല്‍കിയ യു.ഡി.എഫ് പരാജയപ്പെടുകയും ഇടതുപക്ഷ ജനാധിപത്യമുന്നണി അധികാരമേല്‍ക്കുകയും ചെയ്തു. ആ സര്‍ക്കാരിന്റെ കാലത്ത് നടന്ന കുപ്രസിദ്ധമായ കല്ലുവാതുക്കല് മദ്യദുരന്തത്തിന്റെ പശ്ചാത്തലത്തില് കേരളത്തില് വീണ്ടും മദ്യനിരോധനമെന്ന ആവശ്യം ശക്തമായി ഉയര്‍ന്നുവന്നു. അതോടൊപ്പം ഭരണരംഗത്തും പുറത്തുമുള്ള രാഷ്ട്രീയ നേതാക്കളുടെ മദ്യമാഫിയയുമായുള്ള ബന്ധവും മറനീക്കി പുറത്തുവന്നു. മണിച്ചന്റെ ഡയറിയിലെ പേരുകള് കേരള രാഷ്ട്രീയത്തില് സൃഷ്ടിച്ച കോലാഹലം ചെറുതൊന്നുമായിരുന്നില്ല.\nമദ്യനിരോധനമെന്ന കേരള ജനതയുടെ അന്നത്തെ പൊതുവികാരത്തെ ദുര്‍ബലപ്പെടുത്താനാണ് മദ്യത്തിന്റെ ചില്ലറ വ്യാപാരമേഖലയിലേക്ക് സര്‍ക്കാര് പ്രവേശിച്ചത്. 2001- 2002 സാമ്പത്തിക വര്‍ഷത്തില് ബിവറേജസ് കോര്‍പ്പറേഷനും സഹകരണമേഖലയിലെ കണ്‍സ്യൂമര് ഫെഡും ഇന്ത്യന്‍നിര്‍മിത വിദേശ മദ്യങ്ങളുടെ ചില്ലറ വ്യാപാര മേഖല തുറന്നു. 338 ബിവറേജസ് ഔട്ട്‌ലെറ്റുകളും കണ്‍സ്യൂമര്‍ഫെഡിന് 46 ഔട്ട്‌ലെറ്റുകളുമുണ്ട്. ഇതിലൂടെ നിത്യവും കോടികളുടെ കച്ചവടമാണ് നടക്കുന്നത്. കേരളത്തിലെ വലിയ മദ്യമുതലാളി കേരള സര്‍ക്കാര് തന്നെയെന്നതില് തെല്ലും സംശയം വേണ്ട.\nഅതുവരെ മദ്യഷാപ്പുകളിലോ ബാറുകളിലോ പോയി കുടിച്ചിരുന്ന മലയാളിയുടെ മദ്യപാന ശീലത്തില് വന്ന ഭീകരമായ മാറ്റമായിരുന്നു ഈ ഔട്ട്‌ലെറ്റുകളിലേക്കുള്ള തള്ളിക്കയറ്റം. സുലഭമായി ആര്‍ക്കും എപ്പോഴും എവിടെയും മദ്യം ലഭിക്കുമെന്ന അവസ്ഥ അതോടെ സംജാതമായി. പുതിയൊരു മദ്യപാന സംസ്‌കാരത്തിന് തുടക്കം കുറിക്കപ്പെട്ടു. പ്രൈമറി വിദ്യാലയങ്ങളിലടക്കമുള്ള വിദ്യാര്‍ഥികളില് മദ്യപാന ശീലം വ്യാപകമായി. മദ്യ ഉപഭോഗം വര്‍ധിക്കുമ്പോഴുണ്ടാകുന്ന എല്ലാ സാമൂഹിക പ്രത്യാഘാതങ്ങളുടെയും ഉച്ചകോടിയിലേക്ക് കേരളം മാറിയത് പത്തു വര്‍ഷം കൊണ്ടാണ്. റോഡപകടങ്ങള്, സ്ത്രീപീഡനങ്ങള്, കുടുംബഛിദ്രത, കൊലപാതകങ്ങള്, ക്രിമിനല് പ്രവര്‍ത്തനങ്ങള്, ആത്മഹത്യകള് ഇവയൊക്കെ ക്രമാതീതമായി പെരുകി. സ്ത്രീകളുടെ കണ്ണുനീര് കേരളത്തെ പ്രളയമാക്കുമെന്ന നിലയിലേക്കെത്തി കാര്യങ്ങള്. നില ഇങ്ങനെ ഭയാനകമായി തുടരുമ്പോഴും സര്‍ക്കാര് മദ്യത്തില് നിന്നുള്ള വരുമാനത്തിന്റെ പേരു പറഞ്ഞ് മദ്യനിരോധനത്തിന്റെ എല്ലാ സാധ്യതകളും തള്ളിക്കൊണ്ടിരിക്കുകയായിരുന്നു. മദ്യനിരോധന പ്രക്ഷോഭങ്ങള് ദീന രോദനങ്ങള് മാത്രമായി.\nഎങ്കിലും കേരളത്തിലെ നല്ലൊരു ഭാഗം ജനങ്ങളുടെ മനസ്സില്, പ്രത്യേകിച്ച് സ്ത്രീകളുടെ മനസ്സില് മദ്യനിരോധനമെന്ന പൊതു വികാരം ശക്തമായിരുന്നു. ഇതിനിടയിലാണ് 2012-ല് കേരളത്തിലെ 418 ബാറുകളുടെ പേരു പരാമര്‍ശിച്ച് ഇവയുടെ മാനദണ്ഡലംഘനങ്ങളെപ്പറ്റിയുള്ള സി.എ.ജി റിപ്പോര്‍ട്ട് വന്നത്. യഥാര്‍ഥത്തില് സി.എ.ജി റിപ്പോര്‍ട്ട് വരുന്നതിന് മുന്‍പ് തന്നെ ഈ പ്രശ്‌നങ്ങളെല്ലാവര്‍ക്കും അറിയാമായിരുന്നു. ഓരോ വര്‍ഷവും ഏപ്രില് 1-ന് ലൈസന്‍സ് പുതുക്കേണ്ട സമയത്ത് ഒരു വര്‍ഷം മാനദണ്ഡങ്ങള് പൂര്‍ത്തിയാക്കാന് സമയം നീട്ടി വാങ്ങുന്ന പ്രക്രിയ 10 വര്‍ഷമായി ഈ ബാറുകള് തുടരുകയായിരുന്നു. ഇതിനിടെ ദേശീയ പാതയോരങ്ങളിലെ മദ്യവില്‍പന കേന്ദ്രങ്ങള് നിര്‍ത്തണമെന്ന സുപ്രീം കോടതി പരാമര്‍ശവും, മാനദണ്ഡങ്ങള് പാലിക്കാത്ത ബാറുകള്‍ക്കെതിരെ നടപടിയെടുക്കാത്തതിനെതിരെയുള്ള സുപ്രീം കോടതി പരാമര്‍ശവും ആരും മുഖവിലക്കെടുത്തില്ല. എന്നാല് 2014 മാര്‍ച്ച് മാസമായപ്പോഴേക്കും കാര്യങ്ങള് ആകെ തകിടം മറിയുന്നതാണ് കാണാന് കഴിഞ്ഞത്.\n2013 ഏപ്രില് ഒന്നിന് ലൈസന്‍സ് പുതുക്കേണ്ട ബാറുകളില് ത്രീസ്റ്റാര് പദവിയില്ലാത്ത 418 എണ്ണത്തിനും പതിവുപോലെ അപേക്ഷയിന്‍മേല് ഒരു വര്‍ഷത്തിനകം മാനദണ്ഡങ്ങള് പാലിക്കാമെന്ന വ്യവസ്ഥയില് ലൈസന്‍സ് പുതുക്കി നല്‍കുമെന്ന ബാര് മുതലാളിമാരുടെ പ്രതീക്ഷകള്‍ക്കു മങ്ങലേറ്റത് സര്‍ക്കാരിന് കിട്ടിയ നിയമോപദേശത്തില് നിന്നാണ്. പൊതു തെരഞ്ഞെടുപ്പിന്റെ പശ്ചാത്തലത്തില് ലൈസന്‍സ് അപ്പോള് പുതുക്കിനല്‍കേണ്ടതില്ലെന്ന തീരുമാനത്തില് സര്‍ക്കാരെത്തി. തെരെഞ്ഞെടുപ്പു കഴിഞ്ഞ് ലൈസന്‍സ് പുതുക്കി നല്‍കാനുള്ള സര്‍ക്കാരിന്റെ എല്ലാ നീക്കങ്ങളെയും കെ.പി.സി.സി പ്രസിഡന്റ് വി.എം സുധീരന്റെ ശക്തമായ എതിര്‍പ്പ് തകിടം മറിച്ചു കളഞ്ഞു.\nകേരളത്തില് കാലങ്ങളായി ഉയരുന്ന മുദ്രാവാക്യമാണ് മദ്യ നിരോധമെങ്കിലും ആദ്യമായി മുഖ്യധാരയിലെ ഒരു നേതാവ് അതിനെ പിന്തുണച്ച് രംഗത്തെത്തിയതോടെ സാധാരണ ജനങ്ങള് ഒറ്റക്കെട്ടായി ബാറുകള് തുറക്കുന്നതിനെതിരെ രംഗത്തു വരികയായിരുന്നു. കോണ്‍ഗ്രസ്സ് പാര്‍ട്ടിയിലെ പ്രബലര് പരസ്യമായി ബാര്‍മുതലാളിമാര്‍ക്കൊപ്പം നിലയുറപ്പിച്ചു. എക്‌സൈസ് മന്ത്രിയും മുഖ്യമന്ത്രിയും പലതവണ പരസ്യമായി ബാര് തുറക്കുന്നതിന് അനുകൂലമായി ഒളിഞ്ഞും തെളിഞ്ഞും നിലകൊണ്ടു.\nഇതിനിടെ ബാര് മുതലാളിമാര് തൊഴില് പ്രശ്‌നമുയര്‍ത്തി പ്രത്യക്ഷ സമരവും ബാറുകളില് നിലവാരമുയര്‍ത്താനുള്ള അതിശീഘ്ര നിര്‍മ്മാണ പ്രവര്‍ത്തനങ്ങളും കോടതി വഴിയുള്ള നിയമ പോരാട്ടങ്ങളും തുടങ്ങി. വി.ഡി സതീശനടക്കമുള്ളവര് നിലവാരമുള്ള ബാറുകള് തുറക്കുന്നതിനെക്കുറിച്ചും ആദര്‍ശ രാഷ്ട്രീയവും പ്രായോഗിക രാഷ്ട്രീയവും തമ്മിലുള്ള വ്യത്യാസത്തെക്കുറിച്ചും ജനങ്ങളെ ബോധവത്കരിക്കുന്ന ലജ്ജാകരമായ കാഴ്ചയും കേരളം കണ്ടു.\nഎന്നാല് കേരളത്തിന്റെ പൊതുമനസ്സിനൊപ്പം നിലകൊണ്ട കെ.പി.സി.സി പ്രസിഡന്റിന്റെ നിലപാടുകളെ മറികടക്കാനുള്ള ധൈര്യം പലതുകൊണ്ടും ദുര്‍ബലമായ ഉമ്മന് ചാണ്ടി സര്‍ക്കാരിനില്ലായിരുന്നു. കെ.പി.സി.സി നിര്‍വാഹക സമിതി യോഗത്തില് സുധീരന് തന്ത്രപൂര്‍വം സര്‍ക്കാരിന്റെ വാദത്തെ മറികടക്കാനും കഴിഞ്ഞു. മുസ്‌ലിം ലീഗടക്കമുള്ള യു.ഡി.എഫിലെ ഘടകകക്ഷികള് മദ്യനിരോധനത്തിനായി പരസ്യമായി രംഗത്തു വന്നു. 1964-ലെ സര്‍ക്കാരില് പങ്കാളിയായി മദ്യനിരോധനത്തെ അട്ടിമറിച്ചതിന് പ്രായശ്ചിത്തം കൂടിയായി ലീഗിന് ഈ നിലപാട്.\nയു.ഡി.എഫിന്റെ പലതവണയായുള്ള വാഗ്ദാനമായിരുന്നു ഘട്ടം ഘട്ട മദ്യ നിരോധനമെന്നത്. അടഞ്ഞ ബാറുകള് തുറക്കാതിരിക്കുന്നത് അതിലേക്കുള്ള ചവിട്ടു പടിയായി മനസ്സിലാക്കപ്പെട്ടിരുന്നു. എന്നാല്, അക്കാര്യത്തില് പല തവണ മന്ത്രിസഭ- കെ.പി.സി.സി ഉപസമിതി ചേര്‍ന്നിട്ടും തീരുമാനാകാതെ പിരിയുകയായിരുന്നു. സുധീരനാകട്ടെ കേരളത്തില് ചില ബാറുകള് പൂട്ടിക്കിടക്കുന്നതിനാലുണ്ടായ ക്രമസമാധാന പുരോഗതിയടക്കം ചൂണ്ടിക്കാട്ടി സര്‍ക്കാരിനെ കടുത്ത സമ്മര്‍ദത്തിലാക്കി. ഇതിനിടെയായിരുന്നു ആഗസ്റ്റ് 21-ലെ യു.ഡി.എഫ് യോഗം. അതുവരെ പ്രതിഛായ ഉയര്‍ന്നു നില്‍ക്കുന്ന സുധീരനും കരിനിഴല് വീണ പ്രതിഛായയുമായി സര്‍ക്കാരും നില്‍ക്കുമ്പോള് എന്നും രാഷ്ട്രീയ കൗശലത്തില് അഗ്രഗണ്യനായ മുഖ്യമന്ത്രി ഏവരേയും അമ്പരപ്പിച്ചുകൊണ്ട് മദ്യനയം പ്രഖ്യാപിക്കുകയായിരുന്നു. വിവിധ ക്രൈസ്തവ സഭകളുടെ ശക്തമായ സമ്മര്‍ദം, മദ്യ നിരോധന പ്രവര്‍ത്തകരുടെ നിലപാട്, വെല്‍ഫെയര് പാര്‍ട്ടി പോലുള്ള രാഷ്ട്രീയ കക്ഷികളുടെ ഇടപെടലുകള് എന്നിവയും കേരളത്തിലെ സ്ത്രീ വോട്ടര്‍മാരുടെ ഇടയിലുള്ള, മദ്യത്തിനെതിരെയുള്ള അതി ശക്തമായ വികാരവും സുധീരനെന്ന രാഷ്ട്രീയ നേതാവിന് ലഭിച്ച ജനപിന്തുണയും മുഖ്യമന്ത്രിയുടെ ജനപ്രീതിക്കുണ്ടായ ഇടിച്ചിലും മറികടക്കാന് ഇത്തരമൊരു പ്രഖ്യാപനത്തിന് മുഖ്യമന്ത്രി നിര്‍ബന്ധിതനാവുകയായിരുന്നു.\nപ്രതിപക്ഷത്തുള്ള എല്.ഡി.എഫ് ആകട്ടെ വ്യക്തമായ നിലപാടെടുക്കാതെ മാറി നില്‍ക്കുകയായിരുന്നു. ഈ സര്‍ക്കാര് വന്നതിനു ശേഷം പ്രതിപക്ഷത്തിന് ഒരു വിഷയത്തിലും ക്രിയാത്മകമായ നിലപാടെടുക്കാന് കഴിഞ്ഞിട്ടില്ലെന്നതു വേറെ കാര്യം. എങ്ങും തൊടാതെ മദ്യശാലയിലെ തൊഴിലാളികളുടെ പ്രശ്‌നത്തെപ്പറ്റി ചില പ്രതികരണങ്ങള് മാത്രമാണ് ആദ്യഘട്ടത്തില് എല്.ഡി.എഫ് നടത്തിയത്. എന്നാല് മദ്യനയം മുഖ്യമന്ത്രി പ്രഖ്യാപിച്ചതോടെ എല്ലാ കാര്യങ്ങളിലുമെന്നപോലെ പ്രതിപക്ഷം ഇവിടെയും വെട്ടിലായി. ഏതായാലും മദ്യനയത്തെ എതിര്‍ക്കാനുള്ള അതി സാഹസമൊന്നും സി.പി.എം നേതൃത്വം നല്‍കുന്ന മുന്നണി കാട്ടിയില്ല. മദ്യനയത്തെ സ്വാഗതം ചെയ്യുകയാണ് അവരും ചെയ്തത്.\nപ്രതിവര്‍ഷം 7000 കോടി രൂപയാണ് മദ്യത്തിന്റെ വരുമാനമായി കേരള ഖജനാവിലേക്കെത്തുന്നത്. ഇതായിരുന്നു മദ്യനിരോധന പ്രവര്‍ത്തനങ്ങളെ അടിച്ചിരുത്താനുള്ള തുറുപ്പു ചീട്ടായി എക്കാലവും മുന്നണികള് ഉപയോഗിച്ചിരുന്നത്. പിന്നെ എങ്ങനെ ഒറ്റ ദിവസം കൊണ്ട്, ഇതില്ലെങ്കിലും കുഴപ്പമില്ല എന്ന നിലയിലേക്കു കേരള സര്‍ക്കാരെത്തി? പ്രതിപക്ഷവും ഇപ്പോള് അക്കാര്യം മിണ്ടുന്നില്ല. കാലങ്ങളായി പ്രചരിപ്പിച്ച നുണയാണ് ഇവിടെ പൊളിഞ്ഞത്. മദ്യം ഉണ്ടാക്കുന്ന സാമൂഹിക ദൂഷ്യങ്ങള് വരുമാനത്തേക്കാള് എത്രയോ കൂടുതലാണ്. എന്നു മാത്രമല്ല മദ്യത്തിനായി ചെലവഴിക്കുന്ന ജനങ്ങളുടെ സമ്പത്ത് ക്രിയാത്മകമായി ഉപയോഗിക്കുന്നതിലൂടെ പലതരത്തില് പ്രത്യക്ഷ-പരോക്ഷ നികുതികളായി സര്‍ക്കാരിലേക്കെത്തുകയും ചെയ്യും. കുടുംബഛിദ്രത, സ്ത്രീപീഡനങ്ങള്, അക്രമങ്ങള്, അപകടങ്ങള് എന്നിവ വന്‍തോതില് കുറയുകയും അതുവഴിയുള്ള സാമ്പത്തിക -സാമൂഹിക നഷ്ടങ്ങള് കുറയുകയും ചെയ്യും. മദ്യം നിരോധിച്ചാല് ആകെയുണ്ടാകുന്ന പ്രശ്‌നം ആ മേഖലയില് തൊഴിലെടുക്കുന്ന ചിലരുടെ പുനരധിവാസവുമായി ബന്ധപ്പെട്ടുയരുന്നതാണ്. ആസൂത്രിതമായ പുനരധിവാസ പാക്കേജിലൂടെ മറികടക്കാവുന്ന നിസ്സാര പ്രശ്‌നം മാത്രമാണിത്.\nഎന്നാല് കാലങ്ങളായി മദ്യമാഫിയയുടെ തണല് പറ്റിക്കഴിയുന്ന രാഷ്ട്രീയക്കാരുടെയും ഗുണ്ടാ സംഘങ്ങളുടെയും സ്ഥിതി ഇതല്ല. കേരളത്തില് ആഴത്തില് വേരോടിയ ക്രിമിനല് സംഘങ്ങള്‍ക്കു പിറകില് സ്പിരിറ്റ് മാഫിയയുടെ സ്വാധീനം വളരെ ശക്തമാണ്. അവര് അടങ്ങിയിരിക്കുമെന്നു കരുതുന്നത് മൗഢ്യമാണ്. ആഗസ്റ്റ് 21-ലെ പ്രഖ്യാപനത്തിന് ശേഷം 312 ബാറുകള് പൂട്ടിക്കുന്നതുമായി ബന്ധപ്പെട്ട നീക്കങ്ങള് സൂക്ഷ്മമായി നിരീക്ഷിച്ചാല് മദ്യനയം അട്ടിമറിക്കുന്നതിനുള്ള നീക്കം ആരംഭിച്ചതായി ബോധ്യപ്പെടും. നോട്ടീസ് നല്‍കാതെ പൂട്ടിക്കുകയും കോടതി വഴി നിഷ്പ്രയാസം അതിനെ ബാറുടമകള്‍ക്കു മറികടക്കാവുന്നതുമായ നിലപാടാണ് സര്‍ക്കാര് ആദ്യം സ്വീകരിച്ചത്. എന്നാല് ഇത് മണത്തറിഞ്ഞ വി.എം സുധീരനടക്കമുള്ളവരുടെ ഇടപെടല് മൂലം സര്‍ക്കാര് നോട്ടീസ് നല്‍കാന് നിര്‍ബന്ധിതമായി. ഇതിനിടെയാണ് പൂട്ടുന്ന ബാറുകള്‍ക്കു പുതുതായി ബിയര് വൈന് പാര്‍ലറുകള്‍ക്കു വേണ്ട ലൈസന്‍സിനപേക്ഷിക്കാമെന്ന മന്ത്രി ബാബുവിന്റെ നിലപാട്. മദ്യപാന ശീലത്തിലേക്കുള്ള നഴ്‌സറിയാണ് ബിയര്. 15 ശതമാനം ആല്‍ക്കഹോള് കണ്ടന്റുള്ള വീഞ്ഞും മദ്യാസക്തി വര്‍ധിപ്പിക്കുന്നതാണ്. എന്നുമാത്രമല്ല കേരളത്തില് കള്ളുഷാപ്പുകളില് ചെത്തുന്ന കള്ളിന്റെ അമ്പതിരട്ടിയിലധികം കള്ളുവില്‍ക്കുന്നതുപോലെ ബിയര്-വൈന് പാര്‍ലറുകളുടെ മറവില് ഏതിനം വ്യാജ മദ്യവും അനായാസം വില്‍ക്കാന് കഴിയുമെന്ന് മനസ്സിലാക്കാന് അതിബുദ്ധിയൊന്നും ആവശ്യമില്ല\nഇതിനിടെ ക്രിസ്തീയ മതചടങ്ങുകളിലുപയോഗിക്കുന്ന വീഞ്ഞിനെ ചൊല്ലി പ്രകോപനം സൃഷ്ടിക്കാനും മദ്യലോബി ശ്രമിക്കുന്നുണ്ട്. ചില സാമുദായിക സംഘടനകള് മദ്യനിരോധത്തിനെതിരെ പരസ്യമായി രംഗത്ത് വരികയും ചെയ്തിരിക്കുന്നു. ഒളിഞ്ഞും തെളിഞ്ഞും ഭരണ-പ്രതിപക്ഷ കക്ഷികളിലെ പ്രമുഖര് ഇവരുടെ പിന്നിലുണ്ട്. കേരളമാകെ വ്യാജ മദ്യശാലകള് പെരുകുമെന്നാണ് മറ്റൊരു വാദം. മദ്യദുരന്ത ഭീഷണികളുമുയര്‍ത്തുന്നു ചിലര്. ഇതൊന്നും തടയാന് കഴിഞ്ഞില്ലെങ്കില് പിന്നെന്തിനാണ് ഇവിടെ സര്‍ക്കാരും പോലിസും എക്‌സൈസും എന്ന മറുചോദ്യമുയര്‍ത്തി ജനങ്ങള് ജാഗ്രതയോടെ നിലകൊണ്ടില്ലെങ്കില് ആഗസ്റ്റ് 21-ലെ പ്രഖ്യാപനം വെള്ളത്തിലാകാന് അധിക സമയമൊന്നും വേണ്ടിവരില്ല.\nവി.എം സുധീരനെന്ന രാഷ്ട്രീയ നേതാവിനെ കോണ്‍ഗ്രസ്സിനകത്തും പുറത്തും ഒറ്റപ്പെടുത്തി മദ്യനിരോധന നീക്കത്തെ തകര്‍ക്കാനുള്ള ഗൂഢപദ്ധതികള് ഇപ്പോള് തന്നെ രൂപപ്പെട്ടു കഴിഞ്ഞിട്ടുണ്ടാകണം. അതിന്റെ അനുരണനങ്ങള് കണ്ടുതുടങ്ങി. ഈ നീക്കത്തെ കേരളം ഒറ്റക്കെട്ടായി ചെറുത്തില്ലെങ്കില് ഭയാനകമായ ഭാവിയിലേക്കാണ് നാം ചെന്നെത്തുക. മദ്യനിരോധന നീക്കം ഒരു കാരണവശാലും അട്ടിമറിക്കപ്പെടാതിരിക്കാന് ജാഗ്രത പുലര്‍ത്തേണ്ടതുണ്ട്. ആരോഗ്യമുള്ള മനസ്സും ശരീരവും സമാധാനപൂര്‍ണമായ സാമൂഹികാന്തരീക്ഷവും ക്രിയാത്മകമായ സംഭാവനകളര്‍പ്പിക്കാന് കഴിയുന്ന തലമുറയുമാണ് കേരളത്തിന് വേണ്ടത്. മദ്യദുരന്തത്തിന്റെ ഇരകളാകുന്ന സഹോദരിമാരുടെ കണ്ണുനീര് കേരളത്തെ ചുട്ടു ചാമ്പലാക്കാന് മാത്രം ഉഗ്ര ശാപം പേറുന്നുണ്ട്. ക്രിമിനലുകള് ഇല്ലാത്ത സമൂഹമിവിടെ സൃഷ്ടിക്കപ്പെടണം. ആയതിന് മദ്യനിരോധനം കൂടിയേ തീരൂ. ഇത്തരുണത്തില് നിസ്സംഗരാകാതെ ജനങ്ങളുണര്‍ന്നാല് ഈ വിപത്തിനെ എന്നന്നേക്കുമായി പടികടത്താനാവും. കേരളം കണ്ണിലെണ്ണയൊഴിച്ച് കാവലിരിക്കേണ്ട സമയമാണിത്.


രണ്ട് ഡോസ് വാക്‌സിന് സ്വീകരിച്ചവര്‍ക്ക് മാസ്‌ക് വേണ്ട; ഇളവുമായി അമേരിക്ക\nSun Jun 20 2021 12:03:08 GMT+0530 (India Standard Time)\nപൂര്‍ണമായും വാക്‌സിനേഷന് വിധേയമായവര് ഇനി മുതല് ആള്‍ക്കൂട്ടത്തിനിടയിലോ അടച്ചിട്ട സ്ഥലങ്ങളിലോ മാസ്‌ക് ധരിക്കേണ്ടതില്ലെന്ന് ഡിസിസി വ്യക്തമാക്കി. സാമൂഹിക അകലം പാലിക്കുന്നത് സംബന്ധിച്ച നിര്‍ദേശങ്ങളിലും ഇളവുണ്ട്.\nNSH14 May 2021 5:30 AM GMT\nവാഷിങ്ടണ്: കൊവിഡിനെതിരേ രണ്ട് ഡോസ് പ്രതിരോധ വാക്‌സിന് സ്വീകരിച്ചവര് ഇനി മുതല് അമേരിക്കയില് മാസ്‌ക് ധരിക്കേണ്ട. യുഎസ് സെന്റര് ഫോര് ഡിസീസ് കണ്‍ട്രോള് ആന്റ് പ്രിവെന്‍ഷനാണ് (ഡിസിസി) പുതിയ ഭേദഗതി മാര്‍ഗനിര്‍ദേശം പുറത്തിറക്കിയത്. പൂര്‍ണമായും വാക്‌സിനേഷന് വിധേയമായവര് ഇനി മുതല് ആള്‍ക്കൂട്ടത്തിനിടയിലോ അടച്ചിട്ട സ്ഥലങ്ങളിലോ മാസ്‌ക് ധരിക്കേണ്ടതില്ലെന്ന് ഡിസിസി വ്യക്തമാക്കി. സാമൂഹിക അകലം പാലിക്കുന്നത് സംബന്ധിച്ച നിര്‍ദേശങ്ങളിലും ഇളവുണ്ട്. വൈറ്റ് ഹൗസിന് മുന്നില് രാജ്യത്തെ അഭിസംബോധന ചെയ്തുകൊണ്ട് പ്രസിഡന്റ് ജോ ബൈഡന് മാസ്‌ക് ഉപേക്ഷിച്ച് പ്രഖ്യാപനം നടത്തി. കൊാവിഡ് പോരാട്ടത്തില് നിര്‍ണായക മുഹൂര്‍ത്തമാണിതെന്ന് ബൈഡന് പറഞ്ഞു.\nഅമേരിക്കയ്ക്ക് ഇത് മഹത്തായ ദിനമാണ്. മാസ്‌ക് ഉപേക്ഷിച്ച് ഇനി ചിരിക്കാം. മറ്റുള്ളവരുടെ മുഖത്തെ ചിരികാണാം. മാസ്‌ക് ഒഴിവാക്കി ചിരിയിലൂടെ അഭിവാദനം ചെയ്യാനുള്ള അമേരിക്കക്കാരുടെ അവകാശം വീണ്ടെടുത്തുവെന്നും ബൈഡന് പറഞ്ഞു. നിങ്ങള് എന്തെല്ലാം സഹിച്ചു. വാക്‌സിനെടുക്കാന് രാജ്യം ആവശ്യപ്പെട്ടപ്പോള് നിങ്ങള് ചെയ്തു. വാക്‌സിന് രണ്ട് ഡോസും ഇതുവരെ സ്വീകരിക്കാത്തവര് മാസ്‌ക് ധരിക്കുന്നത് തുടരണം. കൊവിഡ് പ്രതിസന്ധിയില് നിര്‍ത്തിവച്ചത് എല്ലാം പുനരാരംഭിക്കാം. എങ്കിലും പ്രശ്‌നം പൂര്‍ണമായും പരിഹരിക്കുന്നതുവരെ സ്വയം സുരക്ഷ തുടരണം.\n65 വയസില് താഴെയുള്ള എല്ലാവരും ഇതുവരെയും വാക്‌സിന് പൂര്‍ണമായും സ്വീകരിച്ചിട്ടില്ലെന്ന് ബൈഡന് ഓര്‍മിപ്പിച്ചു. മാസ്‌ക് ധരിക്കുന്നത് രാഷ്ട്രീയവല്‍ക്കരിക്കുന്നത് അവസാനിപ്പിക്കണമെന്നും മാസ്‌ക് ധരിക്കുന്നത് തുടരാന് ആഗ്രഹിക്കുന്നവരെ ബഹുമാനിക്കണമെന്നും അദ്ദേഹം ജനങ്ങളോട് അഭ്യര്‍ഥിച്ചു. കൊവിഡിനതിരായ ഒരുവര്‍ഷം നീണ്ട പോരാട്ടത്തില് അഞ്ച് ലക്ഷത്തിലേറെ അമേരിക്കക്കാരാണ് മരിച്ചത്. 30 ദശലക്ഷത്തിലേറെ അമേരിക്കക്കാര് ഇതുവരെ വാക്‌സിന് സ്വീകരിച്ചു. എല്ലാവരും വാക്‌സിനെടുക്കുമ്പോഴേ രാജ്യത്തെ സംബന്ധിച്ച് സുരക്ഷിതമാവൂ. 50 സംസ്ഥാനങ്ങളില് 49 ലും കൊവിഡ് കേസുകള് കുറഞ്ഞു. കഴിഞ്ഞ വര്‍ഷം ഏപ്രിലിനെ അപേക്ഷിച്ച് മരണനിരക്ക് 80 ശതാനത്തോളം കുറഞ്ഞു.\nകുറച്ചുസമയം കൂടി കാക്കേണ്ടതുണ്ടെന്നും ബൈഡന് കൂട്ടിച്ചേര്‍ത്തു. പൂര്‍ണമായി വാക്‌സിനെടുക്കുന്ന ആര്‍ക്കും മാസ്‌ക് ധരിക്കാതെയും ശാരീരിക അകലം പാലിക്കാതെയും ഇന്‍ഡോര്, ഔട്ട്‌ഡോര് പരിപാടികളില് പങ്കെടുക്കാമെന്ന് സിഡിസി ഡയറക്ടര് ഡോ. റോച്ചല് വലന്‍സ്‌കി വൈറ്റ് ഹൗസില് മാധ്യമങ്ങളോട് പറഞ്ഞു. എങ്കിലും അടച്ചതും തിരക്കേറിയതുമായ സ്ഥലങ്ങളായ ബസ്സുകള്, വിമാനങ്ങള്, ബഹുജന ഗതാഗതം എന്നിവിടങ്ങളില് ആളുകള് മാസ്‌ക് ധരിക്കണമെന്ന് സര്‍ക്കാര് ഏജന്‍സി അറിയിച്ചു. അവയവമാറ്റ ശസ്ത്രക്രിയകള് നടത്തിയവര്, കാന്‍സര് രോഗികള് പോലുള്ള ദുര്‍ബലമായ രോഗപ്രതിരോധ ശേഷിയുള്ളവര് മാസ്‌ക് ഉപേക്ഷിക്കുന്നതിന് മുമ്പ് ഡോക്ടര്‍മാരുമായി സംസാരിക്കണമെന്നും ഡിസിസി ഡയറക്ടര് ചൂണ്ടിക്കാട്ടി.\nCOVID US relaxes mask rules for fully vaccinated people


എസ്-ക്രോസ്, വിറ്റാര, സ്വിഫ്റ്റ് സ്പോർട് മോഡലുകൾക്ക് ഹൈബ്രിഡ് സാങ്കേതികവിദ്യ അവതരിപ്പിച്ച് സുസുക്കി - Malayalam DriveSpark\n49 min ago കൗതുക കാഴ്ചയായി കൊച്ചി തീരത്തേക്ക് പറന്നിറങ്ങി സീപ്ലെയിന്\nഎസ്-ക്രോസ്, വിറ്റാര, സ്വിഫ്റ്റ് സ്പോർട് മോഡലുകൾക്ക് ഹൈബ്രിഡ് സാങ്കേതികവിദ്യ അവതരിപ്പിച്ച് സുസുക്കി\nPublished: Monday, June 8, 2020, 12:40 [IST]\nകൊറോണ വൈറസ് വ്യാപനത്തെ തുടർന്ന് ലോകമെമ്പാടും ലോക്ക്ഡൌണിലൂടെ കടന്നുപോയപ്പോൾ വാഹന വ്യവസായവും സമ്പൂർണ അടച്ചു പൂട്ടലിലേക്ക് നീങ്ങി. രണ്ട് മാസത്തെ സ്തംഭനാവസ്ഥയ്ക്ക് ശേഷം ഇന്ത്യയുൾപ്പെടെ ലോകത്തിന്റെ പല ഭാഗങ്ങളിലും സുസുക്കി പ്രവർത്തനം പുനരാരംഭിച്ചു.\nതുടർന്ന് യുകെയിൽ സ്വിഫ്റ്റ് സ്പോർട്ടിനെയും കമ്പനി അവതരിപ്പിച്ചു. അതോടൊപ്പം ഹൈബ്രിഡ് വിറ്റാര, എസ്-ക്രോസ് എന്നിവയുടെ വിലയും സുസുക്കി പ്രഖ്യാപിച്ചിട്ടുണ്ട്. 1.4 ലിറ്റർ നാല് സിലിണ്ടർ ബൂസ്റ്റർജെറ്റ് പെട്രോൾ എഞ്ചിന് ഹൈബ്രിഡ് സംവിധാനവും ബ്രാൻഡ് അവതരിപ്പിക്കുന്നുണ്ട്.\nഇതിന് 48 V സംവിധാനവും ബ്രാൻഡ് ലഭ്യമാക്കിയിട്ടുണ്ട്. മികച്ച കാര്യക്ഷമതയ്ക്കും ആക്സിലറേഷനും മൂന്ന് മോഡലുകളും വാഗ്‌ദാനം ചെയ്യുന്നു. മൈൽഡ് ഹൈബ്രിഡ് സാങ്കേതികവിദ്യ 17 ശതമാനം വരെ CO2 മലിനീകരണം കുറയ്ക്കാൻ പ്രാപ്തമാക്കുന്നുവെന്നും ഇന്ധന ഉപഭോഗം 17 ശതമാനം കുറയുന്നുവെന്നും ജാപ്പനീസ് നിർമ്മാതാവ് അവകാശപ്പെടുന്നു.\nകൂടാതെ സ്വിഫ്റ്റ് സ്പോർട്ടിൽ ഉപയോഗിച്ച 1.4 ലിറ്റർ യൂണിറ്റിന് വെറും എട്ട് സെക്കൻഡിനുള്ളിൽ പൂജ്യം മുതൽ 100 കിലോമീറ്റർ വേഗത കൈവരിക്കാൻ കഴിയുമെന്നും സുസുക്കി പറയുന്നു. എന്നിരുന്നാലും മൈൽഡ് ഹൈബ്രിഡ് സാങ്കേതികവിദ്യയുടെ കൂട്ടിച്ചേർക്കൽ പഴയ സ്പോർട്ടി ഹാച്ച്ബാക്കിന്റെ ആക്സിലറേഷനെ ബാധിച്ചിട്ടുണ്ട്.\nപ്രാരംഭ വില 21,570 പൗണ്ടായി (20.40 ലക്ഷം രൂപ) വർധിച്ചു. കഴിഞ്ഞ കുറച്ച് മാസങ്ങളായി സാമ്പത്തിക പ്രതിസന്ധിയിൽ ദുരിതമനുഭവിക്കുന്ന ഉപഭോക്താക്കൾക്കായി സുസുക്കി എളുപ്പത്തിലുള്ള തവണകളും സാമ്പത്തിക പദ്ധതികളും വാഗ്ദാനം ചെയ്യുന്നുണ്ട്. പുതിയ പലിശ രഹിത വ്യക്തിഗത കരാർ വാങ്ങൽ പദ്ധതിയും ഉപഭോക്താക്കളെ ആകർഷിക്കും.\nവിറ്റാര പ്രീമിയം എസ്‌യുവി, എസ്-ക്രോസ് എന്നിവയിൽ 1.4 ലിറ്റർ എഞ്ചിൻ ഘടിപ്പിച്ച മാനുവൽ ഗിയർബോക്‌സ് യൂണിറ്റിന് പകരം മൈൽഡ് ഹൈബ്രിഡ് എഞ്ചിനിലേക്ക് മോഡലുകളെ ബ്രാൻഡ് നവീകരിച്ചു. ഫ്രണ്ട്, ഫോർ വീൽ ഡ്രൈവ് കോൺഫിഗറേഷനിൽ പരിഷ്ക്കരിച്ച കാറുകൾ ലഭ്യമാകും. മോൾഡ്-ഹൈബ്രിഡ് യൂണിറ്റ് എസ്-ക്രോസ് ശ്രേണിയിലുടനീളം ലഭ്യമാക്കിയിട്ടുണ്ട്.\nബേസ് മോഡലായ SZ4-ന് 20,749 പൗണ്ടാണ് പ്രാരംഭ വില (19.62 ലക്ഷം രൂപ). മധ്യനിര SZ-T വില 23,749 പൗണ്ട് (22.46 ലക്ഷം രൂപ), റേഞ്ച്-ടോപ്പിംഗ് SZ5 ന് 25,749 പൗണ്ട് (24.35 ലക്ഷം രൂപ). എന്നിങ്ങനെയാണ് വില.\nMOST READ: ബിഎസ്-VI ടിവിഎസ് ജുപ്പിറ്ററിനും നേരിയ വില വർധനവ്\nപനോരമിക് സൺറൂഫ്, ഡ്യുവൽ സോൺ ക്ലൈമറ്റ് കൺട്രോൾ തുടങ്ങിയ സവിശേഷതകളുള്ള ഓപ്‌ഷനുകൾ ലിസ്റ്റിൽ നിന്ന് ഓൾഗ്രിപ്പ് ഫോർ വീൽ ഡ്രൈവ് സിസ്റ്റം തെരഞ്ഞെടുക്കാനാകും.\nവിറ്റാരയുടെ ഹൈബ്രിഡ് പതിപ്പിന്റെ എൻട്രി ലെവൽ SZ4 മോഡലിന് 21,749 പൗണ്ട് (20.57 ലക്ഷം രൂപ) മുതൽ ചെലവാക്കേണ്ടി വരും. SZ-T പതിപ്പിന് 22,749 പൗണ്ട് (21.51 ലക്ഷം രൂപ), ടോപ്പ് വേരിയന്റ് SZ5-ന് 24,749 പൗണ്ട് (23.40 ലക്ഷം രൂപ) എന്നിങ്ങനെയാണ് വില നിശ്ചയിച്ചിരിക്കുന്നത്.\nവിറ്റാരയുടെ ഏറ്റവും ഉയർന്ന് മോഡലുകളിൽ മാത്രമേ ഫോർ വീൽ ഡ്രൈവ് സിസ്റ്റം സുസുക്കി വാഗ്‌ദാനം ചെയ്യുന്നുള്ളൂ. അതായത് ബാക്കിയുള്ള മോഡലുകൾ ഫ്രണ്ട്-വീൽ-ഡ്രൈവ് കോൺഫിഗറേഷനിൽ മാത്രമേ ലഭ്യമാകൂ എന്ന് ചുരുക്കം.\nഎസ്-ക്രോസിന് ഇന്ത്യയിൽ SHVS 1.5 ലിറ്റർ K15B പെട്രോൾ എഞ്ചിൻ ഉടൻ ലഭിക്കും. 104.7 bhp കരുത്തും 138 Nm torque ഉം ഉത്‌പാദിപ്പിക്കുന്ന ഇത് അഞ്ച് സ്പീഡ് മാനുവൽ അല്ലെങ്കിൽ നാല് സ്പീഡ് ഓട്ടോമാറ്റിക് ഗിയർബോക്സുമായി ജോടിയാക്കുന്നു.\nSuzuki Introduced Mild Hybrid System For S-Cross, Vitara And Swift Sport. Read in Malayalam


'ഇവിപി ഫിലിം സിറ്റി ഭയപ്പെടുത്തുന്നു, ഇനി ആരും അവിടെ സിനിമ ചിത്രീകരിക്കരുത്'; സമാനമായ അപകടം ബിഗിൽ സെറ്റിലും ഉണ്ടായിരുന്നെന്ന് നടി അമൃത | similar accident had taken place in the Bigil movie set says actress amrita – News18 Malayalam\n'ഇവിപി ഫിലിം സിറ്റി ഭയപ്പെടുത്തുന്നു, ഇനി ആരും അവിടെ സിനിമ ചിത്രീകരിക്കരുത്'; സമാനമായ അപകടം ബിഗിൽ സെറ്റിലും ഉണ്ടായിരുന്നെന്ന് നടി അമൃത\nപൂനമല്ലി നസറത്ത് പേട്ടയിലെ ഇവിപി ഫിലിം സിറ്റിയില് ആണ് അപകടം നടന്നത്.\nLast Updated : February 20, 2020, 12:23 IST\nഷങ്കർ സംവിധാനം ചെയ്യുന്ന കമൽ ഹാസൻ ചിത്രം ഇന്ത്യന് 2വിന്റെ ലൊക്കേഷനിലുണ്ടായ അപകടത്തിൽ മൂന്നുപേരാണ് മരിച്ചത്. സംവിധാന സഹായികളായ മധു, കൃഷ്ണ, നൃത്ത സഹ സംവിധായകന് ചന്ദ്രന് എന്നിവരാണ് അപകടത്തില് മരിച്ചത്. പതിനൊന്നോളം പേര്‍ക്ക് ഗുരുതരമായി പരിക്കേറ്റു. പൂനമല്ലി നസറത്ത് പേട്ടയിലെ ഇവിപി ഫിലിം സിറ്റിയില് ആണ് അപകടം നടന്നത്. ഒരു ഗാനരംഗം ചിത്രീകരിക്കാനുള്ള ഒരുക്കത്തിനിടെ ക്രെയിനിന്റെ മുകളില് കെട്ടിയിരുന്ന വലിയ ലൈറ്റുകള് വീണാണ് അപകടമുണ്ടായത്. ക്രെയിനിന്റെ അടിയില്‍പ്പെട്ട മൂന്നുപേരും തല്‍ക്ഷണം മരിച്ചു.\nAlso Read- ഇന്ത്യൻ2ഷൂട്ടിംഗ് സെറ്റിൽ ക്രെയിൻ തകർന്ന് വീണ് സഹസംവിധായകൻ ഉൾപ്പെടെ മൂന്ന് പേർ മരിച്ചു\nവിജയ് ചിത്രം ബിഗില് സിനിമയുടെ സെറ്റിലും സമാനമായ അപകടം ഉണ്ടായിരുന്നു. ഒരു സീനിന്‍റെ ചിത്രീകരണത്തിനായുള്ള തയാറെടുപ്പിനിടെ 150 അടിയിലേറെ ഉയരമുള്ള ക്രെയിൻ സംവിധായകൻ ഉൾപ്പെടെ ഉള്ളവർ ഇരുന്ന ടെന്റിനു മുകളിലേക്കു വീഴുകയായിരുന്നു. ഹെവി ഡ്യൂട്ടി ലൈറ്റുകൾ ഘടിപ്പിച്ച ക്രെയിനാണ് മറിഞ്ഞത്. ഇവിപി ഫിലിം സിറ്റിയില് തന്നെയാണ് സമാനമായ അപകടമുണ്ടായത്. ഈ സാഹചര്യത്തിലാണ് ബിഗിലിൽ പ്രധാനവേഷത്തിലെത്തിയ അമൃത ഇവിപിക്കെതിരെ ട്വീറ്റ് ചെയ്തത്. സെറ്റിന് എന്തോ പ്രശ്‌നമുള്ളതിനാല് ആരും അവിടെ സിനിമ ചിത്രീകരിക്കരുതെന്നാണ് അമൃതയുടെ അപേക്ഷ.\n'വളരെ വേദനാജനകമായ സംഭവമാണിത്. ആ സ്ഥലം വളരെ ഭയപ്പെടുത്തുന്ന ഒന്നാണ്. ഇതുപോലുള്ള ഒരു ലൈറ്റ് തന്നെയാണ് ബിഗില് ചിത്രീകരിക്കുമ്പോള് ഒരാളുടെ ദേഹത്ത് വീണത്. അന്ന് ഞങ്ങളെല്ലാം ഇപ്പോഴത്തേതിന് സമാനമായി മാനസികമായി തകര്‍ന്നു. അവിടെ സിനിമ ചിത്രീകരിക്കാന് പോകരുതെന്ന് ഞാന് അപേക്ഷിക്കുകയാണ്. മോശമായ എന്തോ ഒന്ന് അവിടെയുണ്ട്'' അമൃത പറയുന്നു.\nFirst published: February 20, 2020, 12:23 IST\naccidentIndian 2kamal haasanShankar movie


കെനിയ : വിജയവഴിയില് കുറൂര് വനിതാ സംഘം – MoonamVazhi – Entire Cooperative News Online\nHome ആർട്ടിക്കിൾ കെനിയ : വിജയവഴിയില് കുറൂര് വനിതാ സംഘം\nകിഴക്കനാഫ്രിക്കന് രാജ്യമായ കെനിയയില്\nമൂന്നു സംരംഭങ്ങളുമായി കരുത്തോടെ\nമുന്നേറുകയാണു കുറൂര് വനിതാ സഹകരണ\nഓരോ സ്ത്രീക്കും സ്ഥിരമായ ഒരു വരുമാന മാര്‍ഗം. അതിലൂടെ കുടുംബത്തിന്റെ ദാരിദ്ര്യമോചനം. ഈ ലക്ഷ്യത്തോടെയാണ് അവികസിത രാജ്യങ്ങളില് ഓരോ വനിതാ സഹകരണ സംഘവും ഉടലെടുക്കുന്നത്. ഒരുമിച്ചു നിന്ന് അവര് ദാരിദ്ര്യത്തിനും പിന്നോക്കാവസ്ഥയ്ക്കുമെതിരെ പോരാടുന്നു. ഇത്തരക്കാര് പലപ്പോഴും വിജയിക്കുന്നതായാണ് അനുഭവം. കിഴക്കനാഫ്രിക്കന് രാജ്യമായ കെനിയയില് നിന്നുള്ള കുറൂര് വനിതാ സഹകരണ സംഘത്തിന്റെ വിജയഗാഥ ഇതിന്റെ തെളിവാണ്.\n1963 ല് ബ്രിട്ടനില് നിന്നു സ്വാതന്ത്ര്യം നേടിയ കെനിയയില് സ്ത്രീശക്തി നിര്‍ണായകമാണ്. സ്ത്രീകളാണു ജനസംഖ്യയില് മുന്നില് നില്‍ക്കുന്നത്. 2020 ലെ കണക്കനുസരിച്ച് 2.70 കോടി സ്ത്രീകളാണു രാജ്യത്തുള്ളത്. പുരുഷന്മാരുടെ എണ്ണമാകട്ടെ 2.67 കോടിയും. മൂന്നു ലക്ഷം സ്ത്രീകള് കൂടുതല്.\nബിസിനസ് സംരംഭം മൂന്ന്\nമൂന്നരപ്പതിറ്റാണ്ടിന്റെ അനുഭവ സമ്പത്തുണ്ട് കുറൂര് വനിതാ സംഘത്തിലെ അംഗങ്ങള്‍ക്ക്. 1986 ല് മുപ്പത് അംഗങ്ങളുമായി ചെറിയ തോതില് തുടങ്ങിയതാണ് ഈ സംഘം. കോഴികളെ വളര്‍ത്തി രക്ഷപ്പെടുമോ എന്നാണ് അവര് ആദ്യം നോക്കിയത്. അതു ഫലിച്ചില്ല. പക്ഷേ, അവര് പിന്മാറിയില്ല. വീണ്ടും സംരംഭങ്ങള് തുടങ്ങി. ഇന്നിപ്പോള് മൂന്നു സംരംഭങ്ങളുടെ ഉടമസ്ഥരാണ് ഈ സംഘം. പെട്രോള് സ്റ്റേഷന്, വാടക വീടുകള്, ധാന്യ സംഭരണത്തിനായുള്ള സ്റ്റോര് എന്നിങ്ങനെ മൂന്നു സംരംഭങ്ങള്. സംഘത്തിന്റെ വളര്‍ച്ചയിലൂടെ ദാരിദ്ര്യത്തില് നിന്നു കരകയറുന്ന അംഗങ്ങള് വരുംതലമുറയുടെ ക്ഷേമത്തിലാണു പിന്നീട് ശ്രദ്ധയൂന്നുന്നത്. തങ്ങള്‍ക്കു കിട്ടാതെ പോയ വിദ്യാഭ്യാസവും മറ്റ് ജീവിതസൗകര്യങ്ങളും അവര് മക്കള്‍ക്കു ഒരുക്കിക്കൊടുക്കുന്നു.\nസാധാരണ വനിതാ സഹകരണ സംഘങ്ങള് ഏതെങ്കിലുമൊരു ബിസിനസ് മേഖലയായിരിക്കും തിരഞ്ഞെടുക്കുക. എന്നാല്, കുറൂര് വനിതാ സഹകരണ സംഘം വ്യത്യസ്ത മാര്‍ഗത്തിലൂടെയാണു സഞ്ചരിക്കുന്നത്. ഒന്നിനു പകരം മൂന്നു സംരംഭങ്ങള്. ഇവയെല്ലാം കൂട്ടായ കഠിനാധ്വാനത്തിന്റെ സത്ഫലങ്ങളാണ്. പരസ്പരം എങ്ങനെ സഹായിക്കാനാകും എന്നതായിരുന്നു സംഘാംഗങ്ങളുടെ ആലോചന. അതിനായി എന്തെങ്കിലും ഒരു സംരംഭം ആരംഭിക്കാന് അവര് തീരുമാനമെടുത്തു. കോഴി വളര്‍ത്തലാണ് ആദ്യം കണ്ടെത്തിയ വരുമാന മാര്‍ഗം. അതിനായി സംഘത്തിലെ ഓരോ അംഗവും ഓരോ കോഴിയെ വീതം നല്‍കി. ഇവയെ ഒരുമിച്ചു വളര്‍ത്തി. കോഴിമുട്ട വിറ്റ് വരുമാനം കണ്ടെത്താനായിരുന്നു ശ്രമം. എന്നാല്, അതത്ര ലാഭകരമായിരുന്നില്ല. അതോടെ, വ്യത്യസ്തമായ മറ്റെന്തെങ്കിലുമൊന്ന് ആരംഭിക്കണമെന്നു സംഘം തീരുമാനിച്ചു. അങ്ങനെയിരിക്കെയാണു സിറിക്വ എന്ന തങ്ങളുടെ പ്രദേശത്തിനടുത്തൊന്നും ഒരു പെട്രോള് സ്റ്റേഷന് ഇല്ലെന്ന കാര്യം അവര് തിരിച്ചറിഞ്ഞത്. അതോടെ, ഒരു പെട്രോള് സ്റ്റേഷന് സ്ഥാപിക്കാനുള്ള ശ്രമമായി. അതിനനുയോജ്യമായ സ്ഥലം വാങ്ങി പെട്രോള് സ്റ്റേഷന് പണിതു. ഒരു ടാങ്ക് പെട്രോള് സൗജന്യമായി നല്‍കിയാണ് സ്ഥലത്തെ കൗണ്‍സിലര് അവരെ സഹായിച്ചത്. കുറൂര് വനിതാ സഹകരണ സംഘത്തിന്റെ വളര്‍ച്ച ഇവിടെ ആരംഭിച്ചു.\n2013 ലാണ് കൂറൂര് വനിതാ സഹകരണ സംഘം കൃഷിയിലേക്ക് ഇറങ്ങിത്തിരിച്ചത്. തുടക്ക സമയത്തു വിപണി അത്ര അനുകൂലമല്ലായിരുന്നു. അതിനാല് വിപണിയില് കാര്‍ഷികോല്‍പ്പന്നങ്ങള്‍ക്കു വില ഉയരുന്നതുവരെ അവ സൂക്ഷിക്കാനായി അവര് ഒരു സ്റ്റോര് സ്ഥാപിക്കാന് തീരുമാനിച്ചു. ഓരോരുത്തരും കഴിയുന്നത്ര ഓഹരികളെടുത്തു. ലോക ഭക്ഷ്യ പരിപാടി ( വേള്‍ഡ് ഫുഡ് പ്രോഗ്രാം ) യുമായി സഹകരിച്ചതോടെ സംഘത്തിനു ഗുണമുണ്ടായി. മികച്ചയിനം ചോളം വന്‍തോതില് കൃഷി ചെയ്തു നല്‍കാനുള്ള കരാര് സഹകരണ സംഘത്തിനു ലഭിച്ചു. കര്‍ഷകരില് നിന്നു സംഘം ചോളം വാങ്ങി ലോക ഭക്ഷ്യ പരിപാടിയിലേക്കു നല്‍കുകയാണു ചെയ്യുന്നത്. ദക്ഷിണാഫ്രിക്കയിലെ മുന്‍നിര ബ്രാന്‍ഡായ പന്നാറിന്റെ വിത്താണു അവര് ചോളക്കൃഷിക്കുപയോഗിക്കുന്നത്. മികച്ച വിത്തും കീടനാശിനിയും വിതരണം ചെയ്യുന്ന അമേരിക്കന് കമ്പനിയായ കൊര്‍ട്ടേവ അഗ്രി സയന്‍സിന്റെ സഹായവും കുറൂര് വനിതാ സഹകരണ സംഘത്തിനു ലഭിക്കുന്നുണ്ട്. കെമിക്കല് കമ്പനിയായ ഡു പോണ്ടിന്റെ കാര്‍ഷിക വിഭാഗമായ കൊര്‍ട്ടേവ അവികസിത രാജ്യങ്ങളിലെ ഭക്ഷ്യ സ്രോതസ്സുകളുടെ സംരക്ഷണവും കര്‍ഷക സമൂഹത്തിന്റെ ഉന്നമനവും ലക്ഷ്യമിട്ടു പ്രവര്‍ത്തിക്കുന്നു.\nമൂന്നു വര്‍ഷമായി കുറൂര് വനിതാ സഹകരണ സംഘത്തിനൊപ്പം കൊര്‍ട്ടേവയുണ്ട്. സംഘാംഗങ്ങളായ ഇരുനൂറു സ്ത്രീകളാണു ഇപ്പോള് കൃഷിയില് ഏര്‍പ്പെട്ടിട്ടുള്ളത്. മറ്റുള്ളവര് സംഘത്തിന്റെ മറ്റു സംരംഭങ്ങളില് പ്രവര്‍ത്തിക്കുന്നു.


Top Hippie Destinations In india - Malayalam Nativeplanet\n»ഹിപ്പികളെ കാണാന് ഒരു ഹിപ്പി മോഡല് യാത്ര\nPublished: Friday, April 20, 2018, 15:03 [IST]\nനീട്ടി വളര്‍ത്തിയ മുടി, അശ്രദ്ധമായി ധരിച്ചിരിക്കുന്ന വസ്ത്രങ്ങള്, തോളില് ഒരു തുണിസഞ്ചിയും ചുണ്ടില് എരിയുന്ന ഒരു സിഗരറ്റും... ഹിപ്പി എന്നു കേള്‍ക്കുമ്പോള് ആരുടെ മനസ്സിലും തെളിയുന്ന രൂപം ഇതാണ്. ആരെയും ഭയക്കാതെ, വിലക്കുകള് ഒന്നും ഇല്ലാതെ സ്വാതന്ത്ര്യത്തോടെ ഉള്ള യാത്രകള്. അതാണ് ഇവരുടെ പ്രത്യേകത. എത്ര വലിയ യാത്രാ പ്രേമികള് ആണെങ്കിലും എല്ലായിടത്തും ഇവരെ കാണാന് പറ്റില്ല. ഹിപ്പികള് സ്ഥിരമായി സഞ്ചരിക്കുന്ന, എത്തിച്ചേരുന്ന കുറച്ച് സ്ഥലങ്ങള് പരിചയപ്പെടാം...\nഹിപ്പി എന്നു കേള്‍ക്കുമ്പോള് ആദ്യം ഓര്‍മ്മ വരിക ഗോവയിലെ ബീച്ചുകളാണ്. ഇന്ത്യയില് ഇത്രയും സ്വാതന്ത്ര്യത്തോടെ ഏതു സമയത്തും സത്രീകളുള്‍പ്പെടെയുള്ളവര്‍ക്ക് ഭയമില്ലാതെ ഇറങ്ങി നടക്കാന് പറ്റിയ അപൂര്‍വ്വം സ്ഥലങ്ങളിലൊന്നാണ് ഗോവ. ഹിപ്പി ജീവിത രീതി പിന്തുടരുന്ന ഇന്ത്യയില് നിന്നും വിദേശത്തുനിന്നുമുള്ള ആളുകള് ഏറ്റവും അധികം എത്തിച്ചേരുന്ന ഇടം കൂടിയാണ് ഇന്ന് ഗോവ. മനോഹരമായ ബീച്ചുകളും രാത്രി മുഴുവന് നീണ്ട നില്‍ക്കുന്ന പാര്‍ട്ടികളും മ്യൂസിക് നൈറ്റും ഒക്കെ ചേരുന്ന ഇവിടെ അതിരുകളില്ലാതെ ഇതൊക്കെ ആസ്വദിക്കുവാന് കഴിയുന്ന സമാനമനസ്‌കര് കൂടി എത്തുമ്പോള് ഇവിടം ഇന്ത്യയിലെ ഹിപ്പികളുടെ തലസ്ഥാനം എന്ന പേരിനു അനുയോജ്യമാണ്.\nമലകളും കുന്നുകളും കയറി ജീവിതം ഒരു യാത്ര മാത്രമായി കൊണ്ടുനടക്കുന്ന ഹിപ്പികള് എത്തിച്ചേരുവാന് ആഗ്രഹിക്കുന്ന ഒരു പ്രധാന സ്ഥലമാണ് കസോള്. ബാക്ക്പാക്കേവ്‌സ് പാരഡൈസ് എന്നറിയപ്പെടുന്ന കസോള് ഹിമാചല് പ്രദേശിലെ കുളു ജില്ലയിലാണ് സ്ഥിതി ചെയ്യുന്നത്. പ്രശസ്തമായ പാര്‍വ്വതി വാലിയില് പാര്‍വ്വതി നദിയുടെ തീരത്തായി സ്ഥിതി ചെയ്യുന്ന കസോളില് ഹിപ്പികളാണ് അധികവും എത്തിച്ചേരുക. അന്താരാഷ്ട്ര പ്രാധാന്യമുള്ള മ്യൂസിക് ഫെസ്റ്റിവലുകളാണ് കസോലിന്റെ മറ്റൊരു പ്രത്യേകത. സ്വാദിഷ്ടമായ വ്യത്യസ്ത രുചിയിലുള്ള ഭക്ഷണങ്ങള്, ഹിമാലയത്തിന്റെ മനംമയക്കുന്ന കാഴ്ചകള്, കുളുവിലെ നദിയിലൂടെയുള്ള റാഫ്ടിങ് എന്നിവ മാത്രം മതി നിങ്ങളുടെ ഉള്ളിലെ ഹിപ്പിയെ ഉണര്‍ത്താന്\nആരവല്ലി പര്‍വ്വത നിരകളാല് ചുറ്റപ്പെട്ടു കിടക്കുന്ന പുഷ്‌കര് രാജസ്ഥാനിലാണ് സ്ഥിതി ചെയ്യുന്നത്. ന്യൂ ജെനറേഷന് ഹിപ്പികള് അല്ലാത്ത പാരമ്പര്യ വാദികളായ ഹിപ്പികളാണ് ഇവിടെ എത്തുന്നവരില് കൂടുതലും. ഇവിടുത്തെ ഏറെ പ്രശസ്തമായ ക്യാമല് ഫെസ്റ്റിവലിന്റെ സമയത്താണ് മറ്റു സഞ്ചാരികള്‍ക്കൊപ്പം ഹിപ്പി ട്രാവലേഴ്‌സും ഇവിടെ എത്തുന്നത്. സൂചി കുത്താന് പോലും സ്ഥലമില്ലാത്ത വിധത്തില് തിരക്ക് അനുഭവപ്പെടുന്ന ഇവിടെ ലോകത്തെമ്പാടുനിന്നുമായി ആളുകള് ഇതില് പങ്കെടുക്കാന് എത്താറുണ്ട്.\nഹിപ്പികള് കൂടുതലായി എത്തിച്ചേരുന്ന മറ്റൊരു കടലോരമാണ് കര്‍ണ്ണാടകയിലെ ഗോകര്‍ണ്ണ. മനോഹരമായി പരിപാലിക്കപ്പെടുന്ന ഒട്ടേറെ ബീച്ചുകളും അതിനോട് ചേര്‍ന്നുള്ള താമസ സൗകര്യങ്ങളും രാത്രിയിലും തീരാത്ത ആഘോഷങ്ങളും പ്രായവും ലിംഗവും ഭാഷയും ഒന്നും അതിരുതീര്‍ക്കാത്ത ഇവിടം ഹൈന്ദവ വിശ്വാസികളുടെ ഒരു തീര്‍ഥാടന കേന്ദ്രം കൂടിയാണ്.\nകുഡ്‌ലെ ബീച്ച്, ഗോകര്‍ണ ബീച്ച്, ഹാഫ് മൂണ് ബീച്ച്, പാരഡൈസ് ബീച്ച്, ഓം ബീച്ച് എന്നിവയാണ് പ്രധാന ബീച്ചുകള്. ഗോകര്‍ണ ബീച്ചാണ് ഇതില് ഏറ്റവും പ്രധാനം. അഞ്ചു ബീച്ചുകളില് ഏറ്റവും വലുപ്പമേറിയത് കുഡ്‌ലെ ബീച്ചാണ്\nഅലഞ്ഞു തിരിഞ്ഞു ആരെയും ഭയക്കാതെ ഇഷ്ടംപോലെ നടക്കാന് തയ്യാറുള്ളവര്‍ക്ക് പറ്റിയ ഇടമാണ് കര്‍ണ്ണാടകയിലെ ഹംപി. ഒരു ദിവസത്തെ സന്ദര്‍ശനത്തിനായി വന്ന് മാസങ്ങളോളം ഇവിടെ തമ്പടിച്ചു താമസിച്ച് ആസ്വദിച്ച് പോകുന്ന ഒരുപാടു ആളുകളെ ഇവിടെ കാണാം.\nസഞ്ചാരികളുടെയും ഇവിടെ എത്തുന്നവരുടെയും സ്വാതന്ത്ര്യത്തിന് അതിരു കല്പിക്കാത്ത ഹംപി ഹിപ്പികളായിട്ടുള്ള സഞ്ചാരികളുടെ സ്വര്‍ഗ്ഗം കൂടിയാണ്. ഇവിടുത്തെ ഏതൊരു ആള്‍ക്കൂട്ടത്തിലും ഹിപ്പികളുടെ തനത് ശരീരഭാഷയും മറ്റുമായി നടക്കുന്ന ഒരാളെ എങ്കിലും കാണാം എന്നത് ഉറപ്പാണ്.\nകേരളത്തില് ഹിപ്പികളായ ആളുകള് ഏറ്റവുമധികം തിരഞ്ഞെത്തുന്ന സ്ഥലമാണ് വര്‍ക്കല ബീച്ച്.ഒന്ന് റിലാക്‌സ് ചെയ്യുക എന്ന ഉദ്ദേശത്തിലാണ് ആളുകള് ഇവിടെ എത്താറുള്ളത്.\nപാപനാശം ബീച്ച്, കാപ്പില് തടാകം, അഞ്ച് തെങ്ങ് ഫോര്‍ട്ട്, വര്‍ക്കല ടണല്, പവര്‍ഹൌസ് എന്നിങ്ങനെ സഞ്ചാരികള്‍ക്ക് കണ്ടാസ്വദിക്കാന് ഒരുപാടുണ്ട് വര്‍ക്കലയില്. വിദേശികള് കൂടുതലായി എത്തുന്ന സ്ഥലം കൂടിയാണിത്.\nആത്മീയതയില് അല്പസ്വല്പം താല്പര്യം കാണിക്കുന്ന ഹിപ്പികള് ധാരാളമായി എത്തിച്ചേരുന്ന സ്ഥലമാണ് ഋഷികേശ്. ഹൈന്ദ വിശ്വാസികള്‍ക്കിടയില് ഏറെ പ്രസിദ്ധിയാര്‍ജിച്ച ഒരു തീര്‍ഥാടന കേന്ദ്രം കൂടിയാണിത്. ദേവഭൂമി എന്നാണ് ഇവിടം പുരാണങ്ങളില് അറിയപ്പെടുന്നത്.\nയോഗയുടെ തലസ്ഥാനം എന്നാണ് ഇവിടം വിദേശികള്‍ക്കിടയില് അറിയപ്പെടുന്നത്. സാഹസികര്‍ക്കിടില് ഇന്ത്യയുടെ സാഹസിക തലസ്ഥാനം എന്നും വിശ്വാസികള്‍ക്കിടയില് ക്ഷേത്രങ്ങളുടെ നഗരം എന്നുമൊക്കെ ഋഷികേശിനു പേരുണ്ട്.\nഭാരതീയ സംസ്‌കാരത്തെക്കുറിച്ച് കൂടുതലായി അറിയാനെത്തുന്ന വിദേശികളായ സഞ്ചാരികളും ഹിപ്പികളുമാണ് ഇവിടുത്തെ ആകര്‍ഷണം. ഒട്ടേറെ ആശ്രമങ്ങളും ഗുഹകളും ക്ഷേത്രങ്ങളും ഇവിടെ കാണാന് സാധിക്കും.\nRead more about: travel goa beaches gokarna


egg cart overturned\nകൈക്കൂലി നല്‍കിയില്ല; 14കാരന്‍റെ കട നഗരസഭ ഉദ്യോഗസ്ഥര് തകര്‍ത്തതായി ആരോപണം\n100 രൂപ നല്‍കാന് വിസമ്മതിച്ചതായിരുന്നു പ്രകോപനമുണ്ടാക്കിയത്.\nPublished on : 24 Jul, 2020 , 7:00 am\nഭോപ്പാല്: കൈക്കൂലി നല്‍കാന് വിസമ്മതിച്ചതിനെ തുടര്‍ന്ന് പതിനാലുകാരന് മുട്ടക്കച്ചവടം നടത്തിയിരുന്ന ഉന്തുവണ്ടി നഗരസഭ ഉദ്യോഗസ്ഥര് തകര്‍ത്തതായി ആരോപണം. മധ്യപ്രദേശിലെ ഇന്‍ഡോറിലാണ് സംഭവം. നഗരസഭാ ജീവനക്കാര് കൈക്കൂലിയായി ആവശ്യപ്പെട്ട 100 രൂപ നല്‍കാന് വിസമ്മതിച്ചതായിരുന്നു പ്രകോപനമുണ്ടാക്കിയതെന്നും പതിനാലുകാരന് പറയുന്നു.\nറോഡ് സൈഡില് ഉന്തുവണ്ടി നിര്‍ത്തിയിട്ട് കച്ചവടം ചെയ്യണമെങ്കില് കൈക്കൂലി നല്‍കണമെന്നാണ് നഗരസഭാ ജീവനക്കാര് ആവശ്യപ്പെട്ടത്. വിസമ്മതിച്ചതോടെ കച്ചവടം ചെയ്യാന് അനുവദിക്കില്ലെന്ന് ഭീഷണിയായി. ഇതിന് പിന്നാലെയാണ് ഉന്തുവണ്ടി മറിച്ചിട്ടത്. വില്‍പ്പനയ്ക്കായി എത്തിച്ച മുട്ടകള് നഗരസഭാ ജീവനക്കാരുടെ അതിക്രമത്തില് ഉടഞ്ഞുപോയി.\nവണ്ടി മറിച്ചിട്ട ശേഷം നടന്ന് നീങ്ങുന്ന ജീവനക്കാരോട് പതിനാലുകാരന് തര്‍ക്കിക്കുന്നതും ദൃശ്യങ്ങളില് കാണാം. ദൃശ്യങ്ങള് സമൂഹമാധ്യമങ്ങളില് വൈറലായതോടെ സംഭവം ചര്‍ച്ചയാകുന്നതായി ഇന്ത്യ ടുഡേ റിപ്പോര്‍ട്ട് ചെയ്യുന്നു.\nലോക്ക് ഡൗണും കോവിഡ് 19നും കൊണ്ട് ജീവിത മാര്‍ഗം തേടി നിരവധിപ്പേരാണ് വിവിധ സാധനങ്ങളുടെ ചെറുകിട കച്ചവടവുമായി തെരുവുകളിലേക്ക് എത്തുന്നത്. പഴം, പച്ചക്കറി, മീന് തുടങ്ങി ജീവിതച്ചെലവുകള്‍ക്ക് പണം കണ്ടെത്താനായി ആളുകള് കഷ്ടപ്പെടുന്ന സാഹചര്യത്തിലാണ് ഈ ദൃശ്യങ്ങള് വിമര്‍ശനങ്ങള്‍ക്ക് വഴിതെളിക്കുന്നത്.\nമധ്യപ്രദേശില് കച്ചവടക്കാര്‍ക്ക് ലെഫ്റ്റ് റൈറ്റ് സിസ്റ്റമാണ് സര്‍ക്കാര് ഏര്‍പ്പെടുത്തിയിരിക്കുന്നത്. ആളുകള് കൂട്ടം കൂടുന്നത് കുറയാനായി റോഡിന്‍റെ ഒരു വശത്തെ കടകള് ഒരു ദിവസവും എതിര് വശത്തെ കടകള് അടുത്ത ദിവസവും തുറക്കുന്ന രീതിയാണിത്. എന്നാല് ഈ തീരുമാനം തെരുവോര കച്ചവടക്കാര്‍ക്ക് ഇരട്ട പ്രഹരമാണെന്നാണ് വ്യാപക വിമര്‍ശനം.


ചന്ദ്രയാന് 2; നാലാംഘട്ട ഭ്രമണപഥ മാറ്റം വിജയകരം - BIGNEWSLIVE | Latest Malayalam News\nബംഗളൂരു: ചന്ദ്രയാന്2വിന്റെ നാലാംഘട്ട ഭ്രമണപഥ മാറ്റം വിജയകരം. ഇന്നലെ വൈകീട്ട് 6.18 ഓടെ തുടങ്ങിയ ഭ്രമണപഥ മാറ്റം 6.37ന് പൂര്‍ത്തിയായി. ചന്ദ്രനില് നിന്ന് 124 കിലോമീറ്റര് കുറഞ്ഞ ദൂരവും 164 കിലോമീറ്റര് കൂടിയ ദൂരവുമായിട്ടുള്ള ഭ്രമണപഥത്തിലാണ് ചന്ദ്രയാന് രണ്ട് ഇപ്പോള് ഉള്ളത്.\nആഗസ്റ്റ് 20ന് ചന്ദ്ര ഭ്രമണപഥത്തില് പ്രവേശിച്ച ശേഷമുള്ള നാലാമത്തെ ഭ്രമണപഥ മാറ്റമാണ് ഇന്നലെ വൈകീട്ട് പൂര്‍ത്തിയായത്. സെപ്റ്റംബര് ഒന്നിനാണ് അവസാനഘട്ട ഭ്രമണപഥ മാറ്റം നടക്കുക.\nസെപ്റ്റംബര് ഒന്ന് വൈകീട്ട് ആറ് മണിക്കും ഏഴ് മണിക്കും ഇടയിലാണ് അവസാനഘട്ട ഭ്രമണപഥ മാറ്റം നടക്കുക. ഈ ഭ്രമണപഥ മാറ്റത്തോടെ ചന്ദ്രനില് നിന്ന് 100 കിലോമീറ്റര് അകലെയുള്ള വര്‍ത്തുള ഭ്രമണപഥത്തില് ചന്ദ്രയാന്2എത്തും.\nസെപ്റ്റംബര് രണ്ടിന് വിക്രം ലാന്‍ഡറും ചന്ദ്രയാന് രണ്ട് ഓര്‍ബിറ്ററും വേര്‍പെടും. സെപ്റ്റംബര് ഏഴിനാണ് ചരിത്രപരമായ ലൂണാര് സോഫ്റ്റ് ലാന്‍ഡിംഗ് നടക്കുക. പുലര്‍ച്ചെ 1:30നും 2.30നും ഇടയില് ചന്ദ്രയാന്2സോഫ്റ്റ് ലാന്‍ഡിംഗ് നടത്തുമെന്നാണ് ഐഎസ്ആര്‍ഒയുടെ കണക്കുകൂട്ടല്. ചന്ദ്രന്റെ ദക്ഷിണ ധ്രുവപ്രദേശത്തെ മാന്‍സിനസ് സി, സിംപ്ലിയസ് എന് ഗര്‍ത്തങ്ങളുടെ ഇടയിലാണ് വിക്രം ലാന്‍ഡര് ഇറക്കാന് ഐഎസ്ആര്‍ഒയുടെ തീരുമാനം.\nമരണത്തിന് മുമ്പ് സുശാന്ത് റിയയുമായി ഫോണിൽ സംസാരിച്ചിട്ടില്ല; ഫോൺ കോൾ റെക്കോർഡ് പുറത്ത്\nപ്രതിസന്ധി നേരിടുന്നെങ്കിൽ വായ്പ പുനഃക്രമീകരിക്കാമെന്ന് ബാങ്കുകൾ; മോറട്ടോറിയം നീട്ടാനാകില്ലെന്ന് റിസർവ് ബാങ്ക്\nകൊവിഡ് ബാധിച്ച് സിപിഎം മുൻകേന്ദ്ര കമ്മിറ്റി അംഗം ശ്യാമൾ ചക്രബർത്തി മരിച്ചു\nലഡാക്കിൽ ചൈന നുഴഞ്ഞുകയറ്റം നടത്തിയതായി സ്ഥിരീകരിക്കുന്ന റിപ്പോർട്ട് ‘മുക്കി’ കേന്ദ്രം; പ്രധാനമന്ത്രിക്ക് നേരെ വിമർശനം വന്നതോടെ വെബ്‌സൈറ്റിൽ നിന്നും അപ്രത്യക്ഷം\nഹിന്ദി സീരിയല് താരം സമീര് ശര്‍മ്മയെ തൂങ്ങി മരിച്ച നിലയില് കണ്ടെത്തി\nകൊവിഡ് കാലത്തും മനുഷ്യത്വമില്ലാത്ത ബിസിനസ്; സാനിറ്റൈസറിലും വ്യാജൻ; പതിനൊന്ന് ബ്രാൻഡുകൾക്ക് എതിരെ കേസ്\nപിഎസ്‌സി പരീക്ഷയ്ക്ക് ഉപയോഗിച്ച സ്മാർട്ട് വാച്ചുകൾ വാങ്ങിയത് ഭുവനേശ്വറിൽ നിന്നും; ഉപേക്ഷിച്ചത് മൂന്നാറിൽ; ഒടുവിൽ എല്ലാം പറഞ്ഞ് നസീമും ശിവരഞ്ജിതും\nപാലാ ഉപതെരഞ്ഞെടുപ്പ്; അങ്കത്തട്ടിലേയ്ക്ക് ഇറങ്ങാന് ഒരുങ്ങി മാണി സി കാപ്പന്


advocate Jayasankar about Rajan Gogoi | 'കർത്താവേ എന്നു വിളിക്കുന്നവനല്ല, പിതാവിന്റെ ഇഷ്ടം നിറവേറ്റുന്നവനാണ് സ്വർഗരാജ്യത്തിൽ പ്രവേശിക്കുക' - Malayalam Oneindia\nPublished: March 17 2020, 15:37 [IST]\nദില്ലി; സുപ്രീം കോടതി മുൻ ചീഫ് ജസ്റ്റിസ് ആയ രഞ്ജൻ ഗൊഗോയിയെ രാജ്യസഭാംഗമായി രാഷ്ട്രപതി നാമനിർദ്ദേശം ചെയ്തിരിക്കുകയാണ്. കഴിഞ്ഞ നവംബറിലാണ് സുപ്രീം കോടതിയിൽ നിന്ന് ഗൊഗോയ് വിരമിച്ചത്. വിരമിക്കുന്നതിന് തൊട്ടുമുമ്പ് അയോധ്യ കേസ്, ശബരിമല കേസ് തുടങ്ങി വിവാദമായ പല കേസുകളുടെയും വിധികള് പുറപ്പെടുവിച്ചിരുന്ന ബെഞ്ചിന് നേതൃത്വം നല്‍കിയത് അദ്ദേഹമായിരുന്നു.\nരാജ്യസഭയിലേക്ക് നോമിനേറ്റ് ചെയ്യപ്പെട്ടത്തോടെ ഇനി ഗൊഗോയ് ബിജെപിയിൽ ചേരുമോയെന്നാണ് ഏവരും ഉറ്റു നോക്കുന്നത്. അതിനിടെ സംഭവത്തിൽ പ്രതികരിച്ച് രംഗത്തെത്തിയിരിക്കുകയാണ് അഡ്വ ജയശങ്കർ. ഫേസ്ബുക്കിലൂടെയാണ് പ്രതികരണം. പോസ്റ്റ് വായിക്കാം\nസുരേഷ് ഗോപിക്കു പിന്നാലെ ഒരു ആക്ഷൻ ഹീറോയെ കൂടി രാഷ്ട്രപതി രാജ്യസഭയിലേക്ക് നോമിനേറ്റ് ചെയ്തു- മുൻ ചീഫ്ജസ്റ്റിസ് രഞ്ജൻ ഗൊഗോയ്. ദീപക് മിശ്ര ചീഫായിരുന്ന കാലത്ത് അദ്ദേഹത്തെ അപലപിച്ചു കൊണ്ട് മറ്റു മൂന്നു ന്യായാധിപർക്കൊപ്പം പത്രസമ്മേളനം നടത്തി ഇന്നാട്ടിലെ മതേതര പുരോഗമന ജനാധിപത്യ വിശ്വാസികളുടെ കയ്യടി നേടിയ ആളാണ് ഗൊഗോയ്.\nചരിത്രത്തിൽ പുതുയുഗം പിറന്നു\nകോൺഗ്രസ് പശ്ചാത്തലമുളളയാൾ; മുൻ ആസാം മുഖ്യമന്ത്രി കേശവചന്ദ്ര ഗൊഗോയുടെ മകൻ. ദീപക് മിശ്ര വിരമിക്കുമ്പോൾ ഇദ്ദേഹത്തെ തഴയുമോ എന്ന് ഭയപ്പെട്ടവരുണ്ട്. പക്ഷേ അങ്ങനെയൊന്നും സംഭവിച്ചില്ല. ഗൊഗോയ് ചീഫ് ജസ്റ്റിസായി. ഇന്ത്യൻ ജുഡീഷ്യറിയുടെ ചരിത്രത്തിൽ പുതുയുഗം പിറന്നു.\nകൊളീജിയം കൂടി പാസാക്കിയ ലിസ്റ്റ് രായ്ക്കുരാമാനം വെട്ടിത്തിരുത്തുകയും തനിക്കെതിരെ ഉയർന്ന ലൈംഗിക ആരോപണം ചീഫ് ജസ്റ്റിസ് തന്നെ അന്വേഷിച്ചു സ്വന്തം നിരപരാധിത്വം തെളിയിച്ചപ്പോഴും മതേതര പുരോഗമന ജനാധിപത്യ വിശ്വാസികൾ മൗനം പാലിച്ചു. ഭരണകൂട ഭീകരതയ്ക്കെതിരെ ജുഡീഷ്യറി നടത്തുന്ന ചെറുത്തുനിൽപ്പായി വ്യാഖ്യാനിച്ചു.\nശബരിമല കേസിൽ ഭരണഘടനാ ബെഞ്ചിൻ്റെ വിധി അട്ടിമറിച്ചപ്പോൾ നവോത്ഥാന വാദികൾ തലയിൽ കൈവച്ചു. റഫാൽ ഇടപാട് വെളളപൂശുകയും ബാബറി മസ്ജിദ് നിന്ന സ്ഥലത്ത് രാമക്ഷേത്രം പണിയാൻ വിധിക്കുകയും ചെയ്തപ്പോൾ എല്ലാവർക്കും തൃപ്തിയായി. ദീപക് മിശ്രയെ ഇംപീച്ച് ചെയ്യാൻ നോട്ടീസ് കൊടുത്ത ഇടതുപക്ഷ എംപിമാർ അപ്പോഴും മൗനം പാലിച്ചു.\nഅൽപം വൈകിയെങ്കിലും, രഞ്ജൻ ഗൊഗോയുടെ മഹത്വം രാഷ്ട്രപതിയും തിരിച്ചറിഞ്ഞു. അദ്ദേഹത്തിന്റെ നിയമപാണ്ഡിത്യവും ഭരണഘടനാ പാരംഗതത്വവും പാർലമെന്റിനു മുതൽക്കൂട്ടാകുമെന്ന ബോധ്യത്തിൽ രാജ്യസഭയിലേക്ക് നാമനിർദ്ദേശം നടത്തി.\nരഞ്ജൻജിയുടെ കഴിവും പ്രാഗത്ഭ്യവും വച്ചു നോക്കുമ്പോൾ ഇതത്ര വലിയ പദവിയൊന്നുമല്ല.\nകോവിന്ദ്ജിയുടെ കാലശേഷം രാഷ്ട്രപതി സ്ഥാനം തന്നെ ലഭിച്ചാലും കൂടുതലാവില്ല.ഗൊഗോയുടെ സ്ഥാനലബ്ധി രാജ്യത്തെ മൊത്തം ന്യായാധിപർക്കും മാതൃകയാകും. "കർത്താവേ കർത്താവേ എന്നു വിളിക്കുന്നവനല്ല, സ്വർഗസ്ഥനായ പിതാവിന്റെ തിരുവിഷ്ടം നിറവേറ്റുന്നവനാണ് സ്വർഗരാജ്യത്തിൽ ലഭിക്കുക". (മത്തായി 7:21)\nadvocate Jayasankar about Rajan Gogoi\nStory first published: Tuesday, March 17, 2020, 15:37 [IST]


You are at:Home»Reviews»Malayalam»സുഹൃത്തിന്റെ പിറന്നാൾ ആഘോഷിക്കാൻ റായ് ലക്ഷ്മിയുടെ ട്രെക്കിംങ് യാത്ര.\nBy Webdesk\t June 28, 2019 No Comments\nമോഡലിംഗ് രംഗത്ത് നിന്ന് സിനിമ ലോകത്തേക്ക് എത്തി മലയാളികളുടെ ഇഷ്ടതാരമായി മാറിയ നടിയാണ് റായ് ലക്ഷ്മി. യാത്രകളെ ഏറെ ഇഷ്ടപ്പെടുന്ന താരമാണ് റായ് ലക്ഷ്മി. റായുടെ ഏറ്റവും അടുത്ത സുഹൃത്തും ടെലിവിഷന് താരവുമായ കരണ് വി ഗ്രോവറിന്റെ പിറന്നാള് ആഘോഷത്തിന് സുഹൃത്തുക്കള്‍ക്കൊപ്പം ട്രെക്കിംങ് യാത്ര നടത്തുന്ന ചിത്രങ്ങളാണ് പുറത്ത് വന്നിരിക്കുന്നത്. താരം തന്നെയാണ് ഈ ചിത്രങ്ങള് സോഷ്യല് മീഡിയയില് പങ്കുവെച്ചിരിക്കുന്നത്.\nപൂനയ്ക്കടുത്തുള്ള ടിക്കോണ കോട്ടയിലേക്കാണ് ഇവര് യാത്ര നടത്തിയത്. കോട്ടയോട് ചേര്‍ന്നുള്ള ചെറിയ ഗ്രാമമായ ടിക്കോണ പെത്തില് നിന്നുമാണ് ട്രക്കിങ് ആരംഭിക്കുന്നത്. സാഹസിക വിനോദ സഞ്ചാരികളുടെ മികച്ച ട്രെക്കിങ് കേന്ദ്രമാണ് ടിക്കോണ കോട്ട. മഴക്കാലമാണ് ഇവിടെ ട്രക്കിങ് നടത്താന് മികച്ച സമയം. കോട്ടയ്ക്കുള്ളില്, ഒരു തടാകം, സത്വഹാന് ഗുഹകള്, ‘ത്രിംബാകേശ്വര് മഹാദേവ്’ ക്ഷേത്രം എന്നിവ ഉള്‍പ്പെടുന്നു. സില്‍ഹാര രാജവംശകാലത്താണ് ഈ കോട്ട പണികഴിപ്പിച്ചതെന്നും പറയപ്പെടുന്നുണ്ട്.\nPrevious Articleദിനേശന്റെ ശോഭന വിജയവും പരാജയവും\nNext Article പ്രഭാസിന്റെ സാഹോയുടെ അവകാശം റെക്കോർഡ് തുകയ്ക്ക് സ്വന്തമാക്കി യഷ് രാജ് ഫിലിംസ്


ഖത്തറില് ബലിപെരുന്നാള് സമയത്ത് ഈദുല് ഫിത്വറിനേക്കാള് കൂടുതല് കോവിഡ് വ്യാപനമുണ്ടായി; അണ്‍ലോക്ക്-4 നീട്ടേണ്ടി വരും |Qatar: COVID-19 infections during Eid Al Adha more than those during Eid Al Fitr\nHome Gulf Qatar ഖത്തറില് ബലിപെരുന്നാള് സമയത്ത് ഈദുല് ഫിത്വറിനേക്കാള് കൂടുതല് കോവിഡ് വ്യാപനമുണ്ടായി; അണ്‍ലോക്ക്-4 നീട്ടേണ്ടി വരും\nഖത്തറില് ബലിപെരുന്നാള് സമയത്ത് ഈദുല് ഫിത്വറിനേക്കാള് കൂടുതല് കോവിഡ് വ്യാപനമുണ്ടായി; അണ്‍ലോക്ക്-4 നീട്ടേണ്ടി വരും\nAugust 14, 2020, 2:09 am\nദോഹ: മുന്‍കരുതലുകള് പാലിക്കാതെയുള്ള കുടുംബങ്ങളുടെ ഒത്തുകൂടലുകളും മറ്റ് സാമൂഹിക കൂടിച്ചേരലുകളും ഖത്തറില് ബലിപെരുന്നാള് സമയത്ത് വലിയ തോതില് കോവിഡ് വ്യാപിക്കാന് ഇടയാക്കിയതായി നാഷനല് സ്ട്രാറ്റജിക് ഗ്രൂപ്പ് അധ്യക്ഷന് ഡോ. അബ്ദുല് ലത്തീഫ് അല് ഖാല്. ഇത് ഈദുല് ഫിത്വര് സമയത്തേക്കാള് കൂടുതലാണെന്നും അദ്ദേഹം ചൂണ്ടിക്കാട്ടി.\nസ്വദേശികളും വിദേശികളുമായ പ്രൊഫഷനലുകള്‍ക്കിടയിലാണ് ഏറ്റവും കൂടുതല് രോഗം വ്യാപിച്ചതെന്ന് വ്യാഴാഴ്ച്ച വൈകീട്ട് നടന്ന വാര്‍ത്താ സമ്മേളനത്തില് അദ്ദേഹം പറഞ്ഞു. കോവിഡ് മുന് കരുതലുകള് സ്വീകരിക്കാതെയുള്ള ഒത്തുചേരലുകള് ഒരു ഇടവേളയ്ക്കു ശേഷം രോഗവ്യാപനം വീണ്ടും വര്‍ധിക്കാന് കാരണമായിട്ടുണ്ട്. കുടുംബക്കാര്‍ക്കിടയിലുള്ള കോവിഡ് വ്യാപനം നിരവധി മരണങ്ങള്‍ക്ക് കാരണമായിട്ടുണ്ടെന്നും അല് ഖാല് പറഞ്ഞു.\nനാലാംഘട്ട ഇളവുകള് നീട്ടേണ്ടി വരും\nവരുന്ന ഏതാനും ദിവസം കോവിഡ് വ്യാപനം കൂടിയാല് നിയന്ത്രണം നീക്കുന്നതിന്റെ നാലാംഘട്ടം നീട്ടിവയ്‌ക്കേണ്ടി വരും. നിലവിലെ തീരുമാനപ്രകാരം സപ്തംബറിലാണ് നാലാംഘട്ടം ആരംഭിക്കേണ്ടത്.\nസ്‌കൂളിലേക്കു പോകുന്ന വിദ്യാര്‍ഥികള് ക്ലാസ്മുറിയില് മാസ്‌ക്ക് ധരിക്കേണ്ടിവരുമെന്ന് അല് ഖാല് പറഞ്ഞു. മാളുകളിലും സൂപ്പര് മാര്‍ക്കറ്റുകളിലും പോകുന്നവര് മാസ്‌ക്ക് ധരിക്കണമെന്നും ചുരുങ്ങിയത് ഒന്നര മീറ്റര് സോഷ്യല് ഡിസ്റ്റന്‍സിങ് പാലിക്കണെന്നും ഡോ. അബ്ദുല് ലത്തീഫ് അല് ഖാല് മുന്നറിയിപ്പ് നല്‍കി.\nQatar: COVID-19 infections during Eid Al Adha more than those during Eid Al Fitr\nPrevious articleപേള് ഖത്തറില് പിതാവും മകനും മുങ്ങിമരിച്ചു\nNext articleവന്ദേഭാരത് വിമാനങ്ങള്‍ക്ക് അധിക നിരക്ക് ഈടാക്കുന്ന ട്രാവല് ഏജന്‍സികള്‍ക്കെതിരേ എയര് ഇന്ത്യ മുന്നറിയിപ്പ്\nഖത്തറില് ഇന്ന് രോഗമുക്തി വര്‍ധിച്ചു; 126 പേര്‍ക്ക് കോവിഡ്\nmtp - July 25, 2021, 4:57 pm 0\nദോഹ: ഖത്തറില് ഇന്ന് 126 പേര്‍ക്ക് കൊവിഡ് സ്ഥിരീകരിച്ചതായി പൊതുജനാരോഗ്യ മന്ത്രാലയം അറിയിച്ചു. ഇന്ന് രോഗം സ്ഥിരീകരിച്ചവരില് 63 പേര് വിദേശത്ത് നിന്നും എത്തിയവരാണ്. 63 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. കഴിഞ്ഞ...


സമാജ്‌വാദി പാര്‍ട്ടി നേതാവ് അണികളുമായി ബിജെപിയില്\nMonday 28 May 2018 8:26 am IST\nആഗ്ര: സമാജ്‌വാദി പാര്‍ട്ടി നേതാവ് ബിജെപിയില് ചേര്‍ന്നു. ആഗ്രയിലെ ബിസിനസ് സമൂഹം തലവനുമായ അതുല് ഗാര്‍ഗ് ഒട്ടേറെ സമാജ് വാദി പ്രവര്‍ത്തകരോടൊപ്പമാണ് ബിജെപിയിലെത്തിയത്. ദല്‍ഹി ബിജെപി അധ്യക്ഷന് തിവാരിയും പാര്‍ട്ടിയുടെ മുതിര്‍ന്ന നേതാക്കളും സ്വീകരിച്ചു.\nഗാര്‍ഗ് എസ്പിയുജെ ആഗ്ര ജനറല് സെക്രട്ടറിയും ആഗ്ര നോര്‍ത്തിലെ നിയമസഭാ തെരഞ്ഞെടുപ്പ് സ്ഥാനാര്‍ഥിയുമായിരുന്നു. ''സമാജ്‌വാദി പാര്‍ട്ടിയില് ജനസേവനം സാധ്യമല്ല, വികസന പ്രവര്‍ത്തനങ്ങളില് അവര്‍ക്ക് താല്‍പര്യമില്ല. ഇക്കാലത്തിനിടെ അവിടെ ശ്വാസം മുട്ടിയാണ് കഴിഞ്ഞിരുന്നത്. പ്രധാനമന്ത്രി നരേന്ദ്ര മോദിയുടെ വികസന പ്രവര്‍ത്തനങ്ങള്‍ക്ക് ശക്തിപകരുകയാണ് വേണ്ടതെന്ന് തിരിച്ചറിഞ്ഞാണ് എന്റെ ഈ തീരുമാനം, '' ഗാര്‍ഗ് പറഞ്ഞു.\nസമാജ്‌വാദി പാര്‍ട്ടി നേതാവ് ബിജെപിയില്\nഅയോധ്യയില് രാമക്ഷേത്രം ഉയരണം - എസ്‌പി നേതാവ് അപര്‍ണ\nഅഖിലേഷ് യാദവ് സമാജ്വാദി പാര്‍ട്ടി ദേശീയ അധ്യക്ഷൻ\nസമാജ് വാദി പാര്‍ട്ടി യോഗത്തിനിടെ മുതിർന്ന നേതാവ് മരിച്ചു\nയുപിയില് സഖ്യം മുന്നോട്ട്; ബാബുവായില് ബിജെപിക്ക് ജയം


പ്രവാസികള്‍ക്ക് 30 ലക്ഷം രൂപ സ്വയം തൊഴില് / ബിസിനസ്സ് വായ്പക്കായി അപേക്ഷ ക്ഷണിച്ചു - KL Scholarships\nHome Government news പ്രവാസികള്‍ക്ക് 30 ലക്ഷം രൂപ സ്വയം തൊഴില് / ബിസിനസ്സ് വായ്പക്കായി അപേക്ഷ ക്ഷണിച്ചു\nപ്രവാസികള്‍ക്ക് 30 ലക്ഷം രൂപ സ്വയം തൊഴില് / ബിസിനസ്സ് വായ്പക്കായി അപേക്ഷ ക്ഷണിച്ചു\nഒ.ബി.സി/ മതന്യൂനപക്ഷ വിഭാഗത്തിൽപ്പെട്ടവരും വിദേശത്ത് ജോലി നഷ്ടപ്പെട്ട് തിരിച്ചെത്തിയവരുമായ പ്രവാസികളിൽ നിന്നും സ്വയം തൊഴിൽ ബിസിനസ് സംരംഭങ്ങൾ ആരംഭിക്കുന്നതിന് സംസ്ഥാന പിന്നാക്ക വിഭാഗ വികസന കോർപ്പറേഷൻ റീ-ടേൺ പദ്ധതി പ്രകാരം അപേക്ഷ ക്ഷണിച്ചു.\nആറ് മുതൽ എട്ട് ശതമാനം വരെ പലിശ നിരക്കിൽ പരമാവധി 30 ലക്ഷം രൂപ വരെ പദ്ധതി പ്രകാരം വായ്പയായി അനുവദിക്കും. തിരിച്ചടവ് കാലാവധി 84 മാസം വരെ. പ്രായപരിധി 65 വയസ്സ്. പദ്ധതി അടങ്കലിന്റെ 95 ശതമാനം വരെ വായ്പയായി അനുവദിക്കും. ബാക്കി തുക ഗൂണഭോക്താവ് കണ്ടെത്തണം. വായ്പ അനുവദിക്കുന്നതിന് ജാമ്യം ഹാജരാക്കണം. നോർക്ക റൂട്ട്‌സ് ശുപാർശ ചെയ്യുന്ന പ്രവാസികൾക്കാണ് പദ്ധതി പ്രകാരം വായ്പ അനുവദിക്കുന്നത്. www.norkaroots.net ൽ NDPREM- Rehabilitation Scheme for Return NRKs എന്ന ലിങ്കിൽ പ്രവേശിച്ച് ഓൺലൈൻ രജിസ്‌ട്രേഷൻ ചെയ്യണം. രജിസ്റ്റർ ചെയ്ത ശേഷം വായ്പാ അപേക്ഷാ ഫോം ലഭിക്കുന്നതിന് നോർക്കാറൂട്ട്‌സിൽ നിന്നും ലഭിക്കുന്ന ശുപാർശ കത്ത് സഹിതം കോർപ്പറേഷന്റെ ജില്ലാ/ ഉപജില്ലാ ഓഫീസുകളെ സമീപിക്കാം. കൂടുതൽ വിവരങ്ങൾക്ക്: www.ksbcdc.com.


കൂത്തൂപറമ്പിൽ കൊല്ലപ്പെട്ട ലീഗ് പ്രവർത്തകന്റെ വിലാപ യാത്രയ്ക്കിടെ വ്യാപക ആക്രമം, സിപിഎമ്മിന്റെ ഓഫീസകൾ തീയിട്ടു | Kerala Times\nകണ്ണൂർ: കൂത്തുപറമ്പിൽ കൊല്ലപ്പെട്ട മുസ്ലിം ലീഗ് പ്രവർത്തകൻ മൻസൂറിന്റെ മൃതദേഹവും വഹിച്ചുള്ള വിലാപയാത്രക്കിടെ പെരിങ്ങത്തൂരിൽ സിപിഎം ഓഫീസുകൾക്ക് തീയിട്ടു. മുസ്ലിം ലീഗ് പ്രവർത്തകരാണ് ഓഫീസ് ആക്രമിച്ചത്. പെരിങ്ങത്തൂർ ലോക്കൽ കമ്മിറ്റി ഓഫീസ് തീവച്ച് നശിപ്പിച്ചു. ഇതിന് പുറമെ പാനൂർ ടൗൺ ബ്രാഞ്ച് കമ്മിറ്റി ഓഫീസ്, ആച്ചിമുക്ക് ബ്രാഞ്ച് കമ്മിറ്റി ഓഫീസുകളും കീഴ്മാടം, കൊച്ചിയങ്ങാടി കടവത്തൂർ ബ്രാഞ്ച് കമ്മിറ്റി ഓഫീസുകൾക്കും തീയിട്ടു. പെരിങ്ങളം ലോക്കൽ കമ്മിറ്റി ഓഫീസിലെ പി കൃഷ്ണപിള്ള സ്മാരക മന്ദിരവും തീവെച്ച് നശിപ്പിച്ചു.\nവൻജനാവലിയുടെ സാന്നിധ്യത്തിലാണ് വിലാപയാത്ര കടന്നുപോകുന്നത്. കോഴിക്കോട് മെഡിക്കൽ കോളേജിൽ നടന്ന പോസ്റ്റ്മോർട്ടത്തിന് ശേഷമാണ് മൃതദേഹം ബന്ധുക്കൾക്ക് വിട്ടുനൽകിയത്. മൻസൂർ കൊല്ലപ്പെട്ടത് ബോംബേറിലെന്നാണ് പോസ്റ്റ്‍മോര്‍ട്ടം പ്രാഥമിക റിപ്പോർട്ട്. കാൽമുട്ടിലെ മുറിവ് വെട്ടേറ്റതല്ലെന്നും ബോംബേറ് മൂലമുണ്ടായതെന്നുമാണ് കണ്ടെത്തൽ. ഇടത് കാൽമുട്ടിന് താഴെയായിരുന്നു ഗുരുതര പരിക്ക്. ബോംബ് സ്ഫോടനത്തിൽ ചിതറിപ്പോയത് കൊണ്ട് തലശ്ശേരിയിലെയും വടകരയിലെയും ആശുപത്രികളിൽ നിന്ന് പരിക്ക് തുന്നിച്ചേർക്കാൻ പറ്റിയില്ല.\nസിപിഎം ശക്തി കേന്ദ്രങ്ങളിൽ മുസ്ലീം ലീഗ് പ്രവർത്തകർ ആളുകളെ ഓപ്പൺ വോട്ട് ചെയ്യിക്കാൻ എത്തിച്ചതിനെ സിപിഎം പ്രവർത്തകർ ചോദ്യം ചെയ്തതോടെയാണ് സംഘർഷം തുടങ്ങിയത്. പിന്നാലെ കടവത്തൂർ ഭാഗത്തെ 150, 149 ബൂത്തുകളിൽ വലിയ തോതിലുള്ള വാക്കേറ്റവും കയ്യാങ്കളിയും ഉണ്ടായി. പോളിങിനിടെ തന്നെ മുഹ്സിന് നേരെ ഭീഷണിയുണ്ടായിരുന്നു. മന്‍സൂറിന്‍റേത് രാഷ്ട്രീയക്കൊലയാണെന്ന് പൊലീസും സ്ഥിരീകരിക്കുന്നു. 11 പ്രതികളെ തിരിച്ചറിഞ്ഞെന്ന് കണ്ണൂർ സിറ്റി പൊലീസ് കമ്മീഷണർ ആർ ഇളങ്കോ പറഞ്ഞു. ആക്രമണം നടത്തിയത് പത്തിലധികം പേരടങ്ങിയ സംഘമാണ്. കൊലപാതകത്തില് ഗൂഡാലോചനയുണ്ടോ എന്ന് അന്വേഷിക്കണമെന്നും അന്വേഷണത്തിന് പ്രത്യേക സംഘം രൂപീകരിക്കുമെന്നും ആർ ഇളങ്കോ അറിയിച്ചു. സംഘർഷവുമായി ബന്ധപ്പെട്ട് ഒരു സിപിഎം പ്രവർത്തകനെ പൊലീസ് കസ്റ്റഡിയിലെടുത്തിട്ടുണ്ട്. മന്‍സൂറിന്‍റെ അയല്‍വാസി ഷിനോസിനെയാണ് പൊലീസ് കസ്റ്റഡിയിലെടുത്തത്.


ബി.ജെ.പി ഫാഷിസ്റ്റ് പാര്‍ട്ടിയോ? സി.പി.എമ്മിന് ആശയക്കുഴപ്പമില്ളെന്ന് യെച്ചൂരി | Madhyamam\ndate_range 20 July 2016 11:26 PM GMT\nബി.ജെ.പി ഫാഷിസ്റ്റ് പാര്‍ട്ടിയോ? സി.പി.എമ്മിന് ആശയക്കുഴപ്പമില്ളെന്ന് യെച്ചൂരി\n‘കാരാട്ട് എഴുതിയത് വായിച്ചില്ല’ •‘തോക്കുകൊണ്ട് കശ്മീരികളുടെ മനസ്സ് നേടാനാകില്ല’\nന്യൂഡല്‍ഹി: ബി.ജെ.പി ഫാഷിസ്റ്റ് പാര്‍ട്ടിയാണോയെന്ന കാര്യത്തില് സി.പി.എമ്മിന് ആശയക്കുഴപ്പമില്ളെന്ന് ജനറല് സെക്രട്ടറി സീതാറാം യെച്ചൂരി. ബി.ജെ.പി ഫാഷിസ്റ്റ് പാര്‍ട്ടിയല്ളെന്ന് മുന് ജനറല് സെക്രട്ടറി പ്രകാശ് കാരാട്ട് എഴുതിയെന്നതിനെക്കുറിച്ച് അറിയില്ളെന്നും യെച്ചൂരി തുടര്‍ന്നു.\nപാര്‍ട്ടി പത്രത്തില് മലയാളത്തില് വന്ന കാരാട്ടിന്‍െറ ലേഖനം മലയാളം അറിയാത്തതിനാല് വായിച്ചില്ല. ബി.ജെ.പിയുടെ സ്വഭാവം സംബന്ധിച്ച് പാര്‍ട്ടിയുടെ നിലപാട് പലകുറി വ്യക്തമാക്കിയിട്ടുണ്ട്. ഫാഷിസത്തിന് പല തരത്തിലുള്ള വ്യാഖ്യാനമുണ്ട്. പാര്‍ലമെന്‍ററി ജനാധിപത്യം തകര്‍ത്ത് സ്വേച്ഛാധിപത്യം സ്ഥാപിക്കാനാണ് ഫാഷിസ്റ്റുകള് ശ്രമിക്കുക.\nആര്.എസ്.എസ് എല്ലാ നിലക്കും ഫാഷിസ്റ്റ് പാര്‍ട്ടിയാണ്. ബി.ജെ.പിയെ നിയന്ത്രിക്കുന്നത് ആര്.എസ്.എസാണ്. ഇന്ത്യയില് പാര്‍ലമെന്‍ററി സംവിധാനം തകര്‍ക്കാന് അവര്‍ക്ക് കഴിഞ്ഞിട്ടില്ല. എങ്കിലും ബി.ജെ.പി ഫാഷിസത്തിലേക്ക് അടുത്തുകൊണ്ടിരിക്കുന്നതായാണ് കാണുന്നത്. ഉത്തരാഖണ്ഡിലും അരുണാചലിലും കണ്ടത് മോദി സര്‍ക്കാറിന്‍െറ സ്വേച്ഛാധിപത്യ മുഖമാണ്. അതിനാല്, ബി.ജെ.പിയെ എതിര്‍ക്കാനും തടയാനും അവര് പൂര്‍ണമായും ഫാഷിസ്റ്റ് സ്വഭാവം പുറത്തെടുക്കുന്നതുവരെ കാത്തിരിക്കേണ്ടതില്ളെന്നും യെച്ചൂരി തുടര്‍ന്നു.\nസംഘര്‍ഷം രൂക്ഷമായ കശ്മീരിലെ തീയണക്കാന് താഴ്വരയിലേക്ക് സര്‍വകക്ഷി സംഘത്തെ അയക്കണമെന്ന് ആഭ്യന്തരമന്ത്രി രാജ്നാഥ് സിങ്ങിനെ കണ്ട് ആവശ്യപ്പെട്ടതായി യെച്ചൂരി പറഞ്ഞു. യു.പി.എയുടെ കാലത്ത് ചിദംബരം ആഭ്യന്തരമന്ത്രിയായിരിക്കെ അങ്ങനെ ചെയ്തിട്ടുണ്ട്. സര്‍വകക്ഷി സംഘത്തിന്‍െറ സന്ദര്‍ശനത്തിന് പിന്നാലെ സംഘര്‍ഷത്തിന് അയവുവന്നു. ഇന്ത്യന് ജനത ഒപ്പമുണ്ടെന്ന സന്ദേശം കശ്മീര് ജനതക്ക് നല്‍കാന് സര്‍വകക്ഷി സംഘത്തിന് സാധിക്കും. അവരുടെ പ്രശ്നങ്ങള് കേള്‍ക്കാന് ആളുണ്ടെന്ന അത്തരമൊരു സാന്ത്വനമാണ് കശ്മീര് ജനത ആഗ്രഹിക്കുന്നത്. തോക്കുകൊണ്ട് ഒരു ജനതയുടെ മനസ്സ് നേടാനാകില്ളെന്നും യെച്ചൂരി കൂട്ടിച്ചേര്‍ത്തു.